SPIRIT SĂNĂTOS 
ÎN CORP SĂNĂTOS 
PETER DEUNOV 


Peter Deunov 


SPIRII SĂNĂTOS ÎN CORP 
SĂNĂTOS 


Prefaţa 


În ciuda imperfecţiunilor, a ignoranței sale în anumite domenii, a 
numeroaselor greşeli, a diagnosticelor nesigure... medicina contemporană, 
cu cei care o practică, cu chirurgii şi centrele de îngrijire, constituie o 
binecuvântare pentru omenire. 

Bineînţeles că mai trebuie să progreseze mult şi că nu va putea atinge o 
culme a dezvoltării sale decât în momentul în care va fuziona cu 
cunoaşterea pe care o conferă ştiinţa iniţiatică. Până în acel moment, va 
rămâne un rău mai mic într-o lume cufundată în boli şi dezordine. 

Adevărata sănătate, cea care duce la sfinţenie, este rezultatul unei 
ordini şi armonii perfecte. 

Din clipa în care omul a rupt legăturile cu Dumnezeu, cu spiritul său 
divin, şi-a introdus germenul anarhiei în el şi în anturajul său, iar boala, 
limitarea şi moartea nu sunt decât consecinţe fireşti ale acestui fapt. 

Omul nu este doar un corp fizic, ci posedă, de asemenea, un suflet 
spiritual şi un spirit divin şi etern. Corpul fizic al omului este numai o mică 
porţiune, care reprezintă o doză infinitezimală din fiinţa sa globală. 

Tăgăduirea acestui fapt constituie cea mai gravă boală şi chiar cauza 
tuturor maladiilor de care suferă omul. 

Când un chirurg afirmă: „Nu voi crede în existenţa sufletului decât în 
clipa în care îl voi vedea sub bisturiu”, el întruchipează sursa tuturor bolilor, 


a tuturor dereglărilor. 

O asemenea concepţie iluzorie despre viaţă constituie o invitaţie 
adresată anarhiei în toate domeniile. Dacă nu poţi face deosebirea dintre o 
fiinţă vie, înzestrată cu suflet, şi un cadavru rece înseamnă că inima ţi-e 
oarbă, că ţi-ai pierdut sufletul. 

O asemenea fiinţă, chiar dacă posedă multe cunoştinţe în plan 
intelectual, nu poate avea acces la cunoaşterea veritabilă, care este acelaşi 
lucru cu viaţa. 

O asemenea inteligenţă nu numai că provoacă uscăciunea, boala şi 
moartea, dar mai este şi contagioasă. De aceea, în ciuda progreselor uriaşe, 
medicina contemporană nu reuşeşte să stopeze boala şi avem chiar impresia 
că bolile s-au înmulţit din ce în ce mai mult. 

A fi patronul unei farmacii a devenit o afacere foarte prosperă; sunt 
aproape la fel de numeroase ca brutăriile! 

Starea de sănătate nu presupune numai înghiţirea unor medicamente, 
ci, înainte de toate, este o igienă a vieţii şi a spiritului, a sufletului, a 
gândurilor, a sentimentelor, a actelor şi a corpului. Medicamentele vin abia 
ca ultimă soluţie, când persoana respectivă şi-a atins ultima limită. 

Mai mult, boala ne comunică adesea un mesaj, cum ar fi necesitatea 
schimbării unui obicei nesănătos, şi dacă, în loc să-l luăm în serios, ne 
mulţumim să-l sufocăm cu medicamente, cauza se va ancora mai profund în 
fiinţa noastră, pentru a apărea mai apoi sub forma unei maladii mult mai 
grave. 

Natura este o mamă protectoare, care îl iubeşte pe om, dar ştie să se 
arate şi implacabilă când legile ei sunt călcate în picioare. 

Natura l-a înzestrat pe om cu toate armele, posibilităţile de a învinge 
orice boală, dar pentru aceasta el trebuie să se întărească spiritual, să-şi 
fructifice capitalul reprezentat de sănătate, viaţa pe care o are, dezvoltând 
apărarea imunitară a spiritului, sufletului şi a trupului său. 

În ceea ce priveşte trupul, trebuie să aibă grijă cum se hrăneşte, cum 
respiră, cum se mişcă şi cum să facă exerciţii fizice. 

Pentru suflet trebuie să întreţină căldura dragostei, să cultive bucuria, 
armonia şi toate calităţile ce decurg din acestea. 

În sfârşit, spiritul se întăreşte prin lumina pe care o aduce cunoaşterea 
vie, cunoaşterea vieţii autentice. A şti cum trebuie să trăieşti pentru a fi în 


armonie cu Dumnezeu, cu universul şi cu toate fiinţele - aceasta este 
cunoaşterea cu adevărat utilă şi benefică, ce duce la sănătatea perfectă. 

Să respecţi, să serveşti, să iubeşti şi să devii discipolul vieţii, să o faci 
să sporească, să o canalizezi, să o întăreşti, să o faci să ţâşnească, să o faci 
conştientă - în acestea constă lucrarea, programul iniţiaţilor care sunt 
autentici terapeuţi ai omenirii. 

Oamenii nu pun prea mult preţ pe viaţă; în viziunea lor, ea trebuie să-i 
servească, să le permită să-şi realizeze toate capriciile, să le satisfacă toate 
dorinţele. Fiindcă nu văd sufletul, au uitat că viaţa este esenţială, că este 
sursa sănătăţii, a vindecării şi că ea provine din spirit, care curge prin suflet 
pentru a iriga corpul cu toate organele sale. 

Sănătatea perfectă se instaurează când viaţa spiritului se manifestă în 
armonie cu trupul prin intermediul sufletului. Prin suflet înţelegem legătura 
vie dintre spiritul divin şi trup. 

În acest sens gândurile, sentimentele şi dorinţele fac parte din suflet şi 
acţionează asupra trupului. Când omul rupe legătura cu spiritul său divin, 
care reprezintă ordinea cosmică, începe să-şi introducă în gândire germenul 
anarhiei. Acest germen ajunge în sentimente, apoi în dorinţe, pentru a duce 
mai apoi la o boală a corpului fizic. 

Dacă omul este suficient de conştient, de lucid, poate stopa procesul în 
plan mental, înainte de a se produce în cel fizic. Este suficient să recunoască 
că modul său de gândire este eronat, că modul în care simte este egoist, 
nesănătos şi că se va traduce printr-o maladie viitoare într-un plan superior. 

Dacă se izbuteşte transformarea acestor germeni ai anarhiei în planurile 
subtile ale fiinţei umane, înseamnă că se operează o vindecare care este, 
poate, cea mai importantă. 

Sănătatea nu depinde exclusiv de elementele fizice, ci, în mod egal, de 
tot ceea ce alcătuieşte omul global, cu sufletul şi spiritul său divin. 

Vindecarea autentică este iniţierea pe care o fac cei mai mari maeştri, 
călăuze ale luminării omenirii, cum a fost maestrul Peter Deunov. 

Din acest motiv se poate spune că maestrul Peter Deunov era cu 
adevărat un mare tămăduitor, căci nu numai că reuşea să vindece corpul 
fizic - având studii de medicină - dar, mai cu seamă, sufletul şi spiritul. 

Este vorba despre o medicină superioară, deocamdată total 
necunoscută lumii, deşi medicina actuală face multe descoperiri care o 
îndreaptă în această direcţie. Este foarte bine că au loc descoperiri, dar 


acestea nu servesc la nimic dacă nu sunt trase concluziile practice 
referitoare la viaţa interioară a omului. 

Într-o zi, în cadrul uneia dintre conferințele sale, maestrul Peter 
Deunov a afirmat: „Pot învia morţii, am această putere. Pot vindeca toate 
bolile, căci am, de asemenea, această putere. Dar la ce bun? Imaginaţi-vă un 
purceluş, cufundat complet în noroi, ai cărui ochi strălucitori sunt singurii 
care trădează prezenţa unei fiinţe vii. lau un lighean cu apă caldă şi săpun şi 
îl spăl până ce pielea îi devine roz şi părul de un alb argintiu; ce frumos şi 
drăgălaş este atunci! Dar, imediat ce l-aş lăsa liber, unde credeţi că s-ar 
duce? S-ar îndrepta spre mocirla cea mai mizerabilă şi ar deveni din nou de 
nerecunoscut. 

Vă întreb atunci: la ce bun toată osteneala mea? 

Imaginaţi-vă acum că mă instalez într-un loc unde se încrucişează 
drumurile spre Paris, Londra, Berlin, Roma, Moscova, Istanbul şi că mă 
apuc să îngrijesc bolnavi. Faima mi se va răspândi în curând în cele patru 
colţuri ale lumii. 

Se va produce atunci un blocaj rutier de proporţii uriaşe din cauza 
maşinilor care vor aduce bolnavii. Vor fi trimişi din toate ţările medici 
pentru a examina bolnavii, a stabili diagnostice, a constata gradul evolutiv 
şi vechimea bolii, a lua informaţii despre pacient, despre condiţiile de viaţă, 
vârstă, slujbă, identitate, hrană etc. Toate aceste date vor trebui înregistrate 
şi abia atunci l-aş putea îngriji! Apoi, va fi din nou examinat pentru a se 
determina transformările organice produse; toate acestea vor face obiectul 
unor comunicări, rapoarte etc. 

Vor veni din toate părţile ziarişti pentru a scrie reportaje senzaţionale. 
Cu ei înseamnă deja foarte multă lume: bolnavi şi însoțitori, medici, ziarişti, 
oameni de ştiinţă, curioşi. Vor veni şi cei pe care i-am vindecat pentru a-mi 
aduce cadouri în semn de recunoştinţă. 

Vor apărea mai apoi comercianții de toate soiurile: vânzătorii de clătite, 
de carne la grătar, băuturi; se vor ridica hoteluri, se vor amplasa circuri, 
locuri de distracţie! Seamănă deja cu un târg oriental, iar eu voi continua să 
îngrijesc bolnavi! 

După ce îi voi vindeca, bolnavii de treizeci şi cinci, patruzeci, cincizeci 
de ani vor spune: «Am trăit cincizeci de ani, care s-au scurs foarte repede. 
Cât mi-a mai rămas de trăit? Poate zece, douăzeci, treizeci de ani care, de 
asemenea, vor trece foarte repede. Viaţa este scurtă! Vreau să profit de ea 


pentru a bea, a mânca, a mă distra pe cât este posibil, fiindcă mâine voi 
muri!» 

Şi se vor arunca cu frenezie în toate plăcerile, excesele, orgiile, care 
fuseseră de fapt cauza bolii lor! 

Rezultatul - aceleaşi consecinţe care, oricum, îi vor duce la cimitir. 

Vă întreb atunci: care este profitul muncii mele, al sacrificiului meu? 

În vechime, Arhimede afirmase: «Daţi-mi un punct de sprijin pentru a- 
mi fixa pârghia şi voi deplasa orbita Pământului!». Precum el, voi spune şi 
eu: «Daţi- mi un punct de sprijin pentru a-mi fixa pârghia şi voi modifica 
orbita vieţii!» 

Punctul de sprijin pe care îl caut sunteţi voi, ucenicii mei, iar pârghia 
este învăţătura mea. Voi o veţi încerca, o veţi aplica, o veţi aduce lumii, o 
veţi prezenta pe înțelesul tuturor celor care o doresc, cărora le este 
accesibilă. Vor constata că aduce bucuria, sănătatea, bunăstarea, 
cunoaşterea, dragostea şi sensul vieţii. 

Mare este viaţa! Luminos este viitorul care-l aşteaptă pe om! Ne vor 
urma mii de oameni şi astfel lumea va cunoaşte o nouă direcţie, un drum 
nou şi luminos!” 

Ce pagină minunată a învăţăturii iniţiatice, care rezumă ştiinţa 
vindecării adevărate! Dacă maestrul Peter Deunov ar fi făcut ceea ce a 
descris în relatarea sa, ar fi devenit un practicant al magiei negre, ar fi căzut 
pradă ispitei, identică celei pe care trebuie s-o fi cunoscut lisus: „îţi voi da 
gloria lumii dacă te vei prosterna înaintea mea. Vei putea astfel să ridici 
temple Domnului tău şi să-ţi predai deschis învăţătura!”. 

Dar iată că lisus a spus: „împărăţia mea nu este din această lume, altfel 
ai mei ar fi luptat pentru mine”. 

Împărăţia lui lisus este spiritul, iar lumea aceasta - materia. Cei care 
trebuie să se lupte reprezintă sufletul. Medicina oficială utilizează doar 
materia pentru a vindeca trupul, fără a se înclina în faţa spiritului divin, a 
ordinii cosmice, şi prin aceasta nu face decât să sporească răul, boala în 
lume, căci adânceşte din ce în ce mai mult prăpastia ce separă sufletul de 
corp. 

Practicanţii magiei negre, care vor să îmbolnăvească omenirea, 
utilizează o metodă analogă; înlătură maladia din corp printr-un procedeu 
spiritual şi o trimit în atmosfera spirituală a planetei pentru a crea un imens 
egregor negativ, care devine mai apoi sursa puterii lor tiranice. 


Bolnavul vindecat „miraculos” nu face nici un efort asupra lui însuşi şi 
boala îi va reveni în viitor. Bineînţeles că nu trebuie generalizată aplicarea 
acestor practici, dar, ca informaţie, este bine să le menţionăm existenţa. 

În faţa unor asemenea vindecări lumea se înclină, afirmă că este vorba 
de un miracol, fiindcă oamenii nu ştiu să vadă sufletul sub bisturiu. 
Oamenii ar dori să descopere praful miraculos care să le permită să trăiască 
în mocirlă, să-şi bată joc de inteligenţa cosmică, fără a suferi consecinţele 
dezastruoase, neplăcerile ce rezultă. Ar vrea să existe un ţap ispăşitor, 
cineva în stare să poarte în spate toate păcatele lumii, pentru ca ei să fie nu 
numai vindecaţi, dar să poată continua să trăiască în greşeală. 

Asemenea fiinţe însă nu există. Învățătura lui lisus, medicina eficientă, 
nu a fost înțeleasă până astăzi. 

Există oameni care au interese ca lumea să fie bolnavă şi acest lucru 
poate fi verificat dacă ne uităm cu alţi ochi la ceea ce se petrece în jurul 
nostru. 

Cei mai mulţi oameni propagă idei anarhice, nemulțumiri, idei de 
război, violenţă, ură etc., influenţe ce fac maladiile din ce în ce mai 
puternice. 

Ceea ce este valabil pentru o persoană este valabil pentru toată lumea. 
Dacă cineva nutreşte încontinuu gânduri de ură, sentimente anarhice, 
violente, distrugătoare, se va îmbolnăvi fizic şi va contribui la contaminarea 
celor din jurul lui. 

Dacă merge la un vindecător care îl va scăpa de boala fizică fără a-l 
transforma, ci o va face prin eliberarea acesteia în lume, aceasta nu va duce 
în cele din urmă decât la agravarea bolii. 

Omul este un suflet nemuritor care vine pe pământ pentru a îndeplini o 
lucrare şi, atâta vreme cât aceasta este lăsată deoparte, trebuie să revină fără 
încetare în condiţii din ce în ce mai grele, căci trebuie să suferim 
consecinţele greşelilor noastre. 

Din clipa în care omul nu se mai află în împărăţia lui Dumnezeu, în 
armonie şi pace, începe să fie bolnav. Teama, angoasa, defăimarea, critica, 
răutatea, minciuna, ignoranţa, gelozia sunt boli aidoma cancerului, SIDA 
etc. 

Din acest motiv le spun bolnavilor care suferă: „În vreme ce medicii se 
ocupă de trupul vostru, faceţi eforturile necesare pentru a restabili armonia, 
liniştea, încrederea în actele, sentimentele şi gândurile voastre”. 


Persoanelor sănătoase le spun: „Cultivaţi în voi lumina armoniei, 
deveniți astfel tămăduitori, terapeuţi ai omenirii şi ai pământului. Alăturaţi- 
vă nouă, căci împreună putem face nişte lucruri formidabile, măreţe, pentru 
binele şi sănătatea tuturor fiinţelor”. 

Dacă ne unim mijloacele de care dispunem pentru a duce învăţătura 
aceasta mai departe, vom putea să acţionăm cu adevărat benefic în lume şi 
să modificăm orbita vieţii, după spusele maestrului Peter Deunov şi Marelui 
Maestru, care se află în spatele tuturor maeştrilor luminii. 

Hotărârea de a realiza, de a participa la toate acestea vă aparţine. 

Când lisus, marele medic al omenirii, afirmă că „împărăţia mea nu este 
din această lume”, nu doreşte să spună că pământul, corpul fizic sunt 
elemente negative, ci constată numai faptul că la om trupul este despărţit de 
suflet şi de spiritul divin. 

Când afirmă că „ai lui ar fi luptat pentru el”, face aluzie la medicina 
veritabilă, la remediul eficient. 

Sufletul care recunoaşte lumina spiritului divin, a omului autentic 
restabileşte armonia, iar corpul devine receptaculul spiritului. 

Aceasta este singura mântuire autentică. Luând această idee şi 
considerând-o punct de plecare în toate formele de terapie, totul devine bun 
Şi pozitiv. 

Ştiinţa iniţiaţilor nu este limitată, ea îi spune omului: „Fă ce vrei, 
trăieşte după bunul tău plac, dar, cel puţin, fa-ţi o asigurare de viaţă”. 

Asigurarea de viaţă a iniţiaţilor nu seamănă cu cea pe care o fac 
oamenii; din punctul de vedere al primilor, aceasta constă în existenţa, 
dincolo de toate activităţile, a ideii divine, sublimă, grandioasă, luminoasă, 
pur celestă. 

Omul poate face ce vrea, dar dacă îşi pierde această idee, îşi pierde în 
acelaşi timp asigurarea de viaţă. 

Fiindcă la ora actuală oamenii nu au idei divine care să-i protejeze, 
devin slabi şi pot cădea pradă bolilor fizice şi psihice. 

Desigur că problema sănătăţii perfecte şi a bolilor este foarte 
complexă, înscriindu-se în întreaga evoluţie a omenirii şi privind toate 
aspectele existenţei. 

Răspunsurile la întrebări fundamentale, de tipul: „Cum trebuie să 
trăiască omul?”, „Care este misiunea sa, motivul existenţei sale pe 
Pământ?”, nu pot fi date decât de o medicină evoluată. 


În realitate, răspunsurile la aceste întrebări le găseşte cel care ştie sa-şi 
asculte sufletul cu dragoste, încredere, sinceritate, logică şi simplitate. Dacă 
aceste întrebări nu-şi găsesc răspunsul, înseamnă că avem de-a face cu o 
boală gravă, o anomalie profundă, o dereglare. 

Nu este sănătos să dorim să separăm sănătatea de modul de viaţă, căci 
toate aspectele sunt legate între ele în viaţă, formând un tot într-o armonie şi 
libertate perfecte. 

Dacă un organ este bolnav, întregul corp suportă consecinţele. Acelaşi 
lucru se întâmplă şi în cazul omenirii, în care fiecare popor este un organ, 
iar fiecare individ, o celulă vie. 

După cum vedeţi, totul se leagă şi am putea ajunge foarte departe în 
explicarea tuturor fenomenelor care se produc în acest organism mare. 

Există maladii ereditare, care îşi au originea într-o karma personală, în 
greşelile din vieţile noastre trecute, ori într-o karma colectivă, ce ţine de un 
popor, o rasă, o familie. 

Există boli declanşate de spiritele naturii, ca urmare a utilizării greşite 
de către om. 

Sunt şi boli a căror cauză se află în altă parte, în zodiac şi planete, ca şi 
în caracterul individului şi obiceiurile sale greşite. 

Există maladii provocate de câte un egregor negativ, alimentat în 
permanenţă de gândurile, sentimentele şi dorinţele negative ale oamenilor. 
Acest tip de boli se manifestă prin accidente, războaie etc. 

Există boli contagioase, legate de o karma de grup, şi boli esoterice, 
patologice, ce sunt în relaţie cu procesele iniţiatice mai mult sau mai puţin 
eşuate. 

Această listă succintă ne arată că bolile pot avea mai multe cauze şi, 
deci, cel mai important lucru este leacul ce trebuie utilizat. 

La urma urmelor, toate maladiile izbucnesc ca urmare a lipsei de 
armonie, de lumină şi de înţelepciune. Ele apar ca un mijloc de purificare, 
de îndreptare şi de evoluţie. 

Prin aceasta bolile nu ne sunt duşmani, indicând mai degrabă o lucrare 
ce trebuie făcută. 

Dacă omul refuză să facă această lucrare şi alege cea mai uşoară 
soluţie, maladia se agravează peste măsură, întrucât spiritul şi viaţa nu 
suportă inerția, stagnarea. 


Deci, aflat în faţa unei maladii de orice provenienţă ar fi, omul trebuie 
s-o accepte ca pe o modalitate ce duce la evoluţie, nu numai pentru el, ci şi 
pentru întreaga omenire, trebuie să se controleze şi să încerce prin toate 
metodele învăţăturii şi ale ştiinţei oamenilor să se purifice, să se sanctifice, 
să se lumineze, să gândească corect, să devină mai bun, mai nobil şi 
armonios. Bineînţeles că dacă suferinţa este autentică, acest lucru nu este 
foarte uşor şi de aceea este necesar un mare efort în acest sens în cazul 
bolnavilor aflaţi în centrele de îngrijire, cărora trebuie să li se ofere o 
ambianţă de dragoste, puritate, lumină etc. 

În ceea ce-i priveşte pe ceilalţi, cei care sunt sănătoşi din punct de 
vedere fizic, aceştia trebuie să înveţe să-şi pună în armonie gândurile, 
sentimentele, dorinţele în mod conştient, pentru a nu se transforma în boală 
pe viitor. 

Omul nu este făcut numai pentru a trăi în corpul lui fizic, ci poate gusta 
armonia sufletului său şi lumina spiritului lui divin. Cel care zilnic trăieşte o 
clipă în armonie şi lumină este scutit de multe boli. 

Ar fi încă multe de spus despre sănătate şi vindecare, dar îi vom da 
cuvântul maestrului Peter Deunov, cu toată dragostea, admiraţia, lumina ca 
se află în noi şi în viaţa eternă, care nu se opreşte la barierele vieţii şi morţii. 
Îi exprimăm încă o dată bucuria, respectul, recunoştinţa, dragostea, forţa 
gratitudinii pe care o resimţim de fiecare dată când ne gândim la el. 


Noiembrie 1993 
Olivier Martin 


Câteva reguli pentru vindecare şi o viaţă sănătoasă 


În zilele noastre oamenii posedă multe cunoştinţe, dar nu le pun în 
practică decât rareori. O inerție interioară, o lene rareori depăşită îi fac să 
caute o viaţă lipsită de dificultăţi şi suferinţă, o existenţă liniştită şi fără 
griji. 

Omenirea contemporană nu mai poate continua însă să trăiască în felul 
care i-a devenit propriu. Trebuie să se schimbe total, pentru a nu perpetua, 
sub o formă agravată, acelaşi rezultate negative: boli, suferinţe, lupte sterile. 

Pentru a-şi reînnoi existenţa, omul trebuie să înceapă prin a-şi regenera 
trupul, învățând să se hrănească şi să respire corect. Mai apoi trebuie să se 
obişnuiască să-şi controleze gândurile, sentimentele şi actele, pentru a-şi 
menţine trupul şi inima pure. Ignorarea sau neglijarea acestor reguli de 
igienă are drept consecinţă acumularea în organism a elementelor 
vătămătoare, a toxinelor care blochează vasele sanguine şi împiedică 
circulaţia liberă a forţelor vitale. Acizii toxici care nu sunt eliminaţi pătrund 
în sânge şi în organe, producând maladii grave şi moartea precoce. 

La ora de faţă putem remarca pe chipul multor oameni, chiar foarte 
tineri, semnele unei tensiuni maladive a sistemului sanguin, provocată de 
prezenţa în organism a elementelor nocive, ca urmare a unui stil de viaţă 
greşit. 

Pentru a duce o viaţă echilibrată, pentru a fi sănătos, a avea o judecată 
limpede şi puternică omul trebuie să profite la maximum de atmosfera pură 
a dimineţii. 

Ceea ce poate primi organismul fizic sau spiritual înainte de răsăritul 
soarelui şi imediat după aceea nu poate fi comparat cu nimic altceva. Dacă 
este bolnav sau slăbit, dacă are sângele impur, dacă organele sale sunt pline 
cu otravă, să meargă să întâmpine primele raze de soare ce luminează 


pământul; nici un medicament nu va putea să-i dea forţele vii, naturale, pe 
care le va obţine în acest mod. 

În timpul dimineţii aerul este mai puţin încărcat de microbi şi de praf. 
Natura care se trezeşte în toată puritatea sa, tăcerea, tihna care domnesc în 
acest moment umplu sufletul de pace şi venerație. 

Spiritul simte că iau naştere în el gânduri noi, constructive, apte să 
reînnoiască trupul şi caracterul. 

Este bine ca toţi cei care doresc să se regenereze şi să întinerească să se 
obişnuiască să se concentreze şi să se roage, de preferinţă în orele calme ale 
dimineţii. Pot face acest lucru în orice loc se găsesc, dar este de preferat în 
aer liber. Vor lua astfel, din sursele universale, forţa necesară purificării 
vieţii şi reînnoirii. 

Este foarte util să ne obişnuim să ne sculăm înainte de momentul 
apariţiei soarelui şi, indiferent de anotimp ori de vreme, să fim în picioare, 
în poziţie verticală şi cu conştiinţa trează. 

Sculatul dis-de-dimineaţă trebuie să devină un obicei agreabil pentru 
toată lumea. Dacă răsăritul soarelui îl prinde pe om în pat, energiile sale 
acţionează în mod depresiv asupra sistemului nervos. 

Cea mai propice perioadă pentru acumularea rezervelor vitale pentru 
un an întreg începe în a doua jumătate a lunii martie şi se încheie la sfârşitul 
lui iulie. 

Să nu pierdeţi prilejul de a ieşi afară dimineaţa devreme, cu o jumătate 
de oră înainte de răsărit, indiferent de vreme. Călcaţi apăsat, fără prea mare 
grabă, sau staţi jos, cu faţa întoarsă spre răsărit. Să nu vă gândiţi nici la 
treburile voastre, nici la necazuri, dacă aveţi. 

Să nu fiţi nici distrati, nici pasivi, ci concentraţi-vă gândurile asupra 
forţelor întremătoare ale naturii, cu care doriţi să vă contopiţi, sau meditaţi 
la ceva frumos şi armonios. 

Puteţi, de pildă, să vă spuneţi în gând: „Doamne, îţi mulţumesc pentru 
sfânta energie pe care ne-o trimiţi prin intermediul soarelui; simt cum mă 
pătrunde în profunzime viaţa sa radioasă, aducându-mi forţă, vitalitate, 
înnoire. îţi mulţumesc, Tată ceresc, pentru dragostea Ta faţă de noi”. 

Este indispensabil ca toate celulele corpului să participe la euforia pe 
care trebuie s-o resimţiţi în acele clipe. După aceea puteţi să vă întoarceţi 
acasă ori să mergeţi la serviciu fericiţi şi plini de ardoare tinerească. 


Ar trebui să faceţi cu toţii asemenea plimbări în mijlocul naturii, 
primăvara şi vara. Vă vor ajuta să vă vindecaţi ori să preveniţi dereglările 
sau bolile. 

Natura vie nu apreciază oamenii plăpânzi şi idioţi; ne oferă o masă 
garnisită din abundență şi dacă cineva distrat ori neglijent nu profită de ea, 
aceasta capătă o părere proastă despre el, considerându-l lipsit de 
inteligenţă. 

Trebuie ca iniţiatorii unei vieţi noi să constituie modele pentru ceilalţi; 
trebuie să lucreze tot timpul, cu inteligenţă şi mânaţi de voinţa tenace de a- 
şi restabili ori menţine sănătatea, să dea dovada unei activităţi eficiente şi a 
bunei dispoziţii. Dacă nu, la ce vor servi inteligenţa, studiile, opiniile 
noastre? 

Înainte de răsărit razele indirecte ce alunecă la orizont îi aduc omului 
radiaţii de înţelepciune şi de adevăr divin. După răsărit, razele directe îi 
trimit radiaţii de iubire divină. Exerciţiile respiratorii şi fizice pot fi făcute 
după ce răsare soarele. 

Cel mai bun moment pentru ca sistemul nervos să beneficieze de razele 
soarelui se situează între orele şapte şi nouă ale dimineţii, iar pentru stomac, 
intestine şi celelalte organe, între ora nouă şi prânz. După-amiază nu trebuie 
să ne aşteptăm la nici un fel de energie curativă. Ar trebui să se facă plajă, 
de preferinţă, cu corpul acoperit cu o îmbrăcăminte uşoară, albă, din 
bumbac. 

Pentru sănătatea fizică şi spirituală este foarte importantă igiena ce 
constă în respectarea principiilor unei alimentaţii bune. Ce să mâncăm, în ce 
cantitate şi cum? 

Trebuie respectată o primă regulă: să nu cădem pradă lăcomiei, să ne 
oprim din mâncat înainte de a fi sătui, cu o senzaţie uşoară de foame, să ne 
obişnuim cu sobrietatea în toate. Gândul unei vieţi noi viitoare trebuie să 
incite pe fiecare, dacă este raţional şi prevăzător, să studieze şi să 
experimenteze prescripţiile unei alimentaţii sănătoase, adaptată nevoilor 
propriului organism. 

Actul hrănirii este foarte important şi cere, în afara alegerii alimentelor 
sănătoase, o dispoziţie adecvată, ce constă în concentrare, dragoste şi 
recunoştinţă. 

Hrănirea maşinală, care nu urmăreşte decât satisfacerea foamei, nu 
poate face parte din concepţia cuiva care doreşte să-şi reînnoiască şi să-şi 


amelioreze viaţa. 

Hrănirea corectă determină calitatea sângelui, factor de bază al stării 
generale a organismului. 

Natura a conceput corpul omenesc într-un mod foarte raţional, dând 
posibilitatea miliardelor de celule care-l alcătuiesc de a manifesta prana, 
energia vitală, pentru ca procesul reînnoirii şi al vindecării să fie 
neîntrerupt. 

Acumularea impurităților nu are loc numai la nivelul pielii, ci şi în 
interior, în organe, sub formă de aciditate, de elemente calcaroase, de 
reziduuri nocive. Din acest motiv cei care doresc să se însănătoşească 
trebuie să practice în mod conştient o lucrare de regenerare a naturii în ei. 

Apa este o bună conducătoare a magnetismului viu; dacă o bem, de 
preferinţă caldă, sau dacă ne spălăm des, are o influenţă benefică asupra 
corpului şi organelor. 

Este bine să bem una-două căni de apă fiartă şi răcită apoi, dar să fie 
caldă încă, în fiecare dimineaţă pe stomacul gol şi în timpul zilei, cu 
cincisprezece sau douăzeci de minute înaintea meselor ori la o jumătate de 
oră după acestea. Apa caldă, înghițită într-o cantitate suficientă, ajută foarte 
mult la eliminarea din organe a reziduurilor toxice. În această privinţă apa 
rece nu este eficientă. Dacă această curăţare internă nu se face în mod 
corect, impurităţile provenite din alimente prost asimilate sau digerate 
pătrund în sânge şi în ţesuturi, provocând calcifierea vaselor sanguine. 

Pentru ca acest proces de curăţare să dea maximum de rezultate, 
trebuie să fie executat în mod conştient, cu dragoste şi recunoştinţă pentru 
energia purificatoare şi reînnoitoare a apei. 

Studiind diferitele temperamente umane, se constată că persoanele 
nervoase au pielea uscată; aceasta se explică prin faptul că în organismul lor 
se produc evaporări rapide, în urma cărora îşi pierd umiditatea necesară. 

Aceste persoane sunt mereu neliniştite, hiperexcitate, au tulburări de 
somn şi nu reuşesc să se concentreze. Este foarte indicat ca mai cu seamă 
aceste persoane să bea o cantitate de apă suficientă pentru nevoile digestiei 
şi pentru menţinerea umidității şi a magnetismului în organism. 

Câteodată oamenii au palpitaţii şi ajung la concluzia că ritmul inimii le 
este grav modificat, dar adesea nu este vorba decât despre gazele care 
provoacă dilatarea diafragmei. 


Aceste gaze sunt cauzate de acumularea de acizi toxici în organism, 
care pot fi eliminaţi dacă se bea des şi într-o cantitate suficientă apă caldă. 

De asemenea, dacă cineva este nervos, agitat, trebuie să bea încet, cu 
înghiţituri mici, câteva căni de apă caldă, fiartă cu puţină vreme în urmă, la 
care se adaugă câteva picături de zeamă de lămâie. În felul acesta, va începe 
să transpire şi apoi va trebui să-şi schimbe lenjeria şi să bea încă o cană cu 
apă caldă pentru a restabili căldura organismului. 

Pentru întărirea sistemului nervos şi fortificarea trupului sunt utile în 
timpul anotimpului cald băile cu apă încălzită de soare. Apa călduţă se 
toarnă pe cap, apoi pe tot corpul, până la picioare. Spălarea poate dura două 
sau trei minute, după care trebuie să ne ştergem uşor, fără să frecăm, şi ne 
putem lungi câteva clipe pentru a ne odihni. 

Omul poate învăţa, de asemenea, prin concentrare şi exerciţii 
respiratorii, să primească energiile curenților electrici şi magnetici din 
spaţiu, devenind astfel capabil să-şi echilibreze propriile-i forţe. 

Întrucât apa este purtătoare a purității şi magnetismului, este adesea util 
să o luăm de la un izvor sau de la o fântână şi să o aducem acasă într-un 
ulcior ori în alt recipient. Acesta este un procedeu terapeutic care sporeşte 
vitalitatea. 

În luna mai spaţiul este impregnat la maximum de magnetism, astfel 
că, dacă plouă şi temperatura este destul de ridicată, putem să ieşim 
îmbrăcaţi lejer în ploaie şi să ne lăsăm udaţi de apa bogată în magnetism 
viu. După aceea trebuie să ne întoarcem repede acasă, să ne ştergem, să ne 
îmbrăcăm cu haine uscate şi să bem una-două căni de apă caldă pentru a-i 
reda corpului căldura. Aceste duşuri sub apa de ploaie sunt foarte utile. 

O altă condiţie de bază pentru obţinerea şi conservarea sănătăţii şi a 
minţii limpezi constă în practicarea, în fiecare zi, a exerciţiilor respiratorii. 
Învăţaţi să respiraţi calm, profund, cu dragoste, adică savurând aerul pe care 
îl inspirați. Acest tip de respiraţie permite întregului corp, prin intermediul 
celulelor şi al porilor pielii, să profite de forţele vitale din aer. 

Dacă porii pielii sunt astupaţi din cauza lipsei unei igiene 
corespunzătoare sau pentru că nu am dus o viaţă raţională, coloana 
vertebrală, ca şi alte organe pot suferi, apărând unele disfuncţii. 

Energia vitală care regenerează organismul trece prin măduva spinării, 
ajungând la creier care o absoarbe şi o trimite întregului organism. În regnul 


vegetal se produce un fenomen similar, potrivit legilor osmozei şi 
absorbției. 

În natură există un proces dublu: a da şi a primi. Unele energii circulă 
de la centru la periferie, iar altele în sens invers. 

Acolo unde se întâlnesc aceste două tipuri de energie apare activitatea 
vieţii. Dar, imediat ce acest curent interior este încetinit sau stopat, apar 
stări maladive: nervozitate, nesiguranţă, instabilitate, bănuială... 

Pot să se producă obstrucţii şi la nivelul sistemului circulator, caz în 
care organele nu mai sunt hrănite în mod normal. Venele sunt astupate de 
impurităţile rămase în sânge, apărute ca urmare a unei nutriţii iraționale, 
respiraţii superficiale şi, de asemenea, a lipsei de armonie între gândurile, 
sentimentele şi actele, aflate în contradicţie unele faţă de celelalte. 

Sângele şi celulele, secătuite prin această acumulare de elemente 
nocive, nu mai pot lupta bine cu microbii care apar în organism, făcându-l 
vulnerabil la atacurile diferitelor boli. 

După ce se recunoaşte starea de sănătate? Un om este sănătos dacă 
iubeşte; faptul că nu poate iubi demonstrează o stare maladivă, chiar dacă 
boala nu s-a declarat încă. 

Pentru a fi sau a redeveni sănătos, omul trebuie să-şi dilate sufletul şi 
inima, să-şi extindă câmpul conştiinţei astfel încât să simtă dragoste şi 
înţelegere faţă de toate fiinţele, bucurie şi recunoştinţă în faţa frumuseţii şi 
armoniei naturii vii. 

Omul nou simte intuitiv ce trebuie să înveţe, ce trebuie să facă, ce 
trebuie să primească şi ce să dea - toate acestea fără constrângere, liber, cu 
dragoste şi discernământ. 


Esenţe ale meditaţiei 


Forţa omului 


Omul este puternic când gândurile şi inima îi sunt în armonie, deoarece 
atunci el se află în legătură cu Principiul Primordial al vieţii şi cu lumea 
invizibilă în totalitatea ei. Dacă această armonie încetează să mai existe, 
omul îşi pierde sensul vieţii şi nu este om pe lume care să nu fi trecut printr- 
o asemenea stare dureroasă! 


Somnul de dimineaţă 


Trebuie să ştiţi că somnul de dimineaţă nu este benefic, ci inutil şi 
apăsător, deoarece energia subtilă a soarelui aflat la răsărit acţionează 
defavorabil asupra sistemului nervos încă adormit. 


Oboseala 


Adesea auzi pe câte cineva spunând: „Sunt obosit!”. Da, sunteţi obosiţi 
întrucât nu aplicaţi în mod corect această învăţătură. Oboseala se află în 
raport cu ardoarea. Cel care ştie cum să muncească, care acţionează într-o 
stare de bună dispoziţie, se odihneşte în acelaşi timp; dacă nu simte nici o 
plăcere, vor apărea lipsa de ardoare şi oboseala. 

Ardoarea cere reflectare şi nu eforturi violente şi impulsive; trebuie să 
fie însoţită de dragoste pentru lucrarea respectivă. 

Toţi cei care muncesc şi perseverează vor descoperi modul în care să-şi 
facă treaba cât mai bine, fără să obosească. 


Conştiinţa 


Conştiinţa nu este un atribut al minţii, ci un principiu al inimii. Prin 
lumina pe care i-o aduce, îl determină pe om să facă progrese, să devină 
mai bun. 


Caracterul vâtămător al criticii 


În lumea vieţii spirituale critica este exclusă. Ce rost ar avea să ne 
ocupăm de rău, de negativ? Dacă afirmăm despre cineva că este rău sau 
dacă doar o gândim, facem de două ori rău: atât lui, cât şi nouă înşine. Este 
bine să vorbiţi despre lucruri pozitive, plăcute, despre fapte frumoase; 
consideraţi că orice fiinţă este un suflet; gândiţi-vă că în fiecare om latura 
divină se elaborează şi că nu va întârzia să se manifeste, căci în fiecare 
dintre noi lucrează Marele Sculptor. 


Ceea ce iubeşte sufletul omenesc 


Florile, izvoarele, stelele ştiu unde se găseşte ceea ce iubiţi; iubiţi-le şi 
ele vă vor arăta unde se află obiectul dragostei voastre. 


Dragostea de Dumnezeu 


Când omul îl iubeşte pe Dumnezeu din toată fiinţa, conştiinţa sa se 
trezeşte şi îi permite să transforme suferinţele în bucurie. Nu continuaţi deci 
să fiţi sclavii fostei vieţi superficiale, veleitare, care nu vă poate satisface 
aspiraţiile elevate şi vă duce la îmbătrânire prematură, ci iubiţi-L pe 
Dumnezeu din toată inima, iar El vă va vizita şi vă va transforma existenţa. 

Dacă sunteţi bolnav, vă va vindeca, dacă sunteţi săraci, vă va aduce 
belşugul. Toate porţile se vor deschide în faţa voastră. 


Gândirea corectă şi controlul de sine 

Omul de astăzi trebuie să ştie cum să-şi schimbe dispoziţia, să treacă 
de la o dispoziţie de spirit proastă la una bună. Pentru a obţine aceasta, este 
nevoie de o gândire calmă şi precisă. Dar nu putem gândi corect şi eficient 
până nu am dobândit controlul de sine. 


Iniţierea 


Printr-un simţ interior omul are intuiţia că posedă în el viaţa eternă. 
Prin pacea interioară şi meditaţie se poate pregăti netulburat pentru trecerea 
de la o condiţie la alta, adică de la o stare adesea lipsită de sentimente 
elevate la o existenţă liberă, luminoasă şi impregnată de dragoste. 


Comuniunea cu invizibilul 


Omul nici măcar nu bănuieşte că orice faptă bună pe care o face, atât 
lui însuşi, cât şi aproapelui său, o înfăptuieşte cu ajutorul şi chiar prin 
prezenţa invizibilă în el a unor fiinţe superioare. 

Aceste fiinţe sunt atrase de oamenii - oricine ar fi ei - a căror conştiinţă 
se îndreaptă spre bine, spre divin. Sunt interesate de oameni pentru a-i 
conduce spre o viaţă mai elevată, întrucât aşa doreşte Dumnezeu. 


Atenţia, trezirea ŞI conştiinţa 

Unde există dragoste, există viaţă! Părinţii îşi iubesc copiii fiindcă o 
viaţă nouă se află în ei. 

Omul iubeşte pâinea fiindcă aceasta poartă viaţa, iar dacă primele 
îmbucături sunt cele mai savuroase, aceasta este fiindcă le gustă cu mai 
multă plăcere şi dragoste şi primeşte deci maximum de energie. Din hrana 
pe care o iau sau din aerul pe care îl respiră unii primesc mai multă energie 
şi vitalitate, alţii, mai puţină. Aceasta depinde de starea conştiinţei în raport 
cu unitatea de timp sau de măsură aplicată actului hrănirii sau respirației. 
Aceeaşi lege este valabilă pentru gânduri: cu cât cineva este mai conştient 
de un gând, cu atât va beneficia mai mult de pe urma lui. 

Dacă atenţia nu îi este trează şi conştientă, gândul îi va trece prin minte 
fără să-i lase nimic şi va dispare. Fiecare gând pozitiv, elevat, pe care îl 
primim lasă în noi sănătate, bogăţie şi nemurire. 

Omul care gândeşte cum trebuie, care reflectează cu calm şi 
profunzime, îşi poate rezolva corect toate problemele; cel care nu gândeşte 
este asemănător unui cocoş care, ciugulind de pe jos, găseşte un diamant, 
nu-şi dă seama de valoarea lui şi îl aruncă într-o parte, zicându-şi: „Caut 
ceva bun de mâncat şi nu obiecte strălucitoare!” 


Drumul ucenicului 


Lucraţi conştiincios şi cu credinţă asupra voastră, fără să vă pese de 
ceea ce gândesc ceilalţi; continuaţi fără teamă, dubii sau ezitare. 


Observarea 

Mulţumiţi-vă cu puţin şi cu totul. Primim sfaturi utile din toate părţile, 
chiar - şi mai ales - observând ceea ce se petrece în jurul nostru. Toate 
acestea sunt lecţii. Nimic nu se petrece întâmplător. Dacă reflectăm, 
descoperim întotdeauna aspectul instructiv. 


Transformarea energiilor 


Dacă sunteţi tracasaţi, agitaţi sau dacă suferiţi din punct de vedere 
moral, iată ce trebuie să faceţi: transformați această stare de spirit, nutriţi 
sentimente de încredere, de gratitudine faţă de Sublim, care v-a dat atâtea. 
Inima voastră se va bucura. 


Omul adevarat 


În limbajul primordial, cuvântul „Om” însemna „lisus” - omul, fratele 
celor aflaţi în suferinţă. Pentru ca cineva să fie demn de acest nume trebuie 
să aibă patru calităţi: să fie bogat, puternic şi să posede cunoaştere şi virtute. 
Bogăția reprezintă terenul, condiţiile cu ajutorul cărora omul poate dobândi 
forţa care, la rândul ei, îi va aduce căldura şi lumina ce îl vor ajuta să se 
dezvolte. Cunoaşterea îi va indica metodele pentru a-şi organiza viaţa în 
mod raţional. Virtutea este țelul spre care trebuie să tindă. 


A w 
Cel mai bun lucrător 
Nu trebuie să-L, căutaţi pe Dumnezeu numai în cer; el este alături de 
voi când suferiţi. Când oamenii se simt atraşi de viaţa ascendentă, când se 
dezvoltă armonios, înseamnă că Dumnezeu lucrează în ei. El este cel mai 
bun lucrător. 


Singurătatea 


Este necesar ca ucenicul să petreacă o perioadă în singurătate pentru a 
se întări. In felul acesta şi judecata îi devine fermă. 


Lumina binelui 


Bunătatea este fundamentul vieţii, iar binele este manifestarea sa. 
Omul trebuie să cultive binele în el şi în jurul lui; dacă îşi neglijează această 
îndatorire, va apărea răul, cu contradicţiile şi suferinţele sale. 


. e > v 
Voința divina 
Oamenii ar vrea ca lucrurile să se înfăptuiască după vrerea lor - este o 
eroare! Dumnezeu este cel care a creat lumea şi dirijează viaţa întregului 
univers cu iubire şi cu imensa sa înţelepciune; trebuie deci să dorim ca totul 
să se înfăptuiască conform voinţei şi bunătăţii Sale. 


Viaţa colectivă 


Nimeni nu trăieşte numai pentru sine; oamenii se influenţează reciproc, 
se ajută, se completează, adesea fără să-şi dea seama. 

Fiecare duce în sine ceva pe care îl transmite semenilor săi. La baza 
bunelor relaţii se află spiritul de întrajutorare spontană, dezinteresată. Nu 
trăim cu adevărat fără relaţii de prietenie, fără dragoste frăţească. 


Sensul suferințelor 

Suferiţi? Să nu regretaţi! Fără gânduri, fără suferinţă, nu progresăm; 
prin ele individul, familia, oamenii se împlinesc, se înnobilează. Dacă Iisus 
n-ar fi băut din cupa amară, lumea ar fi fost lipsită de multe lucruri bune. 


Nu trebuie să lăsam pe mâine 


Dacă nu profităm de condiţiile favorabile prezente pentru a realiza 
ceva sau dacă amânăm momentul, va trebui să înfăptuim ceea ne ne-am 
propus, dar putem fi convinşi că atunci circumstanţele ne vor fi mai puţin 
favorabile şi că, în consecinţă, suferinţele vor fi mai mari. Trebuie deci, 
orice ar fi, să facem fiecare lucru la timpul său. 


Exerciţii matinale 


Dimineaţa, când vă faceţi toaleta, este bine să vă neteziţi sprâncenele, 
de la mijloc spre extremităţi, cu degetul mare şi cu arătătorul. 

De asemenea, apăsaţi-vă uşor, cu aceleaşi degete de la mâna dreaptă, 
nasul, dinspre partea de sus, dintre sprâncene, până la baza lui, înconjurând 
nările. 

Cu degetele arătătoare de la ambele mâini apăsaţi uşor buzele de la 
mijloc până la extremităţi. 


Armonizarea lumii 


Problema restabilirii ordinii în lume nu trebuie să vă preocupe. Lumea 
este guvernată de ordine şi nu are nevoie nici de intervenţiile voastre, nici 
de cele ale oamenilor. A crede că lumea va fi armonizată fără ca omul să 
înceapă să se remodeleze este o interpretare utopică, iluzorie a acestei 
chestiuni. Dumnezeu este cel care reconstruieşte lumea, acţionând prin 
inima raţională a omului, prin mintea sa luminată, prin sufletul său 
conştient, prin spiritul său elevat. 


Cauza şi originea bolilor 


Vă voi vorbi astăzi despre un subiect practic: originea şi cauza tuturor 
bolilor care există în lume. Ce se ascunde în spatele fiecărei boli? Maladia, 
indiferent de caracterul ei, are la bază o cauză spirituală. Este o afirmaţie 
care nu are nevoie de dovezi; fiecare o poate verifica şi mulţi au simtit-o 
adesea pe propria lor piele. 

Natura care a creat omul l-a dotat cu o mulţime de simţuri menite să-l 
protejeze. 

Când a creat stomacul, sistemul respirator, sistemul nervos şi aşa mai 
departe, de fiecare dată a lăsat acolo un „controlor-inspector” însărcinat să 


vegheze asupra stării de sănătate şi asupra bunei funcţionări a acestora. 

Cauza tuturor bolilor se află în gânduri. Gândurile sunt de două feluri: 
constructive şi distructive; unele dilatează vasele capilare, celelalte le 
contractă. Există gânduri care scad temperatura şi altele care o măresc. 
Creşterea temperaturii este periculoasă pentru om, dar şi mai periculoasă 
încă este scăderea ei. Omul are o temperatură normală, care este naturală; 
este plăcută şi confortabilă - aceasta este temperatura caracteristică stării de 
sănătate. Omul o pierde când se îmbolnăveşte. 

Această căldură naturală este întreţinută de gânduri, care o menţin în 
limitele normale şi pozitivă şi care au puterea de a elimina boala. 

În felul acesta omul poate suporta cu uşurinţă tot ceea ce i se întâmplă. 
Se spune despre o asemenea persoană că îndură cu eroism numeroasele 
neplăceri care o asaltează. 

Când omul îşi pierde căldura normală, devine nervos, rău, invidios; îşi 
face griji pentru un fleac. Invidia dă naştere unor boli, frica — altora, beţia, 
pasiunile dezlănţuite - altora. 

Trebuie să ducem o viaţă sănătoasă. Nu uitaţi că fiecare nelinişte, 
flecare angoasă are repercusiuni asupra stării de sănătate şi că această stare 
se va transmite mai multor generaţii. Fiul sau fiica voastră, care vă duce mai 
departe neamul, o va moşteni. 

Fiecare gând anormal dă naştere unei dorinţe anormale, care conduce 
la o acţiune anormală. V-aţi dat vreodată seama de acest lucru? Dacă 
sunteţi, de pildă, un comerciant în pragul falimentului sau un angajat 
concediat care nu mai găseşte de lucru, vă poate veni ideea să vă aruncaţi de 
pe o stâncă. Vă întreb: de unde vă poate veni o asemenea idee? Cel care 
vrea să se arunce din vârful unei stânci ascultă inconştient de dorinţa de 
sinucidere resimţită de mai multe generaţii care l-au precedat. Dacă zece 
persoane dotate cu o voinţă fermă au avut ideea de a se arunca în gol şi dacă 
în ultimul moment renunţă, ultima, cea mai slabă dintre ele, va duce poate 
la bun sfârşit gestul fatal. 

Hrana joacă un rol principal în menţinerea stării de sănătate. Hrana 
trebuie să fie naturală, simplă şi pură; nu trebuie să mâncăm orice şi, de 
asemenea, trebuie să mestecăm corect. În timpul mesei mintea trebuie fie 
ocupată cu gânduri pozitive de recunoştinţă. Dacă mâncaţi fără să simţiţi 
recunoştinţă, introduceţi deja în hrană o anumită otravă, care iasă urme 


nocive în sânge. Unele persoane nu duc o viaţă regulată şi, în felul acesta, 
şi-o scurtează. 

Şi în cazul în care respirăm superficial, nelăsând să pătrundă în 
plămâni suficient aer, viaţa ne va fi mai scurtă. Se ştie foarte bine că 
longevitatea depinde de cantitatea de aer pur inhalată. Pe deasupra, există în 
natură un ritm care susţine viaţa şi acest ritm cosmic general poate provoca 
uneori pulsul neregulat, prea rapid sau prea lent, de care suferă unii. Energia 
electrică naturală este cea care determină contracţiile inimii şi circulaţia 
sângelui. Spuneţi cu uşurinţă că acestea se fac singure, dar nu este adevărat! 

Anumite boli se pot descoperi prin examenul unghiilor, mai ales al 
petelor albe care apar adesea pe suprafaţa lor, ce demonstrează că sistemul 
nervos nu funcţionează cum trebuie şi vă anunţă că vă veţi îmbolnăvi. 
Aceste pete dezvăluie o stare anormală, absenţa controlului gândurilor şi 
sentimentelor. Pentru a le face să dispară, exerciţiile respiratorii sunt foarte 
utile. 

Petele albe de pe unghii dezvăluie o tensiune anormală în subconştient. 

Ele vor determina apariţia neregularităţii funcţiilor marelui simpatic şi 
a circulaţiei sanguine. Pentru a scăpa de aceste neplăceri, vă recomandăm: 

1. Să încălziţi o găleată cu apă la soare într-o dimineaţă (înainte de 
prânz) de vară şi să vă stropiţi cu această apă în maniera unui duş. Ştergeţi- 
vă apoi, lăsând pielea puţin umedă. Îmbrăcaţi-vă şi beţi, cu înghiţituri mici, 
o cană sau două de apă caldă pentru a restabili căldura corpului; 

2. Să vă expuneţi spatele razelor solare, o oră sau o oră şi jumătate, 
dimineaţa între orele şapte şi nouă, cu capul acoperit sau la umbră. 

Lunile mai, iunie sau iulie sunt cele mai favorabile unei asemenea 
practici. 

De trei ori pe zi trebuie să respiraţi de şase ori profund: dimineaţa 
devreme, apoi între orele unsprezece şi doisprezece şi, în sfârşit, seara, 
înainte de masă. La acest proces trebuie să participe şi mintea, adică trebuie 
să respiraţi conştient, concentrați şi să simţiţi recunoştinţă pentru aerul pe 
care îl inspirați. Aceste exerciţii trebuie continuate până când petele de pe 
unghii au dispărut. 

Se poate întâmpla ca o stare neurastenică să se datoreze unei frici 
anormale. Câteodată poate apărea o tumoră în abdomen sau în altă parte; nu 
vă temeţi, aceasta demonstrează că energia în exces s-a acumulat în acel loc 
şi trebuie acum dirijată în altă parte. Este bine să se stimuleze celulele 


sănătoase care înconjoară tumoarea, pentru a îndepărta ceea ce este de 
prisos, şi starea normală trebuie să se restabilească. Aceasta depinde de 
forţa gândurilor şi de o credinţă de nezdruncinat. Dacă nu există alte soluţii, 
se poate recurge la operaţie pentru îndepărtarea tumorii. 

Toţi oamenii raţionali trebuie să ştie cum să trăiască, respectând o serie 
de reguli de igienă. 

În primul rând, în zilele noastre oamenii se hrănesc într-o manieră ce 
lasă de dorit. Hrana uniformă, oricare ar fi, este întotdeauna dăunătoare şi 
acelaşi lucru este valabil pentru gânduri şi respiraţie. 

Există, de asemenea, uniformitate în multe dorinţe. Monotonia apare 
imediat ce omul începe să ducă o viaţă anormală. 

În natură există o diversitate eternă, o frumuseţe care se manifestă prin 
viaţă, flori, câmpuri, munţi. Uniformitatea se găseşte în deşert, unde totul 
este gol, lipsit de viaţă. 

Oamenii se aşteaptă ca fericirea să le vină exact de unde nu le poate 
veni. Pentru a duce o viaţă normală le este necesară mai multă lumină. Când 
cineva gândeşte, simte, acţionează corect, se află în lumină. 

Oricare ar fi boala de care suferiţi, începeţi prin a vă concentra şi 
încercaţi să determinaţi, cu ajutorul credinţei, dublată de inteligenţă, ce 
puteţi face pentru a vă trata şi a vă vindeca. Anemia, de pildă, poate fi 
provocată de o hrană anormală sau de o respiraţie incorectă ce nu permite 
un aflux de aer suficient pentru a oxigena cum trebuie sângele. Hrana este 
importantă, dar respiraţia este încă mai importantă. 

Puteţi să vă „hrăniţi” cât doriţi cu aer, fără să cheltuiţi nimic, în vreme 
ce pentru a mânca trebuie să plătiţi. Oricine poate, cel puţin o dată pe 
săptămână, să plece în mijlocul naturii pentru a respira în mod conştient. 
Credeţi că o să vă pierdeţi timpul? Dar zece zile „pierdute” în timpul verii 
vă pot salva viaţa. Veţi obiecta de asemenea, că în aceste zece zile puteţi 
câştiga bani? Dar din această cauză va trebui mai apoi poate să cheltuiţi de 
cinci-şase ori mai mult pentru a vă trata! Adesea este preferabil să pierdem 
puţin înainte decât, mult, mai târziu. 

Gândurile sunt foarte importante. Vă doare ceva şi vă spuneţi: „Am un 
punct dureros în spate sau în altă parte”. Aceste „puncte” sunt provocate de 
gânduri greşite; vasele capilare se contractă, acumulându-se astfel o 
anumită cantitate de energie electrică superficială în diferite organe. Energia 
aceasta disproporţionată, în momentul în care iese, creează aceste „puncte”. 


Să fiţi recunoscători pentru această durere, deoarece vă indică faptul că 
trebuie să vă îngrijiţi; dacă nu aţi simţi aceste „puncte”, ar fi mai grav. 

Când îmboldiţi un bou, acesta începe să tragă la jug; natura vă 
îmboldeşte pentru a vă face să deveniți conştienţi. Unei femei i se anunţă, 
de pildă, că soţul ei a murit undeva în străinătate; ea plânge, se lamentează, 
este cuprinsă de disperare şi sfârşeşte prin a se îmbolnăvi. După zece zile 
însă i se spune că a fost o greşeală şi că soţul ei trăieşte. 

Când vi se anunţă o asemenea veste, de ce nu-L întrebaţi pe Dumnezeu 
sau pe servitorii săi care este adevărul în loc să-l credeţi pe cutare sau pe 
cutare? 

Florile constituie remedii în numeroase boli. Dumnezeu v-a înzestrat 
cu simţul mirosului pentru a vă servi de el. Garoafa vindecă anumite 
maladii nervoase, iar trandafirul, brânduşa şi ghiocelul - alte boli. 

Toate florile au puterea de a tămădui anumite boli şi, în acelaşi timp, de 
a susţine şi consolida anumite calităţi ale omului. Vreţi să vă educați copilul 
şi să-l faceţi să fie mai rezistent? 

Faceţi atunci o încercare: amenajaţi o mică grădină sau luaţi-vă nişte 
plante în ghivece. Dacă aveţi un copil nervos, puneţi-l să le stropească şi 
veţi vedea că în câţiva ani caracterul i se va schimba şi i se va modela. 

Studiaţi florile, observați cum trebuie plantate şi îngrijite, vedeţi ce sol 
le prieşte. 

Unii care se consideră credincioşi îşi vor spune: „N-avem nevoie de 
flori; nu trebuie să ne gândim decât la Dumnezeu!” Dar Dumnezeu este 
prezent în flori, aşa cum este prezent în arbori şi în izvoare... 

Dumnezeu este prezent în viaţa pomului, a florilor, nu în forma lor. El 
este în râuri, în viaţa râurilor. Este în lumină, în viaţa luminii, pentru că 
lumina pe care a creat-o este ceva, iar viaţa care este în lumină este altceva. 

Realitatea omului nu stă în forma lui, ci în viaţa care îl însufleţeşte. 
Aceasta trebuie să ne intereseze. Să vedem acum prin ce se distinge viaţa 
omului. Omul care are viaţă, care este sănătos, este cel în care predomină 
forţele organice vitale. 

Întâlnirea cu un asemenea om îţi lasă o impresie plăcută în gânduri şi 
sentimente; este aducător de noroc şi când îţi intră în casă o binecuvântează. 
Acest lucru poate fi verificat. Dacă, dimpotrivă, îţi vine în vizită cineva care 
pare sănătos la suprafaţă, dar care este de fapt bolnav, îţi lasă o senzaţie de 
boală, de apăsare. O asemenea persoană nu se bucură de o sănătate bună; 


gândeşte, simte, acţionează incorect. Nu contează dacă îşi dă seama de acest 
lucru sau nu; stările ei de spirit, bolile ascunse creează în jurul său o 
atmosferă neplăcută. 

Unii medici descoperă stările maladive printr-un examen al unghiilor. 
În ceea ce mă priveşte, nu mă interesează stările maladive; trebuie studiată 
starea normală a omului, aşa cum trebuie să fie. Mai există o ştiinţă al cărei 
obiect îl constituie stabilirea diagnosticului printr-un examen al ochilor, dar 
este de preferat să se studieze ochiul normal. Ochii sănătoşi denotă faptul că 
persoana duce o viaţă normală şi sănătoasă. Ce o să vedeţi la nişte ochi? 
Veţi vedea trei tipuri de lumină, de culori, înconjurate de un arc. Cu cât 
cineva este mai evoluat, cu atât sunt mai luminoase aceste culori. 

Puteţi observa culorile din planul fizic, apoi pe cele din planul psihic, 
deja mai luminoase, şi, în sfârşit, pe cele din planul spiritual, cele mai 
strălucitoare. 

Imediat ce încep să apară stările maladive, aceste trei game de culori se 
întunecă; la început prima, gama divină, apoi a doua şi, în final, a treia. 

În acel moment boala devine evidentă: ochii îşi pierd strălucirea, devin 
temi, ceea ce este anormal. 

Omul trebuie să prevadă anumite lucruri înainte de a se întâmpla şi să 
ia o serie de precauţii pentru a nu se îmbolnăvi. Anumite boli pot fi 
prevăzute cu douăzeci de ani înainte de a se declanşa. Trebuie să vegheaţi 
să vă menţineţi luminozitatea culorii ochilor; aceste culori reflectă calităţile 
pe care le aveţi. 

Să nu vă pierdeţi niciodată încrederea în viaţă, în dragoste, în 
providenţă şi în înţelepciunea care există în lume. Să nu vă pierdeţi 
niciodată încrederea în adevăr, care aduce libertatea. Chiar şi adevărul 
posedă culori. În lumea divină există trei culori de bază: culoarea dragostei, 
cea mai frumoasă nuanţă de roşu ce există, culoarea înţelepciunii, cel mai 
frumos galben-auriu pe care l-aţi văzut vreodată, şi culoarea adevărului, cel 
mai frumos albastru existent. Aceste culori sunt reale şi dacă le vedeţi, veţi 
învia! 

Dacă doriţi să vă recăpătaţi sănătatea, meditaţi asupra dragostei: a 
plantelor, a mineralelor, a sistemelor solare; dragostea se manifestă în 
diferitele fiinţe ale creaţiei şi, în sfârşit, există dragostea oamenilor. Este un 
subiect de meditaţie profitabil. Dar veţi zice: „De ce trebuie să mă gândesc 
la toate acestea? Şi, întâi de toate, ce poate să-mi aducă dragostea pentru 


plante?” Dacă sunteţi nervos şi iubiţi o plantă, aceasta va putea cu siguranţă 
să vă ajute. Vă sunt nervii prea întinşi şi aţi consultat în zadar diferiţi medici 
sau profesori? Căutaţi atunci la munte un stejar bătrân de două sau trei sute 
de ani; iubiţi-l şi rezemaţi-vă cu spatele de trunchiul lui, cerându-i: 
„Domnule profesor, ajutaţi-mă!“ Gândiţi-vă la nenumăratele furtuni prin 
care a trecut şi la serenitatea cu care a rezistat. Este suficient să vă rezemaţi 
de trei-patru ori de trunchiul lui pentru ca boala de care suferiţi să dispară în 
acelaşi fel în care zăpada se topeşte sub razele soarelui. Veţi iubi acest 
copac, îl veţi întreba cum a reuşit să trăiască atâta timp şi care sunt legile pe 
care le respectă; vă va răspunde atunci printr-o voce interioară. 

Vă voi povesti o întâmplare pentru a vă face să înţelegeţi că plantele 
vorbesc. Un prieten de-al nostru, plimbându-se într-o grădină, s-a oprit în 
faţa unui măr. Şi-a rezemat spatele de trunchiul lui şi, gândindu-se că acesta 
i-ar putea vorbi, l-a întrebat, dar nu cu voce tare, ci în gând: „Cum îţi pot fi 
de folos?” A simţit o senzaţie interioară care i-a sugerat: „Mă jenează ceva 
la baza trunchiului, încearcă să îndepărtezi ce este acolo!” Prietenul nostru 
s-a aplecat şi a văzut o sârmă care fusese probabil înfăşurată în jurul 
trunchiului mărului când acesta era tânăr şi care se înfundase în trunchi de-a 
lungul timpului. S-a dus să caute un cleşte şi a tăiat sârma, eliberând astfel 
copacul. 

Vegetalele, care se află între minerale şi animale, trăiesc şi în oameni. 
În organismul uman există păduri întregi în miniatură. Cât timp avem grijă 
de ele, ne menţinem în formă. 

Este important să ştiţi cum să vă trataţi. 

De pildă, vă simţiţi febril şi constataţi că aveţi 40° C. Ce trebuie să 
faceţi? încercaţi unul din următoarele remedii: fie luaţi un purgativ, după 
care beţi una- două căni de apă caldă, fie fierbeţi câţiva cartofi în coajă; 
mâncaţi-i cât sunt încă fierbinţi, cu puţină sare, şi veţi constata după o 
jumătate de oră că temperatura v-a scăzut. 

Aceasta nu vă va vindeca, ci vă va regla doar temperatura. 

Este greşit să credeţi că un anumit medicament poate elimina boala; 
poate să vă ajute pe moment, dar ceea ce vindecă cu adevărat este aerul. 
Forţa întremătoare, prana, care există în aer, tratează şi vindecă. Lumina 
vindecă, la fel şi hrana, dar trebuie să ştiţi ce hrană să consumaţi. De pildă, 
consideraţi că alimentele bogate în grăsimi vă pot ajuta, dar câteodată avem 
nevoie numai de anumiţi produşi graşi. Este foarte important să nu vă 


pierdeţi stratul de grăsime. Se întâmplă ca pielea să fie prea uscată tocmai 
din cauza lipsei de grăsimi în organism, încercaţi deci să restabiliţi 
echilibrul. 

Pielea uscată este o proastă conducătoare a forţelor vitale şi acest lucru 
tinde să demonstreze că viaţa vă va fi mai scurtă. Pielea trebuie să redevină 
catifelată şi acest lucru se poate realiza prin respiraţie. Puteţi s-o mai faceţi 
prin dragoste; dacă detestaţi pe cineva, vă scurtaţi viaţa, dar dacă vă 
împăcaţi cu persoana în cauză, v-o prelungiţi. 

Dacă faceţi sacrificii şi tot ce este posibil pentru a-i ajuta pe oameni, 
veţi trăi multă vreme. Dacă fiul se ceartă cu tatăl şi gândurile acestuia din 
urmă sunt mai puternice, fiul va muri înainte de tată. 

Dacă nu vă iubiţi mama, ea va muri prematur; dacă, dimpotrivă, ea nu 
vă iubeşte, nu veţi trăi prea mult. 

Asemenea exemple s-ar putea înmulţi. Din punct de vedere al sănătăţii, 
aveţi deci un motiv în plus să vă iubiţi tatăl, mama, fratele, sora; gândurile 
lor, provocate de lipsa de afecţiune sau de ura pe care o simţiţi faţă de ei, ar 
putea, într-adevăr, să vă distrugă. Dacă urâţi pe cineva sau dacă cineva vă 
urăşte, puteţi încerca să vă protejaţi prin rugăciuni sau formule, dar este de 
preferat să vă serviţi de iubire. Când vi se cere să vă iubiţi aproapele, 
motivul esenţial îl constituie preocuparea ca toată lumea să-şi regăsească 
sau să-şi păstreze sănătatea. Dacă soţul şi soţia se iubesc şi dacă copiii lor 
de asemenea se iubesc, nu se poate întâmpla nimic rău cu această familie, 
iar dacă totuşi se îmbolnăvesc, se vor vindeca cu uşurinţă. Dacă, 
dimpotrivă, membrii familiei nu se iubesc, dacă nu gândesc corect, dacă se 
hrănesc prost, boala se va instala în mod durabil în locuinţa lor. 

Fiinţele spirituale trebuie să dea dovadă de o igienă riguroasă a 
gândurilor. Nimic din ceea ce se întâmplă nu trebuie să le tulbure. 
Dumnezeu a creat lumea pentru ca noi să ne instruim. Vrea să deştepte în 
noi gânduri clare, cumpănite şi sobre. Mâncaţi când vă este foame şi mereu 
cumpătat; nu mâncaţi dacă nu vă este foame. Fiţi activi. Dimineaţa faceţi 
câteva exerciţii. Spuneţi rugăciunea „Tatăl nostru” în timp ce respiraţi 
profund. 

Mai întâi umpleţi-vă bine cu aer plămânii şi spuneţi: „Doamne, îţi 
mulţumesc că mi-ai dat acest aer”. Începeţi apoi să recitaţi rugăciunea, 
oprindu-vă după una-două fraze pentru o nouă inspiraţie profundă, şi 


continuaţi astfel până la sfârşit. Veţi obiecta: „Dar n-o să avem timp s-o 
recităm astfel!” Ei bine, dacă nu spuneţi rugăciunea, veţi chema medicul! 

Aş dori acum să vă dau o reţetă: scrieţi citeţ cuvintele lui lisus „Eu sunt 
calea, adevărul şi viaţa” pe o hârtie pergamentată. 

Ardeţi-o apoi şi dizolvaţi cenuşa obţinută în 100 de grame de apă pe 
care o veţi bea, luând trei linguriţe dimineaţa, trei la prânz şi trei seara, până 
la epuizarea apei. Faceţi această încercare şi observați cum vă veţi simţi. 
Veţi spune că nu-i decât o altă superstiție! Această reţetă poate avea însă o 
reacţie nulă sau contrară dacă o faceţi cu indiferenţă. 

Orice aţi face trebuie făcut cu dragoste. Dacă credeţi cu tărie cuvintele 
unui prieten, ale tatălui, mamei sau ale oricui ar fi, care vă dă asigurări că 
vă veţi vindeca, şi aceştia vă vorbesc cu toată sinceritatea, vă veţi vindeca 
fără greş. 

Există în natură principii care dau naştere unor reacţii contrare; de 
pildă, principiul iubirii dă naştere celui al urii. Acolo unde există credinţă 
vă lua naştere reacţia lipsei de credinţă. Speranţa va crea disperare, iar acolo 
unde există viaţă se va manifesta reacţia morţii. De ce se întâmplă astfel? O 
veţi înţelege într-o zi când veţi şti mai multe. Este un domeniu care nu vă 
poate aduce decât neplăceri dacă vă gândiţi la el fără a fi pregătiţi. 

Ce cauză are durerea de cap? Vă doare capul când stomacul nu 
funcţionează cum trebuie. Iar atunci când creierul funcţionează prost, veţi 
suferi de stomac. 

Pentru a vă vindeca de dureri de cap, trebuie să echilibraţi raporturile 
perturbate dintre partea anterioară şi posterioară a creierului. Partea 
anterioară a creierului este legată de intelect, iar cea posterioară, de 
sentimente. Dacă partea anterioară nu funcţionează normal, veţi avea dureri 
de cap. Dacă aveţi tulburări de stomac, acestea depind de creierul posterior. 
Dacă partea posterioară a creierului are o temperatură mai ridicată decât a 
celeilalte, apare o boală. Multe boli debutează prin creşterea temperaturii 
creierului posterior. Unul dintre centrii dragostei este situat chiar în partea 
din spate a capului. 

Deseori oameni se îmbolnăvesc din dragoste, fiindcă se gândesc fără 
încetare la persoana iubită şi doresc să o dobândească. Natura nu ne permite 
niciodată să acaparăm ceea ce ne-a pus la dispoziţie; putem să ne servim de 
tot ceea ce ne dă, dar se opune să-l păstrăm pentru noi. 


Dacă prin dragostea voastră tindeţi să dobândiţi ceea ce natura a creat, 
vă îndreptaţi spre o stare maladivă. Aveţi dreptul să iubiţi, dar nu într-o 
manieră abuziv posesivă. 

Vă doare capul? Nu ştiţi să mâncaţi. Vă supără plămânii? Nu ştiţi să 
respiraţi. Aveţi probleme cu intelectul? Nu ştiţi să gândiţi. Atunci, 
îndreptaţi-vă! 

Când vă treziţi dimineaţa, primul lucru pe care îl aveţi de făcut este să 
nu vă gândiţi la ceea ce vă preocupă. 

Îndreptaţi-vă gândurile spre Dumnezeu. Începeţi prin a respira în mod 
conştient. ÎInspiraţi pe nara stângă, deoarece curenţii săi sunt lunari, 
purificatori; reţineţi aerul şi expiraţi prin nara dreaptă, apoi inspirați imediat 
prin aceasta din urmă, ai cărei curenţi sunt solari. Faceţi acest exerciţiu de 
trei ori pentru a stabili o bază favorabilă pentru sănătate. Atunci veţi reuşi 
să duceţi la bun sfârşit tot ceea ce v-aţi propus pentru ziua respectivă. 

Primul lucru pe care Dumnezeu îl cere de la noi este să fim sănătoşi, să 
avem gânduri şi sentimente pure. Sentimentele depind de respiraţie şi de 
stomac. 

Cel care suferă de afecţiuni ale stomacului nu poate acţiona în mod 
satisfăcător. Cel care suferă de plămâni nu poate iubi corect. Cel care nu 
gândeşte corect nu poate să dea glas adevărului. În felul acesta sunt legate 
între ele aceste elemente. Trebuie deci să vă corectaţi gândurile, 
sentimentele şi actele. 

Gândirea, inima şi voinţa pot vindeca toate bolile; este cea mai sigură 
metodă. Încercaţi-o pentru a vă trata, oricare ar fi boala de care suferiţi. 
Dacă trebuie neapărat să fiţi operat, aceasta să se întâmple doar în ultimă 
instanţă. Trebuie să învăţaţi să vă îngrijiţi, să vă acordaţi primul ajutor. Vă 
este frică, deoarece nu stăpâniţi boala. Fiecare maladie are propria ei cauză. 
Care este cauza ciumei? Nişte microbi care se reproduc foarte repede: în 24 
de ore devin miliarde. Beţi cincisprezece căni de apă caldă pentru ca serul 
microbilor să se dizolve; vă veţi ameliora astfel calitatea sângelui şi într-un 
sânge pur microbii nu pot trăi. Sunt lucruri elementare şi trebuie să ştiţi ce 
să faceţi când vă îmbolnăviţi. 

Vă ofer aceste reguli, fiindcă foarte mulţi vin să mă vadă, plângându- 
mi-se că îi supără cutare şi cutare lucru, şi mă întreabă: „Ce trebuie să 
facem?” Gândiţi corect, introduceţi dragostea în sufletul vostru, eliminaţi 
gândurile şi sentimentele amare şi vă veţi recăpăta imediat sănătatea. Nu 


apreciez tipul de sănătate de care vă bucuraţi. Ştiţi ce plăcut este să vă 
simţiţi plini de viaţă, să fiţi gata să munciti, să studiaţi, să fiţi dispuşi să 
faceţi orice, să emanaţi forţă, viaţă şi sănătate? Boala poate să vă atace, dar 
având o conştiinţă trează o puteţi înfrunta fără teamă. 

Gândiţi bine, simţiţi bine, acţionaţi bine! 

Hrăniţi-vă corect, respiraţi profund! 

Nu vă copleşiţi creierul cu gânduri inutile, care pot tulbura acest proces 
interior. Acestea sunt lucrurile pe care trebuie să le învăţaţi. În aceasta 
constă sănătatea. 


Binecuvântat fie Domnul nostru! 


Esenţe ale meditaţiei 


Sensul vieţii 

Unii cred că viaţa nu are sens, dar, dimpotrivă, au dreptate cei care 
descoperă în fiecare clipă sensul sacru al existenţei. 

Noua învăţătură nu admite neliniştea sau angoasa. Frumuseţea vieţii 
constă tocmai în faptul că omul îşi păstrează liniştea interioară chiar atunci 
când toate împrejurările par că îi sunt contrare. 

Bogația interioara 

Ca discipoli, trebuie să vă păstraţi bogăţia interioară. Fiecare om este 
expus tentaţiilor, încercărilor al căror singur ţel este să-l epuizeze, să-l 
sărăcească. Pentru a-şi menţine bogăţia interioară, omul duce numeroase 
lupte interioare. 

Simţim cu toţii că ne pândeşte ceva! Acest tip de spionaj există 
pretutindeni în natură; vulpea pândeşte găina, lupul - oaia, hoţul, pe cel 
bogat, judecătorul, pe răufăcător... 

Ştiind aceasta, treziţi-vă conştiinţa; această calitate este numai a celui 
care păstrează cu sfinţenie legătura cu Sursa Primară a tuturor lucrurilor. 
Acesta are mereu încredere în latura divină din el, căreia îi deschide calea 
pentru a se putea manifesta. 


Lupta regală şi puterea iubirii 

Omul are datoria de a se întări pentru a rezista atacurilor forţelor 
obscure. Fiinţele supuse acestor forţe cunosc în profunzime tactica atacului 
şi a apărării; dispun de toate metodele, omorând, furând, profanând, 
distrugând, incendiind. Sunt aşi în aceste domenii. 


Forţa omului spiritual rezidă în cunoaşterea adevărului, care îi permite 
să nu se lase înşelat. Dacă, atunci când vă luptaţi cu o fiinţă obscură, nu 
abuzaţi de forţele pe care le aveţi, victoria va fi de partea voastră şi toată 
bogăţia adversarului vă va fi pusă la dispoziţie. 

Fiinţa spirituală se serveşte de iubire ca metodă de luptă. 

Dragostea este o forţă foarte puternică. Este suficient să încercuiască 
pe cineva pentru a-l învinge. Dacă este încercuit de dragoste, până şi cel 
mai mare răufăcător bate în retragere; îşi predă armele şi îl urmează pe 
învingător. Dar chiar şi în această situaţie trebuie să rămânem vigilenţi 
pentru a ne feri de perfidiile forţelor obscure. 


Maestrul 


Ce înseamnă cuvântul „maestru”? Nu putem ajunge maestru dacă nu-L 
cunoaştem pe Dumnezeu şi dacă El nu ne cunoaşte. 


Cauza oboselii 


Omul oboseşte fiindcă nu ştie cum să muncească şi cum să se 
odihnească. Pentru a munci şi a se odihni în mod corect trebuie să nutrească 
numai gânduri care îl interesează şi îl susţin. Înfometatul este interesat de 
pâine, însetatul, de apă, obositul, de odihnă, omul de ştiinţă, de studiu etc. 

În consecință, nu admiteţi decât gânduri care să vă dea forţă, viaţă şi 
ajutor. Forţa gândurilor este determinată de sentimente şi, invers, forţa 
sentimentelor decurge din gânduri. Acţiunile iau naştere din forţa 
sentimentelor şi a gândurilor, care le dau impulsul. 


Viaţa morală, sursă a frumuseţii 


Sarcina discipolului este să fie frumos. Lucrând în mod conştient 
asupra lui însuşi, dobândeşte o frumuseţe interioară care atrage atenţia, la 
fel cum o femeie tânără şi frumoasă trezeşte interesul bărbaţilor. 

Ce determină apariţia frumuseţii interioare? Viaţa morală. Prin 
cuvintele „viaţă morală” înţelegem viaţa adevărată, pozitivă, în care 
Principiul Divin dobândeşte supremaţia asupra celui omenesc. Natura este 
generoasă cu fiinţele frumoase şi morale; le primeşte în sălaşurile sale şi le 
răsplăteşte din belşug. Persoanelor urâte şi amorale le închide porţile şi nu 
le dă decât puţine lucruri. 

Forţa binelui 

Râdeţi din toată inima! Râsul îmblânzeşte trăsăturile. Fiţi călăuzitorii 
binecuvântării divine; dacă nu îi deschideţi porţile sufletului, veţi fi 
răspunzători. Spuneţi-i o vorbă bună celui pe care îl întâlniți; asiguraţi-vă că 
problemele lui se rezolvă şi atunci şi ale voastre se vor rezolva de la sine. în 
momentul în care îi dorim cuiva binele, acesta ne este dat şi nouă; este o 
lege care nu cunoaşte excepţii, căci în binecuvântarea pe care o primeşte 
celălalt există o parte care ne va reveni. Aceasta este noua filozofie. 


Misiunea omului pe pământ 

Misiunea omului pe pământ nu constă în strângerea banilor, ci în 
aplicarea adevărului, dreptăţii, virtuţilor. Dumnezeu nu v-a trimis aici 
pentru a acumula bogății. 

A gândi că fericirea constă în posesia bunurilor materiale este o iluzie 
de care trebuie să vă eliberaţi. 


Sacrificiul 

Sacrificiul îi aparţine lumii cauzale. Cel care doreşte să obţină lumina 
în el trebuie să se sacrifice, căci lumina şi sacrificiul sunt legate. 

Prin sacrificiu trebuie înţeleasa legea dezvoltam şi a creşterii corecte, 
deoarece numai cel care crede, se dezvoltă, înfloreşte şi se maturizează 
poate cu adevărat să se sacrifice. 


Odihna şi regăsirea rădăcinilor 

În fiecare zi rezervaţi câteva minute meditaţiei şi odihnei trupului. 
Îndreptaţi-vă gândurile spre persoanele înțelepte care duc o viaţă cu 
adevărat echilibrată şi spre fiinţele superioare. Eliberaţi-vă de orice grijă şi 
nelinişte şi spuneţi-vă: „îi mulţumesc lui Dumnezeu pentru tot ce mi-a dat”. 

Fiinţa omenească trebuie să se concentreze asupra ei înşişi pentru a se 
putea ridica deasupra aspectelor obişnuite ale vieţii. 


Rugăciunea şi ochii spirituali 

În toate cazurile cu care vă confruntaţi în timpul vieţii trebuie să vă 
rugaţi pentru ca ochii spirituali să vi se deschidă şi să începeţi să vedeţi în 
interior. Pentru aceasta trebuie să aveţi conştiinţa mereu trează. 


Templul dragostei 


A iubi înseamnă a-ţi construi în suflet un templu în care sălăşluieşte 
Dumnezeu. Acest templu există în cer şi trebuie să se materializeze şi pe 
pământ. 


Cinstea 

Cinstitul îşi plăteşte datoriile şi îşi îndeplineşte obligaţiile. Există o 
lege în lumea spirituală conform căreia dacă datorezi zece milioane de 
franci, lumea invizibilă este gata să îţi plătească datoria, dar dacă aceasta 
este în valoare de cincizeci de franci, trebuie să ţi-o plăteşti singur. Lumea 
invizibilă iartă greşelile mari, dar niciodată pe cele mărunte! 

Ştiinţele actuale 

Ştiinţele care se studiază astăzi în universităţi sunt o pregătire pentru o 
altă ştiinţă, marea ştiinţă a viitorului. 

Lumina raţiunii 

Dacă dispozitivul de reglare care este raţiunea lipseşte, omul cade 
pradă sentimentelor. Această sclavie este foarte periculoasă atunci când 
sentimentele sunt negative. 


Puterea cuvântului 


Aţi gândit poate că nu are nici o importanţă maniera în care rostiţi un 
cuvânt. Ucenicul care a luat-o cu bună ştiinţă pe calea evoluţiei trebuie să se 
străduiască să pronunţe cuvintele în aşa fel încât să producă asupra celui 
care ascultă senzaţia unui ordin superior. Puteţi provoca suferinţă sau 
bucurie, bună sau proastă dispoziţie persoanei căreia îi vorbiţi nu numai 
prin sensul cuvântului, dar şi prin sentimentul care îl însoţeşte. Şi chiar prin 
calitatea sentimentului cu care vorbiti. 

Oamenii se pot îmbolnăvi sau se pot vindeca în urma unei discuţii. 


Calea dragostei 


În lume totul este iubire. Dragostea creează viaţa; viaţa impune 
condiţiile. Acolo unde există condiţii trebuie să fie prezentă înţelepciunea. 
Aceasta aduce cunoaşterea, ştiinţa. Ştiinţa dă lumină şi lumina descoperă 
adevărul. Adevărul nu poate cobori până la nivelul omului, dar trimite 
libertatea. Omul nu poate dobândi viaţa adevărată fără să-i dea dragostei 
posibilitatea de a se manifesta în el. Viaţa este manifestarea iubirii divine. 
Dacă este profundă, dragostea subînţelege sacrificiu, dăruire de sine; aduce 
puritatea, lumina interioară. 


Obligaţia gândurilor îndreptate spre 
Dumnezeu 


Să încerce cel care se crede independent să se abţină să respire; va 
întelege imediat necesitatea respirației. Dacă aceasta reprezintă o asemenea 
nevoie, gândurile îndreptate spre Dumnezeu, care sunt nelimitate, sunt de 
mii de ori mai indispensabile. 


Marele suflu al vieții 


Doar suflul Unicului, Eternului însufleţeşte totul. 


Boli şi remedii 


Aerul este purtător de electricitate şi de magnetism. O dată aspirată pe 
nări, această energie înviorează sistemul nervos al omului. Prin exerciţii de 
respiraţie conştiente omul îşi poate recăpăta buna dispoziţie, poate 
determina creierul să gândească bine, inima să simtă corect şi stomacul să 
funcţioneze regulat. 

Unele persoane sunt nervoase, se irită uşor, întreţin gânduri false, 
incorecte, din simplul motiv că nu respiră cum trebuie. Modul incorect de a 
respira este cauza a nenumărate boli: dureri de cap, de stomac, de inimă, de 
piept, etc. 

O respiraţie rapidă şi superficială este periculoasă pentru organism, 
creând predispoziţii pentru anumite maladii. Respiraţi liniştit, profund şi 
ritmic. Nutriţi recunoştinţă pentru aerul pe care îl inhalaţi; prin intermediul 
lui primiţi gândurile divine care vă pregătesc calea spre Principiul Suprem, 
iar binecuvântarea divină vă pătrunde. 

Faceţi încercări de a vă îngriji singuri prin intermediul respirației. Dacă 
vă doare capul ori stomacul, dacă vă încearcă vreo indispoziţie sau sunteţi 
prost dispus, efectuaţi înaintea fiecărei mese, inclusiv înaintea micului 
dejun, câteva exerciţii de respiraţie. Cei care nu sunt obişnuiţi cu acestea să 
înceapă să facă şase exerciţii, mărind progresiv numărul. Fiecare exerciţiu 
este alcătuit din trei faze: inspiraţia, reținerea aerului şi expiraţia. 

În timp ce efectuaţi aceste exerciţii, concentraţi-vă asupra lor. 
Diafragma trebuie să se ridice şi să coboare, să se contracteze şi să se 
relaxeze. 

Diafragma reprezintă graniţa dintre lumea fizică şi cea spirituală. Una 
dintre cauzele palpitaţiilor, sufocărilor şi ale anumitor boli de piept este 
determinată de poziţia anormală a acesteia. 

Dacă este prea ridicată, exercită presiune asupra plămânilor şi inimii, 
care nu mai funcţionează regulat. Inspirând profund, plămânii se umplu de 
aer şi forţează diafragma să-şi ocupe locul stabilit. 

Cel care n-a făcut niciodată exerciţii respiratorii profunde trebuie să 
înceapă prin a reţine aerul două-trei secunde şi să mărească acest interval cu 
o secundă la trei sau patru zile. Astfel, în trei sau patru luni va reuşi să 
reţină aerul treizeci de secunde. 

Fireşte, fiecare persoană trebuie să facă aceste exerciţii după propriile-i 
forţe, fără să se forţeze, cu uşurinţă, natural şi într-o stare de bună 
dispoziţie. Va putea în felul acesta să scape de multe indispoziţii şi boli. 


Deci dacă auziti pe cineva plângându-se de o indispoziţie oarecare, sfătuiţi-l 
să respire profund. Pe viitor medicina se va ocupa de persoanele sănătoase, 
pentru a le învăţa cum să-şi menţină sănătatea. 

Trataţi-vă înainte de a vă îmbolnăvi! Dacă nu respiraţi profund, nici un 
remediu nu este cu adevărat eficient. 

Când vă simţiţi cuprinşi de mânie, respiraţi profund şi numai atunci 
spuneţi ce aveţi de spus. Dacă nu veţi respecta această regulă, cuvintele pe 
care le veţi rosti vor părea nesăbuite şi nu veţi obţine nici un rezultat, nici 
un beneficiu pentru voi şi pentru ceilalţi. 

Dacă vă doare stomacul sau burta, faceţi şase exerciţii respiratorii de 
patru ori pe zi, ţinându-vă palma stângă pe locul dureros şi cea dreaptă pe 
mâna stângă. Respirând profund trebuie să simţiţi cum se contractă şi se 
relaxează diafragma. 

Dacă oamenii nu respiră corect, nici măcar dragostea nu se va 
manifesta cum trebuie. 

Respiraţi şi cântaţi pentru a vă vindeca de suferinţe şi boli. 

Respirația profundă şi corectă prelungeşte viaţa. 

Gândurile şi sentimentele armonioase depind şi ele de o respiraţie 
corectă. Pentru fiecare individ există o metodă specială pe care trebuie s-o 
găsească singur ascultându-şi maestrul şi medicul interior, adică latura sa 
divină, care îi arată calea cea bună. 

Respirația corectă ajută la formarea caracterului şi întăreşte lumina 
raţiunii şi căldura inimii. 

Sănătatea mai depinde şi de blândeţea interioară. 

Când cineva îşi pierde blândeţea, începe să se usuce şi se îmbolnăveşte 
cu uşurinţă. Începe să vadă răul pretutindeni şi nemulţumirea îi este tovarăş. 
Este nemulţumit de el însuşi, de ceilalţi, de toate... 

Nemulțumirea este un defect specific, provocat de societatea 
contemporană aflată în declin, în care omul este foarte individualist. 

Somnul sub cerul liber ameliorează sănătatea, aceasta, bineînţeles, 
atunci când este cald. 

Când sunteţi trişti sau prost dispuşi, ieşiţi la aer în loc să staţi închişi în 
cameră. Nu rezolvaţi nimic dacă vă închideţi în casă zile de-a rândul. 
Numai când vă rugaţi puteţi sta în casă. 

Să nu vă temeti de boli şi de suferinţe; ele apar pentru a vă învăţa ceva, 
pentru a vă îmbogăţi cu anumite experienţe, pentru a vă căli şi a vă întări. 


După ce le veţi depăşi veţi fi mai puternici. Oamenii consideră boala o 
calamitate, dar ea, dimpotrivă, este un privilegiu pentru cel treaz. 

Mulţi se plâng de reumatism sau de alte infirmităţi. Acestea sunt 
rezultatul substanţelor străine acumulate în organism. Vasele sanguine îşi 
pierd elasticitatea şi se instalează ateroscleroza, care apare mai ales la 
persoanele în vârstă. Depozitele dăunătoare trebuie eliminate şi pentru 
aceasta nu trebuie să mâncăm peste măsură de mult. Apa caldă, după ce a 
fost fiartă, băută dimineaţa pe nemâncate şi în cursul zilei, ajută la 
dizolvarea depozitelor acumulate şi la eliminarea lor; mai mult, apa caldă 
provoacă transpiraţia care contribuie la eliminarea toxinelor. Sunt nişte 
reguli elementare pe care trebuie să le urmaţi fie că sunteţi sănătoşi sau 
bolnavi. 

Starea maladivă poate fi provocată, de asemenea, de repartizarea 
neuniformă a energiilor vitale în organism. Aceste energii se acumulează în 
anumite părţi ale corpului, în timp ce în altele se află în deficit, apărând 
astfel un dezechilibru. 

Un sistem nervos în bună stare de sănătate este necesar pentru ca toate 
funcţiile organismului să se realizeze în mod corect. Pentru aceasta este 
important să nu-l suprasolicităm nutrind ambiţii grandioase irealizabile sau 
dorinţe deşarte de câştig material. Esenţialul constă în a stabili şi a păstra 
armonia şi bucuria interioară, în a cultiva gânduri elevate şi sentimente 
nobile. 

După fiecare boală impulsul vital pătrunde din nou în organism şi îl 
reînnoieşte. 

Căldura vieţii curge din exterior spre interior. Dacă cineva vă transmite 
un gând negativ, descurajări, şi veţi fi lăsaţi influenţat de el, imediat se 
produce o întrerupere a curenților de căldură ce emană din viaţă. Dar dacă 
un gând încurajator vă pătrunde în suflet, râurile vieţii încep să curgă din 
nou în voi. 

Bolile îl îmblânzesc pe om. Persoanele care au fost de mai multe ori 
bolnave devin mai delicate şi mai nobile. Nu mă refer la bolile nervoase, 
psihice, care sunt de altă natură şi nu au o origine organică. Acestea, în loc 
să-l înnobileze pe om, îl fac crud. 

Fiecare gând sau sentiment negativ provoacă zdruncinături, explozii de 
un tip aparte în celule, care se repercutează asupra întregului organism. Un 
anumit gând negativ va exploda mai devreme sau mai târziu, iar noi ne vom 


întreba care este cauza acestei explozii. Aceasta înseamnă că respectivul 
gând a acţionat vreme îndelungată în interiorul persoanei respective; a 
călătorit până a găsit o ieşire, dar, ieşind, a provocat ruptura unui anumit 
nerv sau a unui vas de sânge. Ignorând forţa gândurilor negative, omul nu 
încearcă să afle care este cauza bolilor. 

Fiecare gând negativ este o otravă, o bombă pentru organism, în timp 
ce gândul limpede, pozitiv, este binefăcător şi creator. Ştiind acestea, trebuie 
să ne ferim de tot ceea ce este deprimant şi negativ. 

O altă metodă de tratament o constituie muzica. 

Anumite boli pot fi tratate dacă bolnavul cântă la vioară, chitară sau 
flaut... 

Instrumentele produc efecte specifice asupra fiecărei boli. Dar trebuie 
alese partituri muzicale cu vibrații ascendente şi nu minore. 

De exemplu palpitaţiile se pot trata cu cântece care încep cu tonul „do” 
natural, nu cel scos de diapazon. Dacă se nimereşte acest ton, bolnavul 
primeşte energie tonifiantă de la soare, care se transmite tuturor organelor. 
Dacă un bolnav cântă, înseamnă că dispune în el însuşi de toate condiţiile 
favorabile pentru a se îngriji şi a se vindeca. 

O altă metodă de tratament constă în pronunţarea, de mai multe ori pe 
zi, a propoziției: „Mă voi vindeca!”, crescând progresiv, zi de zi, numărul 
repetiţiilor, în felul acesta se acţionează pozitiv asupra tuturor bolilor sau 
asupra unei stări depresive. Atmosfera din jurul bolnavului se va lumina, iar 
el se va simţi din ce în ce mai bine. 

Adeseori, gândurile neplăcute, pesimiste, provin dintr-o funcţionare 
defectuoasă a ficatului. Când ficatul reîncepe să funcţioneze bine, mintea 
regăseşte gânduri clare şi pozitive. 

Trebuie să ne străduim să păstrăm cu sfinţenie sănătatea pe care ne-a 
dat-o Domnul. Menţinerea stării de sănătate are la bază legi reale, nu 
iluzorii, care echilibrează corect - adică gânduri clare, pozitive, elevate, 
sentimente nobile şi fapte bune. Creierul este în legătură cu gândurile; 
plămânii şi corpul cu sentimentele; iar muşchii şi oasele cu faptele. 

Câteodată puteţi simţi o indispoziţie prin contaminare, după ce i-ati 
făcut o vizită unui bolnav care se gândeşte intens la starea sa. Dacă sunteţi 
sensibil şi nu aţi luat măsuri să vă protejaţi din punct de vedere mental, 
riscaţi să resimţiţi aceeaşi suferinţă cu a celui în preajma căruia v-aţi aflat. 


Pentru a vă elibera de această senzaţie trebuie să vă spuneţi: „N-am 
nimic, nu sunt decât gândurile bolnavului care se reflectă asupra mea!" De 
asemenea puteţi să resimţiţi dispoziţia cuiva cu care v-aţi aflat în contact o 
vreme. 

Oamenii societăţii viitoare vor avea trupuri mai frumoase, mai bine 
proporţionate şi mai rezistente, fiind în acelaşi timp mai sensibili. 


Esenţe ale meditaţiei 


Noua ştiinţa 

Ne este necesară ştiinţa care ne învaţă să facem bine, să trăim 
manifestându- ne calităţile existente în profunzimea sufletului. Fără această 
cunoaştere pozitivă nu trăim cu adevărat. Aţi venit pe pământ pentru a 
dobândi această nouă ştiinţă, pentru a o aplica în mod conştient şi a profita 
de pe urma ei prin ameliorarea vieţii pe toate planurile. 


Viaţa şi moartea 

Oamenii discută despre viaţă şi moarte fără să înţeleagă prea bine 
realitatea nici uneia dintre ele. Dacă ar cunoaşte întreaga amploare a vieţii, 
ar şti că moartea nu există. 


Metodă împotrivă deprimării 

Când vă simţiţi deprimati, descurajaţi, pesimişti, aşezaţi-vă şi lăsaţi 
liniştea să vă pătrundă în spirit şi în trup. Apoi înălţaţi-vă gândurile dincolo 
de aspectele terestre, spre centrul soarelui, de unde emană forţă şi energie 
vitală. Gândiţi-vă la marile suflete aflate în slujba vieţii, la nemaipomenitele 
fiinţe care sunt mereu gata să vă susţină, să răspundă la chemarea voastră, 
să vă îndeplinească rugăciunile. 


Forţele luminii şi ale întunericului 

Dacă omul nu se pune în slujba binelui, a luminii, a lui Dumnezeu, va 
fi sclavul răului, al întunericului. În primul caz va obţine rezultate benefice, 
în cel deal doilea va trebui să plătească! 


Este liber numai cel care trăieşte în puritatea conferită de o inimă 
cumpătată şi o judecată dreaptă, conştientă. Cel care rupe legăturile cu 
forţele de sus este chemat să servească lumea forţelor de jos, în care 
domnesc violenţa şi constrângerea. 


Trezirea ucenicului 


Imediat cum se trezeşte, ucenicul trebuie să-şi dea seama că este încă 
în viaţă şi, întinzându-se o clipă pe spate, trebuie să-i mulţumească profund 
lui Dumnezeu, centrul vieţii. Apoi, ajutându-se de coate şi de palme, trebuie 
să se ridice şi să se aşeze câteva clipe pe marginea patului. Îndreptându-şi 
gândurile spre cer, trebuie să fie atent la orice intuiţie constructivă ce-i 
poate veni de acolo, apoi să reflecte la ce poate să facă pentru binele său şi 
al celor din jur. 


Omul viitorului 


In forul său intim omul presimte că va veni o zi în care nimeni nu se va 
mai putea juca cu el şi nici nu se va mai putea servi de calităţile sale. Ştie că 
va fi invincibil. 


Neofitul, credinciosul şi ucenicul 


Neofitul trebuie să ştie ce trebuie să facă în orice clipă. Credinciosul 
trebuie să-şi descopere în întregime natura. În ceea ce-l priveşte pe ucenic, 
acesta trebuie să folosească pentru a progresa atât calităţile, cât şi greşelile 
novicelui şi ale credinciosului, lucrând în acelaşi timp intens pentru a-şi 
dezvolta virtuțile. în aceasta constă misiunea sa. 


Totul se află în mâinile Domnului 


Vă plângeţi: „De ce unele persoane nu se poartă frumos cu noi?” 
Pentru că nici voi nu sunteţi receptivi nici la sugestiile fiinţelor superioare, 
nici la cele ale lui Dumnezeu. Dacă vă schimbaţi raporturile cu divinul, 
imediat oamenii îşi vor schimba comportamentul faţă de voi. 

Dumnezeu vede în sufletul tuturor oamenilor. El îl deschide şi El îl 
închide. Auziţi pe câte cineva spunând: „Sufletul prietenului meu se află în 


mâinile mele..”. Nu! Sufletul prietenului tău se află în mâinile Domnului. 
lată de ce sufletul acestuia se va exprima după cum îi va spune Domnul. 

Ştiind aceasta, să nu vă mai plângeţi de cutare sau cutare, căci 
Dumnezeu are în stăpânire sufletele tuturor fiinţelor vii, fie ele mame, taţi, 
copii, prieteni, regi, episcopi, animale blânde sau feroce şi, de asemenea, al 
diavolului căruia îi spunem răul. Totul se află în mâinile Domnului. Când 
Dumnezeu ţine sufletul diavolului în mâini, acesta din urmă devine blând 
cu voi, dar, dacă îi dă drumul din mână, diavolul pune imediat stăpânire pe 
voi! 


Iubire, înțelepciune, adevăr 

Fără adevăr nu putem îndeplini voia Domnului. 

Fără înţelepciune nu putem găsi împărăţia lui Dumnezeu şi dreptatea 
Sa. 

Fără iubire nu putem sfinţi numele Domnului. 

Impotmolire şi înălţare spirituală 

Omul este adânc scufundat în materia densă, doar capul îi iese la 
suprafaţă. Dar trebuie să iasă treptat din această materie. Mai întâi trebuie 
să-şi scoată mâinile ca să-şi manifeste conştiinţa mai elevată. 

Apoi trebuie să-şi scoată picioarele pentru a se ridica în materia densă, 
pentru a se înălța la fel ca un bun înotător care urcă spre suprafaţa apei. 
Mulţi au încercat să facă acest lucru, dar fără prea mare succes; se plâng că 
alunecă, că se scufundă, mai ales neurastenicii. Imediat cum ies din această 
stare, au senzaţia că se înalţă şi nu este o iluzie, deoarece este vorba într-un 
caz de împotmolire şi în celălalt de înălţare spirituală. 


Sufletele pereche 


Sufletele ies din centrul divin în grupuri de 10.000, 20.000,100.000... 

Aceste suflete, între care există o legătură interioară, sunt răspândite în 
toate popoarele şi este suficient să te uneşti în gând cu ele pentru a nu te 
simţi singur. 


Exemplul lui lisus 


lisus avea treizeci şi trei de ani când a fost supus la osândă. 

O întreagă legiune de soldaţi romani l-a torturat şi batjocorit pentru a-i 
pune răbdarea la încercare. Şi voi vreţi să treceţi prin viaţă fără să fiţi 
insultaţi şi batjocoriţi? Aceasta nu se poate întâmpla. Aşa cum a fost tratat 
lisus de soldaţii romani şi voi veţi cunoaşte bătaia de joc şi ofensele. Dar în 
final El a spus: „Vă las pacea Mea, vă las bucuria Mea..”. 


Culoarea azurie 


Culoarea azurie îi aduce omului adevărul, care îi tonifică mintea şi îl 
eliberează. 

Legea libertăţii deschide sufletul oamenilor, îl măreşte şi le întăreşte 
voinţa. 


Dezvoltarea spirituală 

Câştigul spiritual benefic nu se obţine prin acţiunile din planul fizic; 
elevarea spirituală cere eforturi şi cunoştinţe spirituale. Cel care nu respectă 
aceste reguli şi amestecă curentele fizice şi spirituale devine inevitabil 
vulgar şi grosolan şi sfârşeşte prin a-şi pierde sensibilitatea ce-i permite să 
capteze în interior vibraţiile elevate ale spiritului. 


Trăsăturile bărbatului şi ale femeii 


Care sunt trăsăturile caracteristice ale bărbatului şi ale femeii? Bărbatul 
trebuie să fie drept şi să nu mintă niciodată; nici o minciună nu îi este 
permisă. Dacă un bărbat dă dovadă câteodată de grosolănie, aceasta îi este 
iertată, dar minciuna nu îi poate fi trecută cu vederea. Femeia trebuie să 
aibă sentimente nobile, să fie înţelegătoare şi să nu ofenseze niciodată pe 
nimeni. Trebuie să fie o apă adâncă, o mare, un ocean, care nu se lasă 
tulburată de pietrele ce se aruncă în ea. În ceea ce-l priveşte pe bărbat, 
acesta trebuie să fie aidoma muntelui, insensibil la bombele lansate asupra 
sa. 


Copacul vieţii 
Toate fiinţele sunt ramuri ale aceluiaşi copac - copacul vieţii. Soarta 
fiecăreia este legată de cea a celorlalte. Când veţi afla şi veţi înţelege acest 


fapt, vă veţi afla pe calea corectei filozofii a existenţei. 


Iadul 


În zilele noastre li se atribuie în mod curent cuvintelor o interpretare 
eronată care le denaturează şi le deformează. 

Astfel se vorbeşte despre iad, atribuindu-i acestei noţiuni lucruri 
extraordinare. Cine a ajuns în iad şi s-a întors de acolo pentru a şti dacă 
ceea ce se spune este adevărat? Ce tip de foc este cel care îl arde veşnic pe 
păcătosul aruncat acolo? În focul obişnuit lucrurile ard, se consumă, dispar. 
Se mai spune că în iad cei care se află acolo plâng şi scrâşnesc din dinţi 
veşnic. 

Un preot îi repeta adesea servitorului său: „Focul veşnic şi scrâşnirile 
de dinţi ne aşteaptă în iad pe noi, păcătoşii!” Servitorul îşi privea stăpânul 
în linişte şi- i răspundea: „La asta trebuie să mă gândesc eu, părinte, 
dumneavoastră nu mai este cazul să vă faceţi griji, întrucât nu mai aveţi nici 
un dinte în gură!” 

Jadul nu este groaznic decât pentru cel care a trăit fără să cunoască 
dragostea; cel care iubeşte nu are de ce să se teamă de iad şi de focul 
veşnic! 


Maestrul lăuntric 


Fiecare are lăuntric un maestru care îi corectează faptele şi îi îndrumă 
viaţa. În sufletul şi în spiritul vostru, în conştiinţa elevată sălăşluieşte 
Dumnezeu, care vă aduce lumina. Chemaţi-L. pe Domnul şi vă veţi putea 
realiza aspiraţiile. Prin aceasta suntem aidoma lui Dumnezeu, fiindcă putem 
gândi, simţi şi iubi ca El. 

Câteva cauze ale indispozițiilor şi 
bolilor 


Se ştie că hrana prost asimilată, incomplet digerată lasă depozite în 
organele tubului digestiv. 

Aceste depozite fermentează şi degajă toxine, adevărate otrăvuri care 
afectează puritatea sângelui, buna funcţionare a organelor, gândirea şi 
sistemul senzorial. 

Dorinţele încăpăţânate, irealizabile sau iraționale fiindcă depăşesc 

proaste; aceste dorinţe nesatisfăcute, dacă nu sunt eliminate din suflet, 
creează toxine astrale foarte periculoase. Acelaşi lucru se întâmplă cu cei 
care nutresc gânduri lipsite de armonie sau în contradicţie cu lumina pură a 
spiritului şi a conştiinţei lor superioare. Aceste toxine mentale duc la 
dezvoltarea paraziţilor psihici ce provoacă tulburări, dezechilibrează 
funcţionarea gândirii constructive şi analitice, atât de necesară omului 
epocii noastre. Astfel, el devine incapabil să discearnă realul de ireal în 
vârtejul rapid al vieţii sale care se reînnoieşte şi în natura din jur. 

Cel care nutreşte gânduri egoiste, impure, limitate sau sentimente 
opuse legii iubirii vieţii universale, a cărei celulă vie este el însuşi, îşi 
predispune organele corpului său fizic şi spiritual la tulburări care pot 
paraliza celulele şi anumiţi centri cerebrali; atunci, funcţionarea sistemului 
nervos cerebral şi a sistemului magnetic al marelui simpatic este perturbată. 

Toate acestea stau la baza unor cauze subtile, dar reale, care pot 
provoca apariţia unor indispoziţii şi boli. 

Dacă cineva trece printr-un necaz de ordin sentimental, îi sunt afectate 
vasele sanguine şi inima. Aceste tulburări în plan sentimental provin din 


lipsa credinţei şi din ignorarea planului divin al vieţii, prevăzut pentru toată 
lumea şi stabilit pentru totdeauna. Îndoiala în triumful binelui, iritarea 
împotriva contradicţiilor inevitabile, dar utile, ale vieţii pot fi transformate 
în forţe pozitive şi constructive dacă sunt examinate cu calm şi judecată. 
Discipolul conştient al Şcolii Spirituale trebuie să se analizeze tot timpul, să 
fie atent la intuiţiile pozitive pe care le are şi să descopere dacă motivul 
dezechilibrului său fizic ori psihic se află în planul mental, în sentimente 
sau în organele digestive. Atunci trebuie să ia fără întârziere măsurile cele 
mai adecvate pentru restabilirea ordinii. 

Astăzi nu mai semănăm cu cei care eram ieri; chiar în intervalul de 
dimineaţă până seară se produc transformări subtile ale spiritului şi 
conştiinţei, de care trebuie să ţinem seama. 

Cauzele multor dezechilibre fizice şi boli se pot afla, de asemenea, în 
subconştient; acestea pot proveni din încarnările trecute, din karma. În acest 
caz, trebuie să vă debarasaţi cu răbdare de această karma, prin manifestarea 
unei credinţe absolute în providenţă, a dragostei şi a judecății în toate actele 
voastre. 

De pildă, pot apărea tulburări sau boli dacă nutriţi în continuare 
gânduri sau sentimente ostile la adresa cuiva care a murit şi cu care nu v-aţi 
înţeles. Trebuie să vă împăcaţi cu acel suflet, rugându-l, pe Dumnezeu să-l 
lumineze pentru a dobândi o conştiinţă mai elevată. Trebuie, de asemenea, 
să vă gândiţi la persoana respectivă cu prietenie şi afecţiune, renunțând la 
orice amintire negativă. 

În urma unor necazuri, îngrijorări repetate sau suferinţe vederea poate 
avea de suferit. Dacă vă veţi plânge de această încercare la care sunteţi 
supuşi nu veţi face decât să vă agravaţi afecțiunea. 

Dimpotrivă, trebuie să vă debarasaţi de gândurile pesimiste, să vă 
restabiliţi pacea interioară, să vă înălţaţi sufletul şi să reaprindeţi bucuria în 
inima voastră, gândindu-vă la latura pozitivă a vieţii voastre şi a vieţii în 
general, care este mult mai puternică, mai durabilă şi mai incitantă decât 
toate contradicţiile trecătoare. Învăţaţi să priviţi astfel viaţa şi bucuraţi-vă în 
orice moment că beneficiaţi de ea! 

Durerile de cap pot fi cauzate de contradicții în gânduri, aşa cum 
anumite boli de piept sunt provocate de lipsa de armonie a sentimentelor. 
Neconcordanţa dintre fapte şi ceea ce este bine duce la apariţia unei greutăţi 
în stomac. 


În general gândurile şi sentimentele negative slăbesc energiile vitale 
ale corpului, care devine atunci vulnerabil la boli. Conform legii naturii, 
pentru a învinge atacul bolilor trebuie întărite vibraţiile mentale printr-un 
spirit din ce în ce mai luminat şi printr-o credinţă profundă şi totală în sursa 
veşnică a vieţii. Contează, de asemenea, să se menţină un permanent 
contact cu binele şi să se profite de toate ocaziile pentru ameliorarea 
interioară şi fizică. 

În ciuda ştiinţei medicale, bolile umane se înmulţesc fără încetare. 
Până când va dura această stare dezastruoasă? Până ce conştiinţa se va 
deştepta şi omul va înţelege că trebuie să se dedice cu sinceritate 
descoperirii şi respectării fidele a legilor vieţii reale. 

Tulburări adesea grave sunt provocate de lipsa iubirii şi a recunoştinţei 
faţă de hrana de care beneficiem în fiecare zi şi prin ignorarea sau 
nerespectarea regulilor unei alimentaţii normale în ceea ce priveşte 
combinarea alimentelor consumate la o masă, necesitatea de a mâncă în 
linişte, cu recunoştinţă, de a mesteca bine fiecare îmbucătură şi de a se opri 
înainte de a se instaura starea de saţietate. 

Lipsa respectului sau a armoniei în relaţiile cu cei din jur împiedică 
buna derulare a digestiei. 

Păziţi-vă de teamă, de îndoieli, de ură, de îngrijorare. Tot ceea ce este 
negativ şi sumbru nu va întârzia să lase depozite în organe. 

Natura vie înțeleaptă, care vede şi controlează totul, foloseşte ca 
metode de instruire şi bolile, obligându-vă să reflectaţi, să vă concentrați, să 
deveniți mai umili. Prin intermediul lor vi se dau lecţii foarte utile, pe care 
nu doriţi sau nu puteţi deocamdată să le primiţi într-un mod mai blând, mai 
spiritual. 

În felul acesta persoanele dure, încăpăţânate devin mai delicate, mai 
tandre cu sufletul, inima şi spiritul lor şi, de asemenea, cu cei din jur. 

După fiecare boală se constată o schimbare în bine, mai mare sau mai 
mică, în comportamentul general. 

Dumnezeu este iubire, iar această iubire este, de asemenea, bunătate, 
adevăr, frumuseţe. 


Esenţe ale meditaţiei 


Cele trei reguli sacre ale ucenicului 


Ucenicul trebuie să mediteze şi să aplice următoarele trei reguli sacre: 
când sufletul ţi se închide şi nu poate admite şi respecta libertatea celorlalţi; 
când mintea îţi este intolerantă şi când voinţa îţi devine arbitrară şi 
încetează să mai acţioneze în favoarea binelui, atunci: 

Prelungeşte-ţi raza sufletului pentru a înţelege slăbiciunile celorlalţi; 
prelungeşte-i calea sacră spre Dumnezeul iubirii, chiar în mijlocul celor mai 
mari greutăţi. 

Prelungeşte-ţi raza minţii şi gândeşte-te că totul trebuie să fie astfel 
pentru ca Domnul să se manifeste în varietatea Sa infinită. Găseşte-i 
prezenţa în toate şi continuă-ţi calea minţii spre adevăr, în ciuda tuturor 
contradicţiilor. 

Întăreşte-ţi raza voinţei; consider-o un dar de la Dumnezeu şi pune-o în 
slujba Lui. Măreşte calea puternică a voinţei pentru a manifesta bunătatea 
divină, chiar în mijlocul răului cel mai mare. 


Viaţa este una 


Ucenicul consideră suferinţele ca o lucrare pentru Tot, căci viaţa este 
una şi el este conştient de această unitate. El nu se înclină în faţa aparenţelor 
şi nici nu îşi creează locuri de adorare, care sunt limitare, idolatrie. 


Stăpânirea de sine 


Pentru a înfrunta răul din viaţă, omul trebuie să fie capabil să-şi 
controleze gândurile, sentimentele, muşchii, întregul corp; trebuie să fie 


stăpân pe sine sub toate aspectele. Nu se ajunge nici repede, nici uşor la 
această stăpânire. Sunt necesare multă muncă, multe eforturi şi exerciţii 
pentru a dobândi stăpânirea de sine, dar acest fapt măreşte enorm 


şi pentru ceilalţi. 


Metode pentru învingerea greutăților 


Dacă întâmpinați vreo greutate, invocaţi numele Domnului; chemaţi-L, 
în ajutor în prima oră a zilei. După puţină vreme veţi vedea că dificultatea 
devine mai uşor de înfruntat, în faţa unui obstacol, a unei încercări 
procedaţi în acelaşi mod şi ajutorul vă va sosi. 

Cum se poate realiza acest lucru? Nu ni se spune. Important este să 
simţiţi forţa numelui Domnului şi a iubirii Sale. 


Protecţia divină 

Omul trebuie să fie bine protejat pentru a face faţă dificultăţilor de pe 
pământ. Sfânta Scriptură spune: „Domnul va merge înaintea ta şi îţi va fi şi 
pavăză”. Viaţa omului nu ar ţine decât de un fir dacă nu ar fi ajutată. Fără 
protecţie din partea naturii raţionale, omul ar fi expus în fiecare zi la mii de 


pericole. Dacă ar şti omul de câte ori a fost salvat! 


Somnul 


Când omul doarme îşi fac apariţia fiinţe protectoare care, ca o mamă 
iubitoare, îi purifică trupul şi îi restabilesc ritmul perturbat al vitalităţii. 


Deşteptarea sufletului 


Când se afirmă că lumina este indispensabilă ochiului omenesc trebuie 
să se înțeleagă că celulele ochiului sunt scufundate în lumină, care este 
indispensabilă funcţiilor lui. Şi sufletul omului trebuie să rămână scufundat 
în viaţa spirituală, divină; dacă nu, rămâne în stadiu de germene, ca acele 
grăunţe de grâu conservate în piramidele şi în mormintele din Egipt timp de 
5-6000 de ani, fără lumină, într-un mediu uscat, aşteptând împrejurări 
favorabile pentru a fi semănate, pentru a încolţi şi a se dezvolta. Ca aceste 
seminţe, sufletul omenesc aşteaptă condiţiile necesare aplicării legilor 
divine, pentru a-şi relua drumul vieţii veşnice. 


Cele două legi 


Ucenicul trebuie să cunoască cele două legi: violenţa dă naştere 
violenţei; iubirea dă naştere iubirii. 


Lucrarea pentru lot 


Când afirmăm că trebuie să renunţăm la noi înşine, trebuie să se 
înţeleagă că trebuie să lucrăm pentru Dumnezeu, pentru Bine, pentru Tot. 
Să ne îndreptăm dorinţele, impulsurile spre viaţa sufletului - spre aceasta 
tinde omul raţional, care va atinge în viitor starea de înger luminos. Chiar 
aflat la distanţe enorme de pământ, va putea să vă vadă, să vă ajute şi să-L 
servească pe Domnul. 


Vorbaria 


Când vorbim energiile slăbesc şi sunt puse în pericol. De aceea se 
spune: „Veţi da seama de fiecare cuvânt van”. Dacă vorbim prea mult, fără 
discernământ, riscăm să cădem în păcat, să ne risipim, să ne pierdem forţele 
creatoare. 


Marea lege a naturii 


Toţi oamenii sunt legaţi între ei, aidoma unor vase comunicante; dacă 
unul suferă, vor fi şi ceilalţi supuşi la încercare. 

Nimeni nu trăieşte pentru el. Vei iubi şi vei fi iubit. Te vei gândi la alţii 
şi alţii se vor gândi la tine. Îi vei îngriji pe alţii şi alţii te vor îngriji pe tine. 
Îi vei sfătui pe alţii şi alţii te vor sfătui la rândul lor. Vei da un fundament 
vieţii cuiva şi ţi se va da şi ţie. Aceasta este marea lege a naturii. 


Comuniunea interioară cu Domnul: 
rugăciunea 


Nici cunoaşterea, nici dragostea şi nici înţelepciunea nu pot fi 
comparate cu ceea ce favorizează comuniunea interioară cu Principiul 
Fundamental. Prin această comuniune omul se înalţă şi-şi foloseşte toate 
calităţile: iubirea, înţelepciunea, puritatea, adevărul, dreptatea, pietatea şi 


multe altele care deocamdată dormitează. Prin rugăciune veţi semăna cu un 
copac plin de fructe coapte. 

Când Domnul vă va vedea astfel împodobiţi se va bucura să aibă lângă 
El un copil inteligent care ştie să vorbească într-o limbă angelică. 
Dumnezeu îi tolerează şi pe copiii ignoranţi; cu toate acestea, ei nu vor 
putea niciodată obţine rezultatele copilului care ştie să se roage. 

Cel înzestrat cu judecată se sforţează să înveţe, este harnic, în vreme ce 
prostul amână acest lucru totdeauna pe mai târziu. Primul este recompensat; 
cel deal doilea este consolat. 


Blândeţea şi umilinţa 

În viaţă blândeţea şi umilinţa sunt la fel de necesare ca sarea. Fără 
blândeţe şi umilinţă nu există linişte, pace interioară şi vindecarea este 
imposibilă. Fără blândeţe şi umilinţă nici o ideea nu poate fi pusă în 
practică. Dacă lisus, cu ocazia venirii sale pe pământ, a trebuit să devină 
umil, cu atât mai mult este mai necesară umilinţa pentru om! Blândeţea 
înalţă vibraţiile emise de om şi îl conduce spre viaţa pură, divină. Repetaţi- 
vă în fiecare zi: „Pentru Cel care mi-a dat viaţă, astăzi vreau să fiu blând şi 
umil!” 


Piatra neşlefuită 

Omul bun poate fi comparat cu o statuie frumoasă realizată de un 
sculptor celebru. Omul rău este ca o piatră neşlefuită, care este 
neimportantă pentru ignorant. Dar pentru cel care ştie, pentru sculptor, 
această piatră informă are valoare, căci din ea poate ieşi o statuie frumoasă. 
Deci, dacă întâlniți o persoană rea, gândiţi-vă: „Conştiinţa acestui om nu 
este trează; binele care zace în el nu a apărut deocamdată. Se va manifesta 
atunci când sufletul său va exprima dragostea divină”. 


Conştiinţa cosmica 
Evoluţia spiritului omenesc este infinită şi nelimitată. O dată ce a ajuns 
la conştiinţa colectivă, spiritul omenesc va atinge treptat un nivel mai 


ridicat, la conştiinţa cosmică sau divină, numită de asemenea eterna 
reîncepere, cauză primordială etc. 

Conştiinţa cosmică îndrumă şi înglobează toate fiinţele din univers, 
care sunt atrase de ea ca de un îndrăgostit. Nu putem evolua şi nici nu ne 
putem reînnoi decât în condiţiile de viaţă pe care ni le dăruieşte. 

Se spune: „Avem un corp carnal, pieritor, dar când vom dobândi 
conştiinţa cosmică, corpul nostru spiritual se va dezvolta şi nu va pieri. 
Contradicţiile vieţii există numai pentru corpul material, nu şi pentru corpul 
spiritual care trăieşte în înţelegerea sensului profund al vieţii eterne”. 


Bolile: Cauze şi remedii 


Fiecare boală este consecinţa greşelilor comise în trecut sau în prezent. 
În epoca noastră, numărul bolilor creşte în loc să scadă. Până când va 
continua această stare de fapt? Până ce oamenii vor deveni conştienţi că 
trebuie să caute cauzele bolilor în ei înşişi şi, atunci când le vor găsi, să le 
înlăture. Când legile naturii vii sunt încălcate ne îmbolnăvim. 

Oamenii care se servesc fără încetare de minciună şi de înşelăciune vor 
începe să sufere de boli specifice. Stările patologice apar în organism ca 
urmare a neliniştilor şi frământărilor. Toate gândurile, sentimentele şi 
faptele rele au efecte negative asupra sănătăţii, ducând la apariţia stărilor 
patologice. 

Dacă oamenii s-ar putea debarasa de teamă, de ură şi de anxietate, n-ar 
mai suferi de atâtea boli. Stările negative creează depozite şi provoacă 
intoxicări ale organismului. 

Persoanele care se cramponează de idei depăşite, pe care le apără cu 
fanatism, sunt afectate de o diminuare considerabilă a memoriei. Îndoielile, 
bănuielile, ca şi lipsa credinţei stau adesea la baza tulburărilor ficatului. De 
aceea este indispensabil ca fiecare să găsească în sine forţa de a-şi 
transforma ura, invidia, gelozia, neîncrederea şi de a scăpa de ele ca de nişte 
otrăvuri periculoase, căci, dacă sunt cultivate tot timpul, se creează condiţii 
favorabile apariţiei bolilor. 

Dacă omul trăieşte raţional, are parte de o sănătate bună, fie că este 
bogat sau sărac. 

După părerea mea se bucură de o sănătate bună cei care îşi păstrează o 
stare de spirit pozitivă chiar când se înfruntă cu mari greutăţi; cei care îşi 
pierd buna dispoziţie când se întâlnesc cu dificultăţi se îmbolnăvesc. 

Curăţenia este cea mai puternică fortăreață împotriva bolilor. 


Plecaţi des în excursii la munte sau în mijlocul naturii, căci acestea vă 
vor ajuta să vă scuturaţi de inerția care duce la indolenţă. Nu lăsaţi să se 
scurgă orele dimineţii, când atmosfera este încărcată de energie vitală. 
Lunile aprilie şi mai au o importanţă deosebită. 

Cel care îşi cruţă energiile este puternic şi va atinge o vârstă înaintată. 
Există o regulă: dobândiţi mai mult şi cheltuiţi mai puţin. În aceasta se 
ascunde secretul longevităţii. 

Să nu încetaţi să evoluaţi spiritual, căci cei care se opresc îmbătrânesc 
prematur. 

Cu cât dormiţi mai bine, cu atât vă veţi bucura de o sănătate mai bună. 
Străduiţi-vă timp de o lună să dormiţi liniştit, eliminând toate gândurile şi 
sentimentele negre. Culcaţi-vă devreme, cu stomacul uşor, şi treziţi-vă 
devreme. Veţi constata o ameliorare a sănătăţii, a calităţii vieţii; veţi munci 
mai eficient şi mintea vă va fi mai limpede. 

Vreţi să aveţi parte de sănătate? Feriţi-vă atunci de toate gândurile 
negre, de toate dorinţele nesănătoase, evitaţi tot ce v-ar pune în contradicţie 
cu iubirea divină. 

Dacă cineva se îmbolnăveşte grav, să comunice interior cu Dumnezeu, 
adresându-l o rugăciune ferventă şi sinceră: „Doamne, ajută-mă în acest 
moment dificil din viaţă. Scapă-mă de boală pentru a Te putea servi în 
bucurie. îmi voi pune întreaga viaţă în slujba iubirii Tale, în îndeplinirea 
voii Tale”. După o asemenea rugăciune va sosi şi ajutorul. Oamenii de 
astăzi se aşteaptă să fie ajutaţi când dau de greu fără a se strădui să 
îndeplinească voia divină, pe care este bine întotdeauna să o ascultăm. 

Fiecare boală trebuie privită ca un repaus, ca o curăţare. Natura trebuie 
adesea să-l oblige pe om să se elibereze de nenumăratele griji cu care el 
consideră necesar să se împovăreze şi să-l facă să se concentreze asupra lui 
însuşi. 

Căutaţi cu sinceritate cauzele bolilor de care suferiţi şi eliminaţi-le. 
Aceste cauze sunt adesea îndepărtate şi pot să-şi aibă originea în încarnările 
precedente; cu toate acestea, trebuie să vă îndreptaţi. Poate că aţi îndepărtat 
pe cineva, într-un trecut mai mult sau mai puţin îndepărtat, din cauza 
slăbiciunilor sau bolilor acestuia? Această lipsă de milă sau de dragoste se 
poate manifesta mai devreme sau mai târziu împotriva voastră, afectându- 
vă. Deveniţi conştient de aceasta şi manifestaţi de aici înainte compasiune. 


Fiţi indulgenţi şi înţelegători în relaţiile cu ceilalţi. Amintiţi-vă că viaţa 
pe pământ este o serie neîntreruptă de lecţii din care trebuie să învăţaţi să 
gândiţi raţional, să vă îndreptaţi, să vă folosiţi cu înţelepciune de condiţiile 
care vi s-au dat. 

Apa şi aerul sunt purtătoare ale vieţii, ale energiei vii pe care o numim 
prana. Această energie poate fi utilizată pentru vindecarea oricărei boli. 

Cineva care a dus de multă vreme o viaţă negativă, neraţională şi a 
cărui sănătate este grav afectată speră să-şi poată reveni în câteva zile prin 
nişte remedii magice! Este imposibil, o asemenea lege nu există în natură. 
Să ceară mai degrabă cu umilinţă să fie luminat asupra cauzelor stării sale şi 
să se străduiască să trăiască de acum încolo mai raţional. 

Unul dintre motivele apariţiei bolilor constă în faptul că acestea îi 
obligă pe oameni să-şi modifice obiceiurile depăşite, să înveţe să trăiască 
util pentru ei înşişi şi pentru cei din jur, conform regulilor naturii vii, să 
ducă o viaţă nouă, în armonie cu noua filozofie ce se va instaura în lume. 

Marea, veşnica profesoară care este natura vie ne observă şi ne 
cunoaşte în profunzime, ne învaţă şi ne corectează. Este o educatoare 
universală neîntrecută, prezentă pretutindeni, în viaţa interioară şi exterioară 
a fiecărei fiinţe, căreia nu îi scapă nimic. Şcoala vieţii noi, noua învăţătură 
vă va face să înţelegeţi acest lucru. 

Pentru a vă menţine starea de sănătate nutriţi mereu gânduri clare, 
pure, în armonie cu cele mai nobile sentimente. Gândurile negative, 
sentimentele nedemne pot să îşi facă apariţia adesea în mintea şi sufletul 
vostru. Nu le lăsaţi să se instaleze în voi şi să vă tulbure, căci acestea sunt 
sugestii parazite pe care un discipol al vieţii noi trebuie să le elimine în mod 
deliberat. 

Dacă nu vă place cineva din pricina caracterului sau a 
comportamentului său, nu vă gândiţi la el până ce nu veţi ajunge să-l iubiţi 
în ciuda defectelor lui. 

Străduiţi-vă să dobândiţi „aurul interior”; vă va ajută să vă menţineţi 
sau să vă restabiliţi sănătatea şi buna dispoziţie. Acest „aur” poate fi 
dobândit prin înţelegere, răbdare, blândeţe, clemenţă etc. Vă prelungeşte 
viaţa, popasul în şcoala terestră. În acest scop este de asemenea util să 
duceţi o viaţă simplă, pură, eliberată de influenţe exterioare. Cineva care 
trăieşte astfel este remarcat prin simplitatea sa naturală, prin modestia şi 


noblețea comportamentului său; oriunde s-ar duce este primit mereu cu 
prietenie şi respect. 

Dacă în lumea intelectuală în care trăim există atâtea boli, motivul îl 
constituie faptul că multe dintre ele sunt metode educative folosite de lumea 
superioară invizibilă pentru a-i determina pe oamenii încăpăţânaţi şi rebeli 
de pe pământ să-şi dea seama că de consecinţele modului lor de viaţă 
distructiv nu-i protejează cunoştinţele intelectuale. Dacă medicii ar cunoaşte 
aceasta, i-ar învăţa pe pacienţii lor să ducă o viaţă corectă mai degrabă 
decât să le ia pulsul şi să le prescrie vreun medicament. I-ar lua prieteneşte 
de mână şi le-ar spune: „Vă promit să vă tratez foarte bine dacă sunteţi gata 
să vă corectaţi greşelile şi să trăiţi mai raţional!” În felul acesta medicii le-ar 
putea face un bine bolnavilor lor, asupra cărora au o atât de mare influenţă. 
Cineva care suferă cu adevărat ar asculta dacă i se explică limpede că 
redobândirea unei sănătăţi durabile depinde de o purificare interioară şi 
exterioară a modului de viaţă. 

Dar câţi medici acţionează astfel? Statisticile de astăzi demonstrează că 
cu cât se descoperă mai multe medicamente şi metode de vindecare, cu atât 
numărul bolilor creşte. 

Sentimentele pervertite sau cele de nemulţumire riscă să producă grave 
perturbări ale sistemelor respirator şi nervos, putând provoca boli cum ar fi 
bronşita, astmul, tuberculoza etc. şi mai ales neurastenia. Primul tratament 
ce trebuie întreprins este să ne ameliorarăm comportamentul interior sau 
exterior, să lăsăm să pătrundă în gândurile şi sentimentele noastre respectul 
total faţă de viaţa Totului, pentru a le înălța şi a le înnobila. 

Omul de astăzi nu acordă suficientă importanţă energiei solare. 
Primăvara şi vara, când aceasta este purtătoare la maximum de viaţă şi 
sănătate, oamenii se grăbesc să se protejeze de razele binefăcătoare ale 
soarelui! Bolnavul care iese din casă pentru a se duce la medic evită lumina 
directă a soarelui, când, de fapt, ar avea cea mai mare nevoie să profite de 
energia solară! 

Dacă copiii voştri sunt bolnăvicioşi, expuneţi-i pe cât posibil la razele 
soarelui, de preferinţă în cursul dimineţii, cu capul acoperit, dacă soarele 
este prea puternic. 

Multe boli şi defecte, cum ar fi lipsa caracterului, instabilitatea, sunt 
cauzate de lipsa luminii soarelui şi a aerului pur. Cunoaştem cauzele 
imoralităţii în viaţa oamenilor. Se observă că multe animale dăunătoare 


trăiesc cea mai mare parte a timpului în întuneric, fugind de lumină, ca şi 
spiritele rele. 

Aproape toate bolile pot fi vindecate prin înfometare conştientă, prin 
reducerea voluntară a hranei, prin perioade de post, de totală abstinenţă. 
Este un tratament ştiinţific, experimentat, care întinereşte corpul şi 
organismul. Postul trebuie urmat ca o manifestare liberă şi plăcută a voinţei. 
Când ţineţi post, trebuie să fiţi consecvenţi, tenaci; să nu vă fie teamă că o 
să fiţi slăbiţi şi să vă purtaţi normal cu cei din jurul vostru, ca aceştia nici să 
nu bănuiască măcar experienţa pe care o faceţi. 

Unii încep o cură de două-trei zile de abstinenţă totală, dar nu reuşesc 
să o ducă până la capăt. În acest caz este de preferat să se mărginească să 
sară peste una-două mese, căci întreruperea unui post început poate avea 
efecte psihice nefaste pentru organism. 

După o boală curenţi de viaţă nouă pătrund în întreaga fiinţă, dându-i 
impulsul de a munci şi de a întreprinde ceva, aşa că este important atunci să 
se evite sugestiile exterioare negative care ar putea veni în contradicţie cu 
efectul benefic al bolii trecute. Dacă cineva este grav bolnav şi vrea să se 
vindece, poate. Să se adreseze din toată inima Domnului: „Doamne, ajută- 
mă să mă vindec! îţi promit că mă voi pune în slujba binelui care vine de la 
Tine!” Dacă aveţi necazuri, întoarceţi-vă din nou spre Dumnezeu şi spuneţi: 
„Doamne, cred în ceea ce Maestrul nostru ne învaţă în numele Tău; ajută- 
mă să-mi fac ordine în viaţă. Îmi voi pune viaţa în slujba voii Tale!” 


Esenţe ale meditaţiei 


Fruntea şi lenea 


După forma frunţii se poate cunoaşte bogăţia intelectuală şi spirituală a 
unui individ. O frunte deschisă, înaltă şi lată demonstrează tendinţe spre 
muncă şi asiduitate. În general fruntea animalelor este joasă şi chiar aproape 
inexistentă la unele, ceea ce denotă o stare de lene extremă. Pentru a le face 
să iasă din această stare, natura a creat paraziţii, muştele, viespile, ţânţarii, 
care le înţeapă şi le chinuiesc, obligându-le astfel să se apere şi să-şi învingă 
starea naturală. Multe animale nu se gândesc decât la hrană şi la somn. 
Există şi elevi care chiulesc de la şcoală pentru a nu învăţa. Mizeria, 
păcatul, bolile, răul pot fi comparate cu nişte profesori care îi învaţă pe 
oameni să devină activi. 

Omul trebuie să lucreze conştient pentru a-şi organiza energiile 
corpului, pentru a deveni stăpân asupra lor prin cunoaştere, experienţă şi o 
activitate raţională. 


Magul luminii 

Când omul este în comuniune interioară cu forţele bunătăţii şi ale 
dragostei din cele trei lumi - fizică, spirituală şi divină - devine mag. Printr- 
o simplă mişcare a baghetei poate obţine tot ceea ce-şi doreşte. Se află în 
comuniune cu natura vie care îi îndeplineşte toate dorinţele. Poate să 
vindece bolnavii, să învie morţii, să vadă trecutul şi viitorul, să sporească 
sau să diminueze fertilitatea unei regiuni etc. 

Aşa cum se ridică ceața, descoperind treptat orizontul, magul deschide 
porţile secrete ale naturii şi poate folosi toate forţele acesteia, toate 
mijloacele sale binefăcătoare. 


Plâcerea în muncă 


Oricare ar fi munca, spirituală sau materială, omul trebuie să o 
realizeze cu dragoste şi bună dispoziţie, fără piedici interioare sau 
exterioare. În momentul în care nu vă mai simţiţi atraşi de o anumită 
activitate, schimbaţi-vă ocupaţia; vă veţi regăsi gustul de a acţiona şi 
aceasta constituie de asemenea un repaus. 


Puterea de a fi iubit 


Dorim cu toţii să fim iubiţi! Dar cel care vrea să fie iubit trebuie să fie 
gata să îndeplinească tot ceea ce-i cere dragostea şi dacă nu poate să o facă, 
înseamnă că nu este suficient de copt pentru dragoste. În acest caz trebuie 
să renunţe temporar la dorinţa lui şi să continue să lucreze în tăcere asupra 
lui însuşi. 

Zeii, îngerii, arhanghelii pot fi iubiţi cu adevărat, căci posedă puterea 
de a face tot ceea ce dragostea le dă. 


Libertatea 


Vă doresc să dobândiţi libertatea care vă va permite să vă decideti 
singuri soarta. 

Muzica eterica 

Există fiinţe invizibile pentru ochii noştri care merg prin păduri 
cântând în cor o muzică foarte armonioasă. Aceste cântece nu pot fi 
percepute de ureche, căci, deşi reale, sunt eterice. Vântul, furtuna, ploaia 
dau şi ele un concert, dar urechea umană nu este suficient de sensibilă 
pentru a percepe această muzică. Care sunt cele mai frumoase concerte? 
Sunt cele care însoțesc răsăritul soarelui. Puteţi face o experienţă cu lumina 
solară, pentru ca ea să vă vorbească. Nu există o mai frumoasă combinaţie 
de sunete decât a celor provenite din vibraţiile razelor solare. 

Fiecare mişcare a frunzelor în arbori scoate un sunet muzical pe care o 
ureche neantrenată nu îl percepe decât sub forma unui zgomot lipsit de 
interes. Vă duceţi la concerte pentru a asculta muzica lui Schumann, Bach, 
Beethoven, dar, dacă urechea omenească ar fi mai evoluată, ar prefera 
armonia frunzişului agitat de vânt. 


Gândirea luminoasă 
Să nu vă gândiţi niciodată că sunteţi bătrâni, urâţi sau bolnavi, că 
sunteţi păcătoşi sau săraci. Nimeni nu este sărac, orice om posedă în el 

imagina. 


Adevărata cunoaştere 


Răul constă în tot ceea ce-l împiedică pe om să evolueze către 
perfecţiune, înțelepciune, adevăr; se află, de asemenea, în gândurile 
negative, înşelătoare, distrugătoare, în sentimentele egoiste ale unei inimi 
lipsite de căldură. Această lipsă de armonie în ansamblul ei rugineşte fierul 
din sângele uman, alterându-l, astfel încât organismul îşi pierde vigoarea, 
iar omul îşi pierde energiile vitale, sănătatea, ardoarea pentru muncă şi, în 
consecinţă, încrederea în binefacerile vieţii şi în posibilităţile ei 
extraordinare. Aşa cum chimistul ştie care este acţiunea acizilor asupra 
metalelor şi omul cu conştiinţa trează studiază influenţele răului, 
negativului şi învaţă să se ferească de ele. Cum? Prin puritatea trupului - 
puritatea exterioară a corpului şi puritatea interioară a sângelui. Aceasta din 
urmă este indispensabilă pentru menţinerea în limitele normale a 
temperaturii interne a organelor, pentru ca sănătatea să fie bună şi spiritul 
alert. 


Puterea recunoştinței şi a mulțumirii 
interioare 


Soarele şi lumina, stelele, aerul, apa, plantele şi animalele sunt mărturii 
ale iubirii divine. Dar omul, această fiinţă înzestrată cu rațiune, copleşită cu 
atâtea binefaceri, este el mereu conştient de darurile pe care le-a primit, de 
binefacerile ce i s-au dat pentru a fi împărţite cu alţii? Mica floare se bucură 
de starea sa şi, prin parfumul şi frumuseţea sa, îi mulţumeşte Creatorului. 


Dragostea faţă de cineva 


A iubi pe cineva înseamnă să înţelegi greutăţile prin care trece, să îl 
ajuţi să le depăşească prin acte rezonabile. Înseamnă, de asemenea, să 


găseşti în fiinţa iubită binele, virtuțile deocamdată ascunse în ochii celor din 
jur. Dacă vă bucuraţi de această descoperire, contribuiţi la îmbunătăţirea 
stării fiinţei iubite sub toate aspectele. 

Scânteia divină 
Oricare ar fi încercările la care este supus şi suferinţele pe care le 
încearcă, omul trebuie să ştie că în el se află scânteia divină care nu poate fi 
comparată cu nimic. Forţa acestei scântei îl susţine mereu; chiar dacă 
ajunge în infern, aceasta îl poate învăţa să iasă de acolo întreg şi nevătămat. 


Spiritul de consolare şi omul luminos 


Dumnezeu despre care ne vorbeşte lisus este iubire. Nu şi-a schimbat 
niciodată atitudinea faţă de om. Vine întotdeauna în ajutorul celui care L-a 
chemat din toată inima. Acestuia îi va trimite un consolator. 

Prin termenul de consolator înțelegem omul luminos. Când o asemenea 
fiinţă ne vizitează, totul devine clar şi comprehensibil. Contradicţiile dispar 
şi începeţi să trăiţi în armonie cu universul. Dacă auziţi pe cineva spunând 
că el crede în întuneric, veţi şti că a fost părăsit de omul luminos. Când 
aducătorul de lumină este absent, întunericul este groaznic. Dacă vă aflaţi 
lângă unul dintre aceşti servitori ai Domnului, în conştiinţa voastră nu va 
pătrunde niciodată un gând negativ, sentimentele vă vor fi superioare şi 
orice urmă de teamă vă va dispare din suflet. 


ue 

Rugaciunea 

Mulţi cred că rugăciunea este ceva umilitor pentru cineva instruit. În 
realitate, dacă studiem viaţa unui geniu sau a unui savant, ne dăm seama că 
de la început până la sfârşit nu este altceva decât o lungă rugăciune. 
Rugăciunea unui geniu este ideea sublimă pe care o poartă în el şi prin care 
vrea să aducă ceva lumii şi vieţii. Existenţa unui geniu, ca şi cea a unui 
sfânt, este complet altruistă. 


Calea ucenicului 
În viaţă căutaţi mai întâi învelişul, apoi ceea ce este învelit, apoi 
sămânţa şi, în sfârşit, raţiunea care se manifestă. 


Arta de a trăi 


Aduceţi-vă aminte că nu aţi fost trimişi pe pământ pentru a rezolva 
toate contradicţiile! Aţi fost trimişi pentru a trăi! Dacă învăţaţi arta de a trăi, 
veţi câştiga foarte mult; dacă nu o învăţaţi, va trebui să vă aplecaţi încă de 
multe ori. 


Sănătate şi forţă 


Sănătatea şi forţa sunt bogăţiile vieţii. 

Oamenii cunosc multe lucruri, dar n-au învăţat încă arta de a trăi 
corect. 

În general bolile reprezintă o metodă folosită de natură pentru a cere 
imperios schimbarea modului de viaţă. Această schimbare trebuie să fie 
corect determinată şi aplicată, altfel boala se prelungeşte şi omul îşi pierde 
definitiv vigoarea şi energia. Nu este bine nici ca omul să fie prea dur şi 
insensibil; slăbiciunea şi duritatea sunt cele două extreme ale unei vieţi 
echilibrate. 

Bolile sunt rezultatul forţelor neorganizate, în vreme ce sănătatea este o 
forţă ordonată. O persoană sănătoasă se bucură atunci când se confruntă cu 
nişte dificultăţi, fiindcă simte că are puterea să le depăşească. 

Toată lumea îşi doreşte să fie sănătoasă şi trebuie să fie, dar sănătatea 
depinde de patru lucruri: forţa spiritului, bunătatea sufletului, lumina minţii, 
căldura şi puritatea inimii. 

Bolile au nişte cauze care nu sunt întâmplătoare. Ştiinţa şi medicina de 
astăzi nu studiază decât etiologiile; examinează latura materială a 
fenomenelor naturii şi vieţii omeneşti. 

Care este, de pildă, cauza punctelor dureroase localizate în anumite 
locuri ale corpului? Sunt provocate în general de contractarea capilarelor 
sanguine. Când aceste vase se contractă în zona pieptului, electricitatea 
organică nu mai poate circula liber şi se acumulează în diferite puncte care 
devin dureroase. Adesea electricitatea atmosferică se adaugă celei organice 
şi din această combinaţie rezultă un fel de mici explozii pe care omul le 
resimte sub formă de dureri. 

Pentru a scăpa de aceste indispoziţii trebuie să aduceţi mai multă 
căldură în organism, adică să vă modificaţi natura sentimentelor şi să 


trimiteţi, de asemenea, mai mult sânge spre locul dureros. Când locul 
respectiv este încălzit, durerea încetează. 

Omul se poate trata deci cu ajutorul unor gânduri şi a unei voințe 
puternice. Trebuie, de asemenea, să nu uite de efectul benefic al apei calde 
băută cu mici înghiţituri. 

Când conştiinţa sa începe să se trezească, omul beneficiază de o 
anumită imunitate faţă de tot ceea ce este negativ; este înconjurat, într- 
adevăr, de un înveliş magnetic care îl protejează de răceli şi boli. Nici un 
element străin nu poate pătrunde în organismul său, căci este protejat de 
aceste impurități printr-un filtru. Dar imediat ce un gând rău sau un 
sentiment negativ pătrunde în conştiinţa sau în inima sa, acesta este însoţit 
de elemente nocive ale căror rezultate negative se vor simţi mai devreme 
sau mai târziu. 

Dacă în toată viaţa sa omul nu a acceptat nici un gând negativ în minte, 
nici un sentiment negativ în inimă, nici o faptă rea în voinţa sa, atunci nici o 
boală nu îl poate atinge. 

Poate să fie traversat de bacili şi de microbi, dar virulenţa lor va fi 
anihilată. 

Există o anumită legătură între cap şi stomac: dacă stomacul 
funcţionează cum trebuie, capul, creierul se bucură de sănătate şi, viceversa, 
dacă creierul funcţionează normal şi stomacul va funcţiona la fel. Creierul 
poate fi vindecat prin redobândirea funcţionării normale a stomacului şi 
stomacul, prin gânduri drepte şi pure. Când stomacul primeşte o hrană pe 
care organismul refuză s-o asimileze, începe să sufere şi, cum această hrană 
rămâne mult timp acolo, se formează elemente toxice, otrăvuri, care se 
propagă în întregul organism şi în sânge. 

Dorinţele acumulate în suflet, care nu pot fi asimilate din cauza naturii 
sau nocivităţii lor, creează de asemenea toxine, astrale de această dată. În 
aceeaşi manieră gândurile ce nu pot fi realizate stagnează vreme 
îndelungată în creier şi vor forma toxine ce vor otrăvi mintea. Aceste toxine 
diferite constituie condiţiile de bază ce favorizează dezvoltarea microbilor 
purtători ai diverselor boli. 

Eşti bolnav şi, desigur, doreşti să te însănătoşeşti. Cum se poate realiza 
aceasta? Caută să-ţi dai seama dacă nu nutreşti sentimente negative sau o 
anumită animozitate faţă de cineva, în caz afirmativ, eliberează-ţi mintea de 
gândurile rele, de sentimentele ostile. Dacă o vei face cu sinceritate, te vei 


vindeca repede. Apoi, străduieşte-te să-ţi creezi relaţii bune, interioare şi 
exterioare, cu această persoană. 

Cauzele bolilor pot fi regăsite, de asemenea, într-o alimentaţie 
incorectă, într-o respiraţie incompletă, în gânduri nedrepte şi chinuitoare. 
Cu cât cineva are mai puţină lumină în gândurile sale, cu atât cresc şansele 
de a se îmbolnăvi. O boală poate apărea şi din prezenţa insuficientă a 
căldurii şi a blândeţii în suflet sau din slăbirea forţelor vitale ale 
organismului. Bolnavul care îşi depăşeşte boala prin credinţă şi curaj devine 
mai puternic, întrucât prin această experienţă dobândeşte o nouă lumină. 

Anumite boli pot proveni dintr-o nervozitate excesivă sau din graba 
perpetuă cu care acţionează oamenii. 

Vă este foame şi vă grăbiţi să introduceţi hrană în stomac; după o 
plimbare într-o zi de vară, care v-a făcut să transpiraţi, vă este sete şi vă 
grăbiţi să beţi apă rece sau o altă băutură îngheţată. Aşteptaţi puţin până ce 
transpiraţia s-a evaporat. 

Când judecata, inima şi sufletul se află în armonie, nici o boală nu vă 
poate atinge. 

Pentru ca un medic să poată trata eficient un pacient trebuie să fie în 
stare să descopere originea bolii. Cauzele bolilor sunt variate şi de cele mai 
multe ori provin de la persoana în cauză. Trebuie să vă amintiţi că natura 
trimite bolile ca pe nişte metode de corecție a greşelilor şi neglijenţelor 
omului. 

Nu există nimic mai toxic pentru organism decât gândurile şi 
sentimentele negative; teama, ura, îndoiala, bănuielile constituie adevărate 
otrăvuri care formează depozite în sânge, impurificându-l. Cum poate 
cineva să fie sănătos dacă nutreşte asemenea sentimente? În acest caz are 
nevoie urgentă de o schimbare interioară şi de un mediu nou şi pur. 

Unii savanţi atribuie anumite boli surmenajului intelectual; noi 
respingem această afirmaţie. După părerea noastră bolile nervoase îşi au 
adesea originea în subconştient şi provin din contradicții şi nelinişti ce apar 
ca urmare a vieţii contemporane. O teamă extremă poate da naştere 
neurasteniei. O persoană conştientă, raţională nu concepe teama. Dacă 
aceasta apare înseamnă că îi lipsesc deocamdată pacea interioară şi 
reflecţia. Dacă o asemenea persoană este chinuită de păcate şi nelinişşti, 
sistemul digestiv are primul de suferit. De aici, tulburările se propagă, 


afectând sistemul respirator, apoi creierul şi se repercutează asupra nervilor 
optici. 

Neliniştea, angoasa, nervozitatea provoacă acumulări de materie inertă 
în organism şi declanşează apariţia bolii. Dar şi aceste sedimente trebuie 
asimilate şi de aceea natura a admis bolile ca metode de purificare. Boala 
nu este o pedeapsă, ci un stimulent care îl obligă pe om să se preocupe, mai 
devreme sau mai târziu, de eliminarea impurităților din el. 

Sănătatea este consecinţa unei vieţi raţionale, boala este urmarea unei 
vieţi iraționale. Dacă sângele devine impur, prezintă condiţii favorabile 
pentru proliferarea microbilor. Dacă este pur, microbii mor, întrucât aceasta 
constituie un mediu toxic pentru ei. Gândurile elevate, sentimentele nobile 
şi faptele corecte sunt elemente preponderente care duc la dobândirea unui 
sânge bogat şi pur. 

Pentru a evita bolile, pentru a nu suferi, nu asociaţi gândurile rele cu 
cele bune şi nici sentimentele contrarii. 

Orice încălcare a legilor fizice determină perturbări ale funcţiilor 
stomacului şi intestinului; orice încălcare a legilor spirituale provoacă o 
dereglare a sistemului respirator; orice încălcare în lumea gândurilor are 
drept consecinţă tulburări ale creierului. 

Nu uitaţi că lumile fizică, spirituală şi mentală se află într-o strânsă 
relaţie, după cum lumea de aici, de jos, este legată de cealaltă, invizibilă. 

Omul sănătos are capul rece şi picioarele calde; dacă nu este aşa, 
trebuie să găsească metodele de a obţine această stare. 

Pielea uşor grasă demonstrează tandreţea sentimentelor; dacă este 
uscată, demonstrează contrariul şi trebuie atunci să lucraţi conştient asupra 
voastră pentru a dobândi mai multă blândeţe. Ne putem da seama de starea 
de sănătate a unei persoane dacă o observăm în timp ce doarme; dacă se 
agită frecvent, se întoarce de pe o parte pe cealaltă, dacă îşi strânge şi îşi 
întinde picioarele, înseamnă că se odihneşte prost şi că ceva o preocupă. 

Doriţi să fiţi sănătoşi şi să vă dezvoltați fizic şi spiritual? Este normal, 
dar atunci ţineţi seama de contracția şi dilatarea capilarelor. Nu beti apă rece 
sau îngheţată; evitaţi, de asemenea, alimentele îngheţate, căci provoacă 
contracția vaselor capilare din gât şi stomac, care poate determina apariţia 
unor stări maladive. Beti tot timpul, de preferinţă, numai apă caldă. 
Respiraţi profund, calm, tot timpul pe nas, pentru a vă menţine sănătatea şi 
pentru a vă vindeca, dacă sunteţi bolnavi. 


Cei mai mulţi oameni beau, mănâncă, respiră, fără să acorde o atenţie 
deliberată acestor procese vitale importante şi nu au de pe urma lor decât 
puţine beneficii. Respectaţi aceste reguli: consumati alimente sănătoase şi 
proaspete, beţi apă pură, respiraţi un aer pur şi locuiţi într-o casă igienică. 

Dacă aveţi vreo indispoziţie, nu căutaţi cauza în afara voastră, ci 
reflectaţi şi acţionaţi pentru a vă ajuta, fără să incriminaţi pe altcineva. Dacă 
conştiinţa vă este trează, gândurile vă sunt pure şi clare, vă veţi bucura de 
sănătate. 

Există diferite metode de a vă trata când sunteţi bolnavi. Prima şi cea 
mai bună o constituie natura: lăsaţi-o să acţioneze, mergeţi în acelaşi sens 
cu ea şi nu va trece mult timp până la vindecare. 

A doua metodă constă în a cere ajutorul unui medic; acesta vă va 
prescrie câteva medicamente şi după o vreme starea vi se va ameliora. 

Dar mai există o metodă de tratament: metoda divină, în care 
acţionează credinţa. lată un exemplu care ilustrează această metodă: o 
englezoaică era bolnavă de doisprezece ani; cei mai renumiţi medici o 
îngrijiseră, dar fără nici un rezultat. Devenită aproape invalidă, descurajată, 
disperată, într-o zi a citit o lucrare care relata despre vindecări obţinute prin 
metoda divină. Citind că cel care crede cu ardoare în Dumnezeu şi în 
Iubirea Sa se poate vindeca de orice boală, îşi spuse: „De ce n-aş putea şi eu 
să-mi dedic din acest moment viaţa Celui de Sus?” După ce lăsă acest gând 
să dea roade, îşi spuse cu calm şi fermitate: „Primesc Iubirea Divină ca bază 
a vieţii mele!” Repetând aceste cuvinte cu perseverenţă şi cu o credinţă fără 
rezerve, s-a simţit mai bine şi s-a ridicat din pat. Când soţul său s-a întors 
acasă şi a văzut patul gol, şi-a dat seama că se petrecuse ceva neobişnuit. 

În felul acesta se vindecă cei care, cu răbdare şi credinţă, au sperat şi 
au aşteptat vindecarea. 

O dată ce eşti pregătit lăuntric, nu mai trebuie decât un impuls, un 
eveniment exterior care să declanşeze procesul vindecării. Unor asemenea 
persoane li s-a adresat lisus astfel: „Să fie după credinţa ta!” Era cazul 
femeii care suferea de pierderi de sânge de doisprezece ani, al paraliticului 
care îşi aştepta vindecarea de treizeci şi opt de ani, al mamei căreia lisus i-a 
înviat fiul... 

lisus i-a vindecat pe cei care erau pregătiţi interior, aşa cum astăzi îi 
vindecă şi îi alină pe cei a căror conştiinţă este trează, ale căror gânduri sunt 
pure şi concentrate şi care se roagă. 


Mă întrebaţi ce este iubirea. Vă răspund: „lubirea este legătura 
interioară dintre elementele care alcătuiesc viaţa”. Dacă această legătură 
slăbeşte, viaţa omului încetează treptat să mai funcţioneze cum trebuie. 
Iubirea este cea care, prin imensele sale posibilităţi, susţine, întreţine 
întăreşte viaţa. Iubirea îndepărtează toate slăbiciunile şi infirmităţile. 

Iubirea este un curent cosmic ce pătrunde în toate fiinţele vii; cu cât 
omul primeşte şi transmite mai corect această energie universală, cu atât 
este mai sănătos la trup şi minte, cu atât este mai protejat şi ajutat. 

Pentru a utiliza la maximum energiile din natură, profitaţi de lunile 
aprilie şi mai, când acestea sunt mai abundente. 

Şi muzica poate contribui la vindecarea bolnavilor. Muzica veselă, 
antrenantă este cea mai sănătoasă; într-adevăr, muzica tristă riscă să creeze 
stări depresive şi patologice. Ariile vesele şi ritmate ce însoțesc dansurile 
folclorice bulgare au puterea de a vindeca. 

Nutriţia este o ştiinţă importantă pe care trebuie să o studiem, să o 
aprofundăm. Dacă este folosită cum trebuie, dă cele mai bune rezultate în 
planurile fizic şi spiritual. Nutriţia este o artă sacră de care depinde starea 
de sănătate şi dezvoltarea corectă. Dezvoltarea omului şi comportamentul 
său armonios sunt strâns legate de buna funcţionare a sistemului digestiv. O 
treime din energia de care dispune organismul uman este consumată de 
stomac. 

Nutriţia corectă şi sănătoasă este procesul prin care omul primeşte 
viaţa universală. O hrană sănătoasă trebuie să vă dea, după ce aţi consumat- 
o, o bună dispoziţie şi o senzaţie plăcută de uşurare. Dacă după o masă vă 
simţiţi îngreunaţi şi indispuşi înseamnă că hrana pe care aţi consumat-o sau 
modul în care aţi mâncat nu a fost igienic. Amintiţi-vă că viitorul oamenilor 
este determinat de modul în care se hrănesc. 

Pentru a nu vă îngrăşa, ţineţi post, săriţi peste unele mese. Oameni au 
obiceiul să se hrănească de trei ori pe zi; încercaţi să nu mâncaţi decât o 
dată sau de două ori şi veţi constata că vi se vor dezvolta calităţi superioare. 
Dacă, din când în când, nu simţiţi nevoia să mâncaţi, abţineţi-vă să înghiţiţi 
orice; aşteptaţi să apară senzaţia de foame. Când stomacul este 
supraîncărcat şi sistemul digestiv suprasolicitat, un post de scurtă durată 
este salutar şi plăcut, cu atât mai mult cu cât întăreşte voinţa şi limpezeşte 
gândurile. 


Prin purificarea corpului, abstinenţa posedă puterea de a vindeca: 
respiraţia devine mai profundă, porii pielii se deschid mai mult şi un aflux 
de lumină nouă pătrunde în minte. 

Obiceiul de a vă hrăni de trei ori pe zi este bun, cu condiţia ca după 
fiecare masă să simţiţi o senzaţie agreabilă în stomac, precum şi o uşurinţă 
şi o limpezime a gândurilor. Atunci veţi putea spune că aţi ales cea mai 
bună hrană care vi se potriveşte. 

Alimentele trebuie să fie foarte proaspete. În caz contrar pot provoca 
toxine dăunătoare bunei funcţionări a organismului. Aceasta este o regulă 
pe care până şi cele mai multe animale o respectă. 

Studiindu-şi stările interioare, omul ajunge să cunoască legi care îi 
permit să-şi ducă existenţa raţional şi să şi-o îmbunătăţească. Este util că 
după fiecare masă să simţim o uşoară senzaţie de foame, să nu ne simţim 
sătui. Este bine ca seara să luaţi o masă uşoară devreme, iar dimineaţa să 
mâncaţi după răsăritul soarelui. Hrana trebuie mestecată îndelung şi trebuie 
savurată cu limba, care absoarbe astfel energia spirituală a alimentelor. Prin 
intermediul limbii energia subtilă a alimentelor este transmisă creierului şi 
de aici ajunge la inimă. Şi mintea omenească cere o hrană sănătoasă şi 
adecvată. 

Are parte de o viaţă armonioasă cel care se hrăneşte cu înţelepciune şi 
cu o recunoştinţă profundă. 

Seara, înainte de a adormi, eliberaţi-vă de toate impresiile şi 
sentimentele negative primite şi resimţite în timpul zilei. Veţi evita astfel 
apariţia multor stări maladive, pentru a vă înviora, sculaţi-vă devreme 
dimineaţa şi ieşiţi afară pentru a primi primele raze ale soarelui, aducătoare 
de gânduri limpezi şi elevate. 

Vibraţiile luminii solare, chiar prin norii unui cer acoperit, aduc viaţă 
tuturor celor existente pe suprafaţa pământului. 

Cel care are o conştiinţă trează poate sesiza din plin vibrația vitală ce 
emană din lumina celestă. 

De câte ori puteţi, îndepărtaţi-vă de fumul şi de praful oraşului. 
Respiraţi calm, profund, ritmic. La început veţi resimţi poate o anumită jenă 
care va dispărea repede dacă perseveraţi şi dobândiţi exerciţiul unei 
respiraţii ample, libere şi eficiente. Hinduşii practică exerciţii respiratorii 
speciale care nu se pot aplica europenilor; dacă totuşi aceştia din urmă le 
practică, nu vor obţine decât rezultate negative. 


Printr-o respiraţie corectă, făcută cu concentrare şi recunoştinţă pentru 
forţele vitale din aer, fiinţa se reînnoieşte şi se eliberează de stările 
maladive, fie ele fizice sau psihice. 

Printr-o respiraţie profundă şi conştientă vă puteţi armoniza, echilibra 
sistemul nervos, redându-i funcţionarea normală. Întregul organism va 
beneficia de pe urma acestui tip de respiraţie. Un sistem respirator bine 
dezvoltat ameliorează enorm activitatea intelectuală. 

Pentru autoeducare trebuie să învăţaţi, de asemenea, să vă folosiţi de 
culorile spectrului solar. Fiecare rază colorată are o anumită influenţă, iar 
ansamblul tuturor razelor are un efect puternic asupra organismului uman. 
Razele vii ale luminii solare pot fi utilizate ca remedii, dacă atrageţi în mod 
conştient energiile lor folositoare organismului. 

Fiecare persoană are nevoie de forţe specifice, în funcţie de starea de 
sănătate, şi din acest motiv gusturile diferă în materie de culori. 

lată o metodă de lucru cu razele colorate: imaginaţi-vă că deasupra 
capului vostru, în plafon, există o gaură prin care pătrunde un fascicul de 
raze de culoarea pe care o doriţi şi că acest fascicul vă stropeşte ca un duş 
puternic. Culoarea roşie pură procură o energie tonifiantă, benefică 
apaticilor şi anemicilor; culoarea roşie impură produce iritare. 

Culoarea portocalie pură întăreşte sănătatea şi favorizează noblețea; 
impură, stimulează egoismul. 

Galbenul pur înnobilează gândurile şi aduce înţelepciune; impur, 
produce stări negative şi boli. Culoarea verde pură intensifică dezvoltarea 
sub toate aspectele: abundență materială, speranţă, eficacitatea gândurilor şi 
a sentimentelor; dacă este impură, aduce uscăciune fizică şi psihică. 
Albastrul deschis pur întăreşte credinţa şi facilitează dezvoltarea a tot ceea 
ce are omul mai nobil; într-o nuanţă impură, produce efectul opus. Culoarea 
violetă pură fortifică spiritul, caracterul şi determină generozitate, milă, 
mărinimie. 

Se menţine puternic şi la bătrâneţe cel care toată viaţa a ştiut să-şi 
păstreze energiile trupului şi a dobândit mai mult decât a consumat. Ni se 
cere să economisim forţele vitale ce ne-au fost puse la dispoziţie şi să le 
folosim cu chibzuinţă; aceasta este o metodă bună pentru a avea parte de o 
viaţă armonioasă. 

Cel care echilibrează consumul forţelor sale fizice, spirituale sau 
mentale se bucură de o viaţă lungă şi creatoare. 


Oamenii îmbătrânesc repede din cauza lenei şi a acumulării de otrăvuri 
şi acizi în organism, care duc la apariţia stărilor maladive, mai ales a 
arteriosclerozei. Atâta vreme cât ne aflăm pe pământ trebuie să gândim, să 
simţim, să ne mişcăm, să respirăm profund şi să muncim cu asiduitate, cu 
bună dispoziţie şi dragoste, oricare ar fi activitatea pe care o facem. 

Cu cât omul întreţine o relaţie armonioasă şi sănătoasă între diferitele 
părţi ale trupului său, cu atât mai lungă şi mai folositoare îi va fi viaţa. 

Hrana cumpătată şi respiraţia corectă prelungesc durata vieţii şi o 
menţin sănătoasă şi eficientă. După modul în care se hrăneşte şi îşi 
organizează viaţa, putem să ne dăm seama de numărul de ani în care corpul 
i se va mai supune şi îl va mai servi. Gândurile clare şi sentimentele pure şi 
nobile întineresc. Conform învăţăturii vieţii noi, durata de viaţă a omului 
este stabilită la 120 de ani şi în tot acest interval nu trebuie să aibă nevoie 
de nici un ajutor. 

Trecerea din această lume în cealaltă trebuie să se asemene cu plecarea 
dintr-un oraş în altul sau dintr-o ţară în alta. 


Esenţe ale meditaţiei 


> oo 
Şcoala vieții 
Viața fiecărui om este o serie neîntreruptă de examene pe care trebuie 
să le ia cu succes. În acest sens îi sunt indispensabile forţa interioară, 
curajul şi stăpânirea de sine. 


Minciuna 


[i cereţi Domnului: „Doamne, fă să dispară minciuna de care mă fac 
vinovat”. Nu-i cereţi aceasta, ci rugaţi-L să vă arate cum o puteţi repara. 
Minciuna lasă urme pe haine, pe care trebuie să le curăţaţi. 


Iubirea şi încercările 


Nimeni nu poate suporta suferinţele dacă iubirea nu este în el. 


Puritatea ideală 


Omului i se cere o puritate ideală; sănătatea sa depinde de puritatea lui 
interioară şi exterioară. 


Bunătatea şi frăţia 

Bunătatea se află în voi. Manifestaţi-o când trebuie şi astfel veţi fi la 
unison cu conştiinţa naturii vii şi cu toate fiinţele înzestrate cu bunătate de 
pe pământ. 


Reincarnare şi karma 


Ce este viaţa omului? Dintr-un anumit punct de vedre, suma mai 
multor vieţi, adică existenţe trecute, bune sau rele. 

Toate acestea determină forţele, capacităţile, dorinţele, talentele 
omului, ca rezultat al trecutului îndepărtat. Unele dintre aceste capacităţi şi 
tendinţe trebuie dezvoltate, în vreme ce altele trebuie îndreptate. 


Manifestarea iubirii şi lucrarea pentru 
Tot 


Manifestarea iubiri nu este limitată la efectul individual, ci posedă 
puterea de a se repercuta la nivel general. Când cineva dă dovadă de iubire, 
el iubeşte toți oamenii, toţi îngerii, arhanghelii, cerul şi se poate bucura ca a 
devenit un conductor de iubire; binele pe care l-a primit, oricare ar fi acesta, 
îl transmite tuturor celorlalte fiinţe. 


Taina destinului 


Fiecare om spiritual şi luminat are misiunea de a afla răspuns la 
importanta întrebare referitoare la propriul destin. 

Trebuie să mediteze şi să admită aceste trei mari principii: 

Nu există decât o cale - a dragostei. 

Nu există decât un tel - înţelepciunea. 

Nu există decât un gând - al adevărului suprem, în jurul căruia forţele 
se grupează, se contopesc în Dumnezeu prin acea iubire veşnică ce dă sens 
vieţii omeneşti. 


Vegetarianismul 

Puteţi citi în Biblie că Dumnezeu a spus: „lată, vă dau toată iarba ce 
face sămânță de pe toată faţa pământului şi tot pomul ce are rod cu sămânță 
în el. Acestea vor fi hrana voastră. Iar tuturor fiarelor pământului... le dau 
toată iarba verde spre hrană”. În nici un loc nu se spune că trebuie omorâţi 
mieii, vacile, etc. 


Idealul pentru un ucenic 


Un suflet cu o voinţă de fier - acesta este idealul. 


Drumul ucenicului 


Drumul strâmt şi anevoios pe care trebuie să-l parcurgă ucenicul este al 
fiecărei societăţi, al fiecărui popor, al întregii omeniri. 


Ochiul sufletului 


În mijlocul creierului uman se află „ochiul sufletului” sau soarele 
interior al omului, care joacă în organism rolul unui transformator. Când 
energia solară exterioară pătrunde în creier, acest „ochi al sufletului” o 
distribuie în toate organele. În afara acestui rol, mai are şi alte funcţii. 

În creier se mai află un transformator, care are sarcina de a trimite 
energia solară în întregul organism. De transformarea corectă a acestor 
energii depinde sănătatea organismului şi calitatea sentimentelor şi a 
manifestărilor omeneşti. Când soarele acesta interior străluceşte cu putere în 
el, omul este în culmea fericirii; se simte inspirat, plin de energie, uşor de 
parcă ar avea aripi. Dar când acest soare se întunecă, omul cunoaşte 
îndoiala, durerea, suferinţa, disperarea. De aceea trebuie să vegheaţi să 
menţineţi strălucirea soarelui interior. 


Lumina iubirii 

În dragoste nu există nici îndoială, nici contradicţie. În dragoste totul 
este clar şi categoric. Dacă există discuţii între credincioşi, chiar în cadrul 
aceleiaşi religii, înseamnă că aceştia nu au aflat deocamdată iubirea ce 
exclude orice contradicţie. Nu afirm că discuţiile constituie un lucru rău, dar 
în cazul iubirii lui lisus, adică iubirea lui Dumnezeu, devin inutile. 


Idealism şi materialism 


Materialismul nu îi aduce nimic lumii. Atunci când o civilizaţie îşi 
pierde idealismul şi devine în întregime materialistă, este condamnată la 
moarte. 

Atunci când o religie sau o ştiinţă îşi pierde idealismul şi devine 
materialistă, este condamnată la moarte. 


Măreţia lui Unu 


Numărul cel mai mare este Unu. Este atât de mare încât universul nu 
este în stare să admită un al doilea Unu în afara celui deja existent. 

Reflectaţi şi încercaţi să vă reprezentaţi infinitul lui Unu şi că 
multitudinea face parte din el. Numerele care îl urmează pe Unu, doi, trei, 
patru, cinci şi următoarele, au fost obţinute prin divizarea lui Unu. Când 
spunem „doi”, copilul înţelege două nuci sau două mere, dar înțeleptul 
înţelege două părţi ale lui Unu. Aşa este, întrucât Unu nu se repetă 
niciodată. 


Vindecarea prin gânduri 


Gândurile puternice vindecă orice boală. Prin forţa gândului omul îşi 
poate înălța vibraţiile corpului, transformându-le din inferioare în 
superioare. 

O dată ce vibraţiile au atins un grad mare, eliminarea materiei străine 
decurge simplu şi rapid. 

Ucenicii noii filozofii se vindecă prin negarea bolii. Spuneţi: „Fiindcă 
sunt spirit şi nu materie, nu sunt bolnav”. Cel care neagă răul, treptat, se 
vindecă. Ca ucenici trebuie să lucraţi cu sugestia pentru a vă pătrunde de 
noua filozofie. 


Credinţa şi superstiţia 

Credinţa este iluminarea prin gândire a intuiţiei prin lumina 
supraconştiinţei. Are ca punct de pornire experienţa trecutului, în vreme ce 
superstiţiile sunt lucruri neînţelese. Ce este credinţa? Credinţa înseamnă a 
crede că lucrurile se vor aranja în maniera determinată de Dumnezeu şi că 
nu se pot petrece altfel. Dacă credeţi însă că s-ar putea petrece altfel, 
intervine deja conştiinţa umană. 


Frăția universală 


Conform noului tip de conştiinţă - conştiinţa colectivă - oamenii 
trebuie să se ajute şi să se respecte unii pe alţii. Găsiţi calităţile fiecărui om 
şi cu sentimentele şi gândurile pătrunse de spiritul divin, încurajaţi-le şi 
ajutaţi-le; decăderea lui va fi şi a voastră. Dacă el face o faptă bună sau o 
greşeală într-un sens, veţi face şi voi în alt fel şi în alte împrejurări. 


Aplicarea învăţăturii lui lisus 

Citiţi legendele şi poveştile pe care Crăciunul sau Paştele le-au inspirat 
şi continuă să le creeze. Veţi găsi în ele lucruri admirabile despre Iisus şi 
învăţătura sa. Dar în afara acestor poveşti superbe veţi ajunge la concluzia, 
ca toată lumea, că este greu de găsit pe pământ schiţa unei reale puneri în 
practică. Nu doresc să afirm că nu s-a întreprins nimic pentru aceasta, ci 
vreau să subliniez caracterul preparatoriu a ceea ce s-a realizat. Putem 
spune, într-adevăr, că cele două mii de ani scurşi de la pogorârea lui lisus 
nu reprezintă decât o perioadă de tranziţie, care precede momentul 
adevăratei puneri în practică a învăţăturii Lui. 


Viziunea internă 


Dacă vezi pe cineva că face o greşeală, înseamnă că a sosit momentul 
să devii drept. 

Dacă vezi un sfânt şi nu-i recunoşti sfinţenia, înseamnă că eşti în 
pericol să decazi. 


Sănătate şi Forţa 


Dacă aveţi o rană, curăţaţi-o, pansaţi-o şi natura se va ocupa de 
vindecarea ei. Organismul posedă, într-adevăr, capacităţi de vindecare fără 
de care nici un medic nu ar putea să vă ajute. Aceeaşi lege este valabilă şi 
pentru suflet: atâta vreme cât este în legătură cu Dumnezeu, el are puterea 
de a vindeca rănile pe care lumea contemporană riscă să i le provoace în 
fiecare moment. 

Ficatul joacă un rol important în organism. Dacă nu mai funcţionează 
cum trebuie, omul, în afara tulburărilor fizice, devine trist, pesimist şi 
ranchiunos; se supără cu uşurinţă şi poate deveni chiar criminal. 

Pentru fiecare greşeală comisă de om natura a prevăzut o metodă 
corectivă. Savanţii studiază cu migală bacteriile, microbii, enzimele 
răspunzătoare de un număr mare de boli, dar nu este mai puţin util să se 
încerce a se afla proprietăţile bacteriilor care pot ameliora sănătatea. Căci 
acestea există în natură şi dacă sunt introduse în organism, chiar în cantităţi 
mici, îl pot întrema. În viitor medicina va putea să profite de calităţile 
acestor purtători de sănătate. 

Pentru a fi din nou în formă, este necesar un somn bun, care nu 
depinde de durată; aici intervine un alt element care îi asigură organismului 
odihna în puţine ore de somn. Pentru aceasta trebuie oprită, în mod 
conştient, toată activitatea celulelor cerebrale. Sunt suficiente cinci minute 
pentru a se obţine această liniştire. 

Gândurile  nearmonioase  dezechilibrează sistemul cerebral; 
sentimentele negative perturbă sistemul  neurosimpatic, iar faptele 
nesocotite şi condamnabile dăunează sistemului muscular şi osos. Fizicul şi 
psihicul sunt strâns legate la om. Din acest motiv, atunci când suferiţi de o 
boală nu-i cereţi medicului un medicament oarecare, ci rugaţi-l să vă 
sfătuiască cum să trăiţi pentru a fi sănătoşi. Într-adevăr, un tratament 


eficient nu constă numai în eliminarea bolii, ci şi în aflarea cauzelor şi 
indicarea metodelor proprii pentru păstrarea sănătăţii. În caz contrar, orice 
ştiinţă medicală, chiar şi cea mai apreciată, poate deveni nefastă. 

Gândurile clare şi sentimentele nobile contribuie la dobândirea unei 
sănătăţi înfloritoare, acţionând asupra pulsului şi, de aici, asupra circulaţiei. 
Când inima funcţionează bine, respiraţia este, de asemenea, amplă şi 
normală. S-au constat variaţii ale pulsului în funcţie de starea inimii şi a 
minţii; dacă domină sentimentele de dragoste, pulsul este normal, circulaţia, 
regulată şi respiraţia, profundă. 

Pentru a avea o circulaţie bună omul trebuie să se elibereze de toate 
contradicţiile, de toate obiceiurile condamnabile; aplicând această regulă, 
oricine se poate trata singur. 

O fiinţă este sănătoasă când toate organele i se regenerează în acelaşi 
timp. Dacă un organ se dezvoltă în detrimentul altora, apare boala. Aşa se 
explică apariţia tumorilor în diferite organe. 

Aceste tumori nu sunt decât formaţiuni parazite ale căror celule se 
dezvoltă exagerat, perturbând funcţionarea unor organe. Regenerarea 
celulelor trebuie să se efectueze simultan în tot organismul şi în mod 
conştient. 

Pentru a fi sănătos, pentru a fi conştient de faptul că este o părticică din 
marea natură, omul trebuie să aibă vederi largi asupra existenţei. Trebuie să- 
şi amintească în fiecare clipă că viaţa nu-i aparţine. Trebuie să-şi considere 
trupul ceva sacru, o parte din cosmos cu care se află în legătură. Pentru 
aceasta are nevoie de un nou tip de igienă care să se exercite mai întâi 
asupra gândirii, pentru a se aplica mai apoi sentimentelor şi actelor. 

Fiecare trebuie să aspire la unitatea conştiinţei sale - aceasta este o 
metodă de vindecare şi de lucru asupra sa. 

De orice boală aţi suferi, este suficient să restabiliţi unitatea, armonia 
în conştiinţa voastră pentru a vă ridica din pat sănătoşi şi bine dispuşi. 
Forţele superioare se îndreaptă spre organism şi încep să acţioneze asupra 
lui; în trup începe să opereze o înviorare şi factorii care au provocat boala 
dispar rapid. 

Începând cu o anumită vârstă, mulţi se plâng că memoria începe să le 
slăbească. Este uşor să-i redaţi forţa şi fidelitatea prin restabilirea unităţii şi 
a liniştii în conştiinţă. Pentru aceasta este suficient să îndepărtați din minte 
şi din inimă gândurile şi sentimentele care vă supără. Dispersarea, 


dezordinea în conştiinţă sunt cauza scăderii memoriei şi, de asemenea, a 
fricii, care este o boală a sentimentelor, după cum orgoliul este o boală a 
gândirii. 

Apariţia elementelor distructive la om se datorează unei anumite 
transformări a forţelor constructive. Când energiile organismului său se 
depărtează de drumul bun, omul începe să nutrească gânduri şi sentimente 
imaginare, fictive, care îi provoacă suferinţe inutile. Tulburările psihice apar 
când se introduce în mintea oamenilor un gând care se opune convingerilor 
lor; deci, nu le contracaraţi cu brutalitate ideile. 

Fiecare gând sau convingere, oricare ar fi, îşi are o cauză. 
Nemulţumitul, neîncrezătorul, cel care nu îşi stăpâneşte nici gândurile, nici 
sentimentele, nici voinţa este bolnav psihic. Un asemenea om nu este 
vinovat că se găseşte într-o asemenea stare şi că nu poate câteodată să se 
stăpânească, dar va fi în cele din urmă răspunzător dacă nu face nimic 
pentru a se educa să ajungă să se stăpânească perfect. 

Şi iarăşi vă spun: „Pentru a fi sănătoşi, păstraţi în minte gânduri clare şi 
armonioase, iar în inimă, sentimente calde şi nobile”. Se poate să fiţi 
străbătuţi de un gând sau de un sentiment negativ, dar nu-i acordaţi nici o 
atenţie, lăsaţi-l să plece fără a căuta să-l analizaţi; este străin de voi. 

Dacă nu suportaţi pe cineva care are un aspect sau un comportament 
supărător, nu vă mai gândiţi la el. Fiecare gând negativ se repercutează 
asupra caracterului omului, enervându-l; se reflectă, de asemenea, asupra 
sistemului respirator, asupra organelor, tubului digestiv, asupra întregului 
organism. Gândurile negative, necontrolate, sentimentele ostile, impulsive, 
provoacă depozite în sistemul nervos şi predispun la boli. Aceste acumulări 
dăunătoare nu-l afectează numai pe cel care este răspunzător de ele, dar se 
transmit şi generaţiilor viitoare. Şi trebuie să aşteptaţi mult timp pentru a 
scăpa de ele! 

Dacă vreţi să construiți ceva valabil, păstraţi în minte gânduri 
fundamental pozitive. Dacă vreţi să fiţi sănătoşi, gândurile şi sentimentele 
să vă fie armonioase, constructive; cu cât mai pur vă va fi spiritul, cu atât 
mai pur vă va fi şi sângele. Un sânge pur este un factor de sănătate şi de 
bucurie. Gândurile clare, nobile, loiale, dezinteresate, menținute cu 
perseverenţă, aduc ceva pozitiv. Natura ne recompensează pentru fiecare 
vorbă bună, pentru fiecare gând cald. Dar dacă omul nu îl alină pe un altul 
atunci când poate să o facă sau nu îi urează ceva de bine, natura îl 


pedepseşte. O vorbă bună, rostită la momentul potrivit, deschide inima cea 
mai închistată. 

Adesea, unele persoane sănătoase se gândesc la bolile pe care riscă să 
le contacteze; în felul acesta nu fac decât să le atragă. Gândiţi-vă, 
dimpotrivă, la sănătate, vă veţi întări şi vă veţi simţi mai bine. Ceea ce este 
cumpătat, bun, nobil în om poate lupta eficient cu toţi microbii şi cu toate 
bolile. Chiar şi cel care este debil de la natură, dar cunoaşte legile naturii, 
poate să-şi amelioreze forţele şi sănătatea, dacă iese dimineaţa devreme 
afară şi stă cu spatele la soare, îndreptându- şi în acelaşi timp gândurile spre 
tot ceea ce este nobil şi măreț. În maximum trei săptămâni va avea deja 
rezultate bune. 

Fiecare neînțelegere sau dispută creează o atmosferă nesănătoasă. 
Pentru a scăpa de stările de tristeţe, sumbre, deprimante, omul trebuie să-şi 
îndrepte gândurile spre marele principiu divin care scaldă întregul cosmos 
şi să se unească cu el fără ezitare, cu o credinţă totală, alungând orice critică 
şi amărăciune. Dacă reuşeşte, va simţi o bună dispoziţie care se va 
transforma într-un sentiment de căldură, într-un gând clar, sublim, 
transcendent. Starea de dinainte îi va dispărea fără să-şi dea seama, aşa cum 
norii sunt alungaţi de vânt. Fiecare gând nobil este hrană pentru minte, 
fiecare sentiment nobil este alinare pentru suflet. Acestea sunt elemente 
esenţiale fără care omul nu poate cunoaşte pacea interioară. 


Esenţe ale meditaţiei 


Stăpânirea de sine 


Bucuraţi-vă când vă confruntaţi cu greutăţile; în felul acesta aveţi 
ocazia să vă corectaţi slăbiciunile. Dacă doriţi o viaţă uşoară, atunci nu 
păcătuiţi! 

Sfinţii nu-şi admit nici cea mai mică slăbiciune şi dacă apare una cât de 
mică, scapă de ea imediat. Omul duce cu el destule obiceiuri proaste, de 
care trebuie să se debaraseze pentru a primi binecuvântarea lui Dumnezeu. 


Bucuria inexprimabilă 


Când cineva este vizitat de Dumnezeu, simte o bucurie inexprimabilă. 


Iubire, înțelepciune, adevăr 

Iubirea din care ţâşneşte viaţa este autentică. Înţelepciunea care aduce 
lumina este adevărată. Adevărul care aduce libertatea este de necontestat. 
Spiritul divin este prezent în aceste trei principii. 

Sufletul se dezvoltă şi creşte în iubirea totală şi perfectă, iar mintea se 
îmbogăţeşte în suprema înţelepciune divină. 


Metodă pentru ucenic 
Gândeşte-te că eşti spirit şi consideră-i şi pe ceilalţi spirite! Pentru a 
putea iubi pe cineva, trebuie să-i iubeşti sufletul. 


Credinţa şi tristeţea 
Omul trebuie să lucreze conform legii divine. Ce fericire să poţi 
învinge un defect sau o slăbiciune! În caz contrar, urmează tristeţea. 


Iubirea de Dumnezeu 


Dacă-l iubeşti pe Dumnezeu, vei iubi şi oamenii. 


Noua epocă şi lumea divină 


Dacă am reuşi să intrăm în comunicare cu lumea divină, am descoperi 
că este dreaptă şi că ţine seama de drepturile şi libertatea tuturor oamenilor, 
ale tuturor popoarelor. Această lume superioară cere ca fiecare om să poată 
să-şi manifeste latura divină, pentru a deveni astfel util celor din jurul lui, 
poporului său, omenirii, întregului univers. 

lată ce cere noua epocă. 


Cultura luminii 


Să ne amintim că îi numim pe cei mai nobili, pe cei care au atins cel 
mai înalt stadiu al evoluţiei, sfinţi sau „cei cu aureolă”, fiindcă au devenit 
fiinţe de lumină. Când toţi oamenii, societăţile, popoarele vor fi dobândit 
această capacitate, abia atunci vom avea o societate evoluată. Din acest 
punct de vedere tot ce se află pe pământ - plantele, animalele şi oamenii - 
nu este decât lumină transformată în manifestări variate la infinit. Într-un 
cuvânt totul este lumină! 


Puritatea 


Pentru a beneficia de forţa şi de frumuseţea adevăratei iubiri, trebuie ca 
toate impulsurile şi acţiunile voastre să fie pure, ideale. 

Începeţi să studiaţi şi să experimentați metodele de puritate totală în 
dorinţele şi gândurile voastre; este cel mai scurt drum care duce la viaţa 
nouă, raţională, fericită şi bogată. Numai cel care se dedică acestui ţel poate 
deschide poarta care dă acces la cunoaşterea superioară, la lumina 
interioară, la libertate. 


Frumuseţea pură 


Frumuseţea pură este o manifestare divină care conţine şi iradiază 
bunătate şi înţelepciune. Are o mare influenţă educativă asupra oamenilor, 
căci deşteaptă forţe înnoitoare şi active, energii subtile plasate în suflet de 
Principiul Primordial Creator, cum ar fi blândeţea şi bunătatea. 


Vorba divina 


Fiţi treji şi atenţi la vorbele pe care vi le adresează Dumnezeu. V-a 
vorbit în trecut; Vă vorbeşte chiar şi astăzi; Vă vorbeşte tot timpul. Mama îi 
vorbeşte într-un fel copilului mic şi altfel băiatului mare, dar nu există nici o 
contradicţie între cuvintele adresate celui mic şi celui mare. 

Acelaşi lucru se întâmplă şi cu vorbele transmise de Domnul din toate 
timpurile. 


Formula 


Ai încredere în Dumnezeu din toată inima. 
Sprijină-te pe Dumnezeu cu mintea. In toate căile trebuie să-L vezi 
numai pe Domnul, cu dragostea lui, iar El îţi va dirija paşii! 


Recunoştinţa 

Învăţaţi să simţiţi tot timpul recunoştinţă; trebuie să vă bucuraţi tot 
timpul, fiindcă totul este prevăzut pentru binele final. Mă mir că nu sunteţi 
plini de recunoştinţă, dat fiind faptul că trăiţi într-o lume în care se află 
toate formele binelui. 


Ucenicul silitor 


Ucenicul silitor este cel care îşi aminteşte de bine şi uită răul; care îşi 
aminteşte de iubire şi uită ura; care se gândeşte la înţelepciune, dorind-o 
pentru sine, şi uită de prostii. 


Impulsul constructiv pentru viaţă 


Ca ucenici, staţi deoparte de domeniile vieţii care sunt lipsite de 
impulsuri constructive. Această stagnare poate fi întâlnită în cazul unor 
oameni. Dacă observați că cineva trece prin această stare de oprire a vieţii 
ascendente, nu intraţi în legătură cu el atâta vreme cât persistă această 
situaţie. Este de preferat să căutaţi compania celor care iubesc viaţa în 
mişcare: plantele, animalele, oamenii pozitivi, strălucirea veselă a soarelui, 


cântecele, frumuseţea din toate lucrurile, oamenii care nu critică, bine 
dispuşi şi cu spiritul liber. 


Individul în cadrul omenirii 


Omul poate fi considerat un sâmbure, națiunea - dezvoltarea acestui 
sâmbure, iar omenirea - copacul care iese din el, cu ramurile, florile şi 
fructele lui. Omul este deci un factor indispensabil dezvoltării omenirii. 


Hrana 


Observând o persoană care mănâncă ne putem face o idee despre 
gradul său de dezvoltare spirituală şi morală şi, de asemenea, despre 
caracterul ei. 

Dacă ne hrănim corect, conform legilor naturii înțelepte, suntem în 
stare să rezolvăm mai bine toate probleme vieţii. 


Palpitaţiile şi astmul 

Una dintre cauzele palpitaţiilor, astmului şi altor tulburări pulmonare 
provine din deplasarea diafragmei faţă de poziţia sa normală. Când se 
ridică, aceasta comprimă inima şi plămânii, stânjenindu-le funcţionarea 
normală. Când respiraţia este profundă, plămânii se umflă mult, împing 
diafragma la locul său, formând o barieră între lumile fizică şi spirituală. 


Deşteptarea sufletului 


După cum naşterea unui copil este un mare eveniment într-o familie, 
deşteptarea sufletului este un mare eveniment în lumea divină. Toate fiinţele 
superioare, raţionale se bucură de acest lucru şi, imediat cum sufletul 
omenesc se va deschide, toţi îngerii, servitori ai Domnului, vor veni să 
vegheze asupra lui. Din timpuri imemoriale aşteaptă această înflorire a 
divinului în om, iar atingerea acestui stadiu va coincide cu începutul noii 
concepţii. 


. 
Iubirea 
Dacă cineva şterge de pe un portativ cheia muzicală, violonistul nu mai 
poate cânta corect. Cheia care dă un sens portativului vieţii, fără care tace şi 
vioara celui mai mare violonist, se numeşte Iubire. 


Şcoala vieţii 
Trebuie să concepeţi viaţa ca pe o şcoală. Intrarea în această şcoală 
presupune cunoaşterea legilor fundamentale care conduc însăşi viaţa. 


Dumnezeu este Spirit 


Cuvintele „Dumnezeu este Spirit” conţin realitatea vieţii. 


Metode de vindecare prin 
intermediul naturii 


Dacă suferiţi de neurastenie, dacă vă simţiţi descurajaţi, slăbiţi fizic sau 
spiritual, faceţi o plimbare într-un parc sau într-o pădure. Îndreptaţi-vă cu 
faţa spre răsărit şi adresaţi-vă unui copac bătrân, încă sănătos şi viguros, 
cum ar fi: ulm, stejar, pin etc. (de preferinţă, stejar). Rămâneţi în contact cu 
el timp de zece- cincisprezece minute, cel mult o jumătate de oră, cu 
gândurile concentrate asupra influenţei liniştitoare, magnetice a copacului. 
Se va produce atunci un schimb între copac şi voi. Copacul vă va scăpa de o 
parte din energiile nearmonioase, vă veţi linişti şi veţi pleca de acolo 
satisfăcuţi şi veseli. 

Vă veţi simţi mai bine fiindcă aţi captat o anumită forţă şi s-a produs 
un schimb între energiile voastre şi magnetismul copacului. Repetati de 
patru-cinci ori această experienţă cu acelaşi copac şi vieţi simţi o mare 
uşurare. 

Aceasta este o metodă naturală de vindecare; aşa procedau oamenii în 
vechime. 

Dacă sunteţi bolnav sau neurastenic, o altă metodă de vindecare 
naturală constă în mersul la ţară vara, chiar în perioada în care grâul începe 
să se coacă. Plimbaţi-vă pe lângă un lan de grâu şi cereţi permisiunea să-l 
traversaţi. După ce veţi fi parcurs unu-doi kilometri, cu gândurile 
concentrate asupra vieţii grăuntelui de grâu, veţi simţi la puţin timp după 
aceasta o mare uşurare. Dacă puteţi să repetati această plimbare timp de mai 
multe zile consecutiv, veţi resimti beneficiile timp de mai multe luni. 

O altă regulă care trebuie să fie respectată: dacă, în timpul unei 
plimbări sau al unei excursii, doriţi să vă potoliţi setea cu apa unui izvor, 
alegeţi unul bine orientat, impregnat de energie constructivă şi curat. Nu 
beţi apă din izvoarele orientate spre nord. 


Pentru a vă trata de reumatism articular, de eczeme sau de umflături 
etc. staţi la soare pe o terasă sau pe o verandă expusă la lumina solară. 
Dezbrăcaţi-vă până la brâu, întindeţi-vă pe un pat sau o canapea, cu capul 
spre nord, şi staţi cu pieptul la soare timp de o jumătate de oră; apoi 
întoarceţi-vă şi staţi cu spatele la soare timp de o altă jumătate de oră, apoi 
din nou cu pieptul la soare şi aşa mai departe, până ajungeţi să transpiraţi. 

Dacă puteţi să faceţi plajă de vreo douăzeci-treizeci de ori în felul 
acesta, boala de care suferiţi va dispare. Stomacul şi sistemul digestiv vor 
funcţiona mai bine, iar circulaţia sanguină se va regulariza. 

Trebuie să aveţi grijă să vă acoperiţi capul, pentru a-l feri de acţiunea 
directă a razelor soarelui; într-adevăr, creierul atrage şi acumulează rapid 
energia solară şi, dacă nu are cum s-o transmită imediat şi în totalitate 
organelor, riscă să fie afectat de ea. 

Lunile cele mai favorabile plajei sunt mai, iunie, iulie şi august; cel 
mai bun moment al zilei este între orele opt şi zece dimineaţa. Respectând 
aceste reguli, veţi obţine maximum de beneficii pentru sistemul digestiv, 
plămâni, coloana vertebrală şi creier. 

Dacă faceţi plajă în aer liber, îmbrăcaţi-vă cu haine albe de preferinţă 
sau verde deschis pur şi gândiţi-vă în timpul expunerii la lumina solară la 
aceste raze luminoase, colorate şi la forțele naturii, ale căror energii vă vor 
ajuta. 

Am venit pe pământ pentru a îndeplini voia Domnului, pentru a trăi 
corect aici. Este o regulă valabilă pentru toată lumea: pentru naţiuni, 
popoare, familii şi indivizi. 

Astăzi oamenii nu trăiesc corect din cauza neînţelegerii şi a discordiei 
dintre ei. Nu sunt uniţi. Nu înţeleg că provin din aceeaşi sursă, dintr-un tată 
unic, Dumnezeu, care a creat întregul univers. Prin univers înţelegem toate 
lucrurile bune care vin de la Dumnezeu. Acestea sunt împărţite în mod 
corect şi depind de marile legi universale. Cel care se conformează acestor 
legi este mereu fericit şi vesel. Dacă le încalcă, va fi expus bolilor, 
suferințelor şi morţii. Cel care îl iubeşte pe Dumnezeu, care vede 
binefacerile Lui pretutindeni şi în toate lucrurile, are totul la dispoziţie, este 
sănătos, mulţumit şi mereu dispus să muncească. 

Iubirea faţă de Dumnezeu nu se explică numai prin sentimentele 
oamenilor, nici prin credinţa pe care aceştia o profesează. Cel care ÎL iubeşte 


pe Dumnezeu devine puternic şi îi lasă pe cei slabi înainte. Îi protejează şi 
le este reazem. Dar dacă este slab, să treacă înainte şi îl vor ajuta ceilalţi. 

Pentru a fi puternic omul nu trebuie să amâne niciodată să-şi ducă până 
la capăt gândurile şi sentimentele bune. Orice gând bun pus imediat în 
practică întăreşte mintea şi ameliorează starea creierului. Orice sentiment 
bun realizat imediat ameliorează inima, asigură circulaţia normală a 
sângelui şi permite o mai bună respiraţie. Faptele bune ameliorează 
condiţiile în care lucrează stomacul, permiţând omului să mănânce şi să 
doarmă bine. 

Relaxaţi-vă înainte de a mânca. Fiţi calmi şi bine dispuşi. Mâncaţi încet 
pentru ca nervii limbii, ai palatului şi ai gingiilor să aibă timp să extragă 
forţele vitale pe care le conţine hrana. Stomacul se ocupă de elementele 
nutritive cele mai dure din hrană. 

Faceţi exerciţii de respiraţie de două-trei ori pe zi. 

Pentru a avea un somn bun, dormiţi pe cât posibil cu capul spre nord 
sau nord-est. Înainte de culcare spălaţi-vă picioarele şi gambele cu apă 
caldă; aceasta vă va produce o senzaţie plăcută. 

În fiecare seară şi în fiecare dimineaţă rămâneţi o vreme într-un loc 
izolat, liniştit, cu gândurile concentrate pentru meditaţie şi rugăciune. Când 
gândim, când suntem absorbiți şi când ne rugăm din tot sufletul, o mare 
cantitate de sânge este atrasă în partea anterioară şi superioară a capului. 
Este o regulă. Aceasta ajută la dezvoltarea organelor spirituale situate în 
centrii săi şi, în acelaşi timp, la echilibrarea armonioasă a tuturor părţilor 
corpului. 

lată o metodă pentru a dobândi obişnuinţa de a se concentra. 
Descompuneţi lumina cu ajutorul unei prisme şi observați cele şapte culori 
ale spectrului solar. Opriţi-vă mai întâi asupra culorii pe care o preferaţi, 
apoi asupra celorlalte, în ordine. Nu numai că veţi învăţa să vă concentrați, 
dar, mai mult, acţiunea razelor colorate ale luminii vă va ameliora sănătatea. 

Sunteţi în conflict cu cineva din anturaj şi acest lucru vă deranjează. 
Cauza nu poate fi decât în trecut, când i-aţi pricinuit neplăceri. Pentru a 
remedia aceasta, începeţi prin a-i face câteva servicii manifestate sau chiar 
ascunse, din toată inima. Veţi vedea în curând cum se va transforma 
animozitatea în simpatie şi o prietenie bună şi sinceră se va stabili între voi. 

Numai legea binelui îi permite omului să atingă plenitudinea, armonia 
interioară a vieţii şi să fie sănătos, fiind util la tot ceea ce este raţional în 


jurul lui. Va fi iubit de toate fiinţele, de animale şi plante. Dacă sunteţi 
iubiţi, fericirea va veni la voi şi vă va urma. 


Esenţe ale meditaţiei 


Rugăciunea „Tatal nostru” 

Când aveţi timp şi sunteţi liniştiţi, faceţi exerciţii de concentrare şi 
spuneţi foarte lent rugăciunea „Tatăl nostru”; opriţi-vă, pentru a reflecta 
asupra sensului ei, după fiecare frază pe care o rostiţi. În aceste intervale 
dintre fraze vă vor veni idei noi, aducându-vă cunoştinţe care vă vor fi utile. 

Modul rapid şi maşinal în care recitaţi „Tatăl nostru” şi toate 
rugăciunile nu vă poate aduce prea multe beneficii. 


° A ° ° v 

Iubire, înțelepciune şi adevar 

Adevărul îl eliberează pe om; cunoaşterea şi înțelepciunea îl întăresc; 
iubirea îi dă viaţă. 

Deci, dacă nu eşti liber, înseamnă că nu iubeşti adevărul. Dacă eşti 
slab, ignorant, înseamnă că te-ai îndepărtat de cunoaştere şi înţelepciune. 
Dacă nu ai viaţă în tine, înseamnă că iubirea ta este puţină sau inexistentă. 
Când nu mai iubeşti, devii nemulţumit. Dar dacă îţi cunoşti cauza 
nemulțumirii, poţi să-ţi ameliorezi rapid viaţa; în caz contrar, suferi, te 
chinuieşti şi pierzi sensul acţiunii şi al existenţei. 


Înfrumuseţarea 


A sosit vremea ca oamenii să se elibereze de modelele vechi. Renunţaţi 
la toate gândurile, la toate faptele care nu au ca punct de plecare dragostea. 
Iubirea se manifestă prin dăruire; dând, omul se bucură, întrucât eliberează 
impulsul divin din el. Divinul se exprimă prin dar, cântec, veselie, prin 
gânduri şi sentimente drepte; toate acestea îl înfrumuseţează pe om, chiar 
dacă fizicul său nu este foarte armonios. Când reflectează divinul, chipul 
omului devine surâzător, luminos, deschis spre tot ceea ce este frumos şi 


bun în viaţă şi îi sunt îndreptate imperfectiunile. Adeseori cei care sunt 
frumoşi în exterior sunt urâţi pe dinăuntru şi invers. Cel care este frumos pe 
dinăuntru este ca un lac umplut în mod constant de afluenții lui; 
împrospătează şi dă viaţă în jurul lui. 


° . PE 
Ziua iubirii 
Vă doresc să ajungeţi să trăiţi măcar o singură zi pe an în iubire, dacă 
nu puteţi deocamdată mai mult. Dacă vă petreceţi o zi în acest mod, nu 
aveţi să vă temeti de încercări, boli sau de suferinţe. 


Verbul Veşniciei 


Când contemplaţi tabloul unui pictor, muzica unui compozitor, vă aflaţi 
în legătură, intraţi în comuniune cu Veşnicia. Limbajul divinului este foarte 
puternic; este, în acelaşi timp, cuvânt, sunet, culoare, mişcare şi imobilitate. 
Omul primeşte Verbul Veşniciei aşa cum primeşte hrana, apa şi lumina. 
Acest Verb hrăneşte, dezvoltă şi întăreşte toate fiinţele. Îi dezvăluie omului 
viaţa în toată plenitudinea ei. 


Purificarea organismului 


Un mijloc excelent de purificare a organismului, tonificându-l în 
acelaşi timp, îl constituie consumul grâului fiert, timp de zece zile, la 
sfârşitul lunii februarie, în cantităţi de aproximativ trei sute de grame pe zi, 
în funcţie de apetit, adică o cană la fiecare masă. Apoi se bea o cană de apă 
caldă. Puteţi să vă hrăniţi astfel, timp de zece zile, cu o cană de grâu şi o 
pară sau un măr la fiecare masă. 


Ucenicul şi maestrul 

Ucenicul trebuie să fie suficient de inteligent pentru a înţelege şi de a 
duce la bun sfârşit toate sarcinile care i se dau. Trebuie să fie nobil şi 
generos. Dacă nu este cinstit, bun, inteligent şi nobil, nu îl poate înţelege pe 
maestru. 


Prezenţa divină 


Dumnezeu este pretutindeni: în lumină, căldură, aer şi apă, în fiecare 
sentiment bun şi faptă nobilă. 


Forţa gândului şi a sentimentelor 


Feriţi-vă de influenţa gândurilor şi a sentimentelor negative, care se 
răspândesc în aer aidoma gazelor otrăvitoare. 

Cunoscând forţa gândurilor şi a sentimentelor pozitive, străduiţi-vă să 
deveniți surse ce răspândesc binele în lume şi aduc tuturor fiinţelor vii 
bucuria, dându-le forţă şi putere pentru a lucra la înălţarea generală a 
omenirii. 


Metodă de vindecare 


Vă puteţi trata dacă intraţi în contact cu persoane sănătoase şi bune 
care vă iubesc; este suficient să-şi îndrepte gândurile şi dorinţele bune spre 
voi pentru a vă vindeca rapid. Dar, în acelaşi mod, se poate face şi răul, cum 
ar fi, de pildă, cel pe care l-ar putea provoca debitorii creditorului lor. Fiţi 
deci gata să amânaţi o datorie, să iertaţi o greşeală, pentru ca să nu existe 
nici un gând negativ la adresa voastră. 


Raiul 


Raiul este o stare a sufletului; este deci zadarnic să-l căutăm în vreun 
loc anume. 


v v o . ue. 

Sărăcia şi bogăţia 

În general, dacă îţi refuzi condiţia care ţi se dă într-un anumit moment, 
eşti expus suferințelor. Chiar dacă eşti sărac, nu-ţi refuza sărăcia; dacă o 
regreţi prematur, nu vei putea niciodată să fii bogat. Cel care n-a fost sărac 
nu poate fi bogat şi invers; sărăcia şi bogăţia sunt două stări prin care omul 
trebuie să treacă în mod inevitabil. Când mă refer la bogăţie şi sărăcie, nu 
înţeleg numai starea materială, dar şi cea a minţii şi a inimii. Un om poate fi 
bogat în gânduri şi sentimente, dar sărac din punct de vedere material, sau 
invers. Într-un caz, ca şi în celălalt, omul chibzuit ştie să facă faţă; fie că 
este bogat, fie că este sărac, trage învăţăminte în acelaşi mod. 


Iubeşte şi trăieşte! 

Atâta vreme cât dorinţele, gândurile şi faptele omului nu vor fi pure, 
acesta nu va putea cunoaşte viaţa sub toate aspectele ei. Despre orice lucru 
nou i-am vorbi va fi în zadar, dacă el va continua să gândească, să simtă şi 
să acţioneze ca până acum. 

Din acest motiv trebuie să pătrundă într-un nou domeniu pentru a 
dobândi calităţile indispensabile noii existenţe. Voi desemna acest nou 
domeniu prin cuvintele „lubeşte şi trăieşte!” Abia atunci vor dispărea toate 
neînțelegerile şi contradicţiile. 


Studiul şi zelul ucenicului 


Doresc să începeţi să studiaţi cu seriozitate conferințele. Dacă nu 
puneţi în aplicare ceea ce sunteţi învăţaţi, vieţi pierde momentul favorabil 
de acum. Ceea ce veţi face pentru dezvoltarea voastră spirituală va acoperi 
toate domeniile vieţii voastre. 


Rugăciunea constantă 


În Biblie este scris: „Rugaţi-vă continuu!” Aceasta nu înseamnă că 
trebuie să ne rugăm fără întrerupere, ci că trebuie s-o facem în mod 
conştient, cu concentrare, în momentele alese pentru rugăciune. Numai cel 
care trăieşte conform legii iubirii în lumea divină poate să se roage constant 
cu adevărat, căci este mereu dispus pentru rugăciune. 


[> 


Iubirea de Dumnezeu 


Pe cine trebuie să iubim? Pe Dumnezeu care ne-a creat! Cum să-L 
iubim? Gândindu-ne la El, studiindu-l creaţia, aplicându-l legile. 


Cele patru elemente 


Pământul este un punct de sprijin. Apa reprezintă sentimentele, aerul 
reprezintă gândurile, iar focul reprezintă spiritul. 


Iisus 


lisus este cel care transformă energiile ce vin de la Dumnezeu către 
oameni. Fără lisus, omul nu poate merge direct la Dumnezeu, fiindcă este 
scris că „Dumnezeu este un foc devorator”. Acest lucru poate fi lămurit prin 
următoarea analogie: energia solară este atât de puternică încât, dacă ar 
ajunge direct pe pământ, omul nu ar putea-o suporta. Au loc deci între soare 
şi pământ mai multe transformări care modifică această energie puternică, 
făcând-o suportabilă şi benefică pentru fiinţele vii. 


Fericiţi cei cu sufletul pur 


Cerul se reflectă în apele cristaline şi pure ale lacului. Aici lacul este 
simbolul sufletului omenesc, iar cerul - măreţia şi veşnicia lumii divine. 
Iubirea emană din voi dacă aveţi sufletul pur. 


Formula mantrică 


Iubirea divină aduce fericirea. 

Iubirea divină şi înţelepciunea divină aduc fericirea completă. 

Iubirea divină, înţelepciunea divină şi adevărul divin aduc toată 
fericirea. 


Spiritul soarelui 


Pământul posedă un suflet viu al cărui corp este pământul fizic. 
Pământul este legat din punct de vedere magnetic cu soarele de care îl 
uneşte o mare iubire. 

În soare trăieşte un spirit superior care este principiul raţional; acest 
spirit trimite totul pe pământ. 


Dumnezeu 
Dumnezeu este pretutindeni; pătrunde în tot universul. 
Dacă aţi avea ochi, L.-aţi vedea în Tot. 


Dacă aţi avea o ureche dezvoltată, L-aţi auzi cum vi se adresează prin 
Tot. 


Controlul gândurilor 


Nu trebuie să avem nici gânduri, nici cuvinte vulgare, căci astfel 
iubirea se îndepărtează şi omul se simte izolat, părăsit. 


Imbogăţirea perpetuă 

Se spune în Biblie că omul trebuie să-şi iubească aproapele. De ce? A 
iubi înseamnă a depune în aproapele nostru capitalul pe care ni l-a dat 
Dumnezeu. Acest capital sporeşte constant, mărindu-se. Dacă omul nu 
iubeşte, îşi cheltuieşte singur capitalul şi se va trezi într-o zi fără o leţcaie. 

Cel care iubeşte se îmbogăţeşte continuu şi trăieşte în bucurie şi 
veselie. Cel care nu iubeşte devine din ce în ce mai sărac şi suferă. 


Rugaciunea 

Lumea raţională invizibilă ia parte la toate faptele noastre pe pământ. 
Prin intermediul rugăciunii putem să-i cerem ajutorul şi prin recunoştinţă 
putem să exprimăm cât de mult apreciem acest ajutor. 


o A v 
Muzica in natura 
Dimineața devreme ființe superioare, al căror trup nu seamănă cu al 
nostru, cântă în natură. Toți marii muzicieni au perceput muzica lumilor 
superioare şi s-au inspirat din ea. 

Prefaţă 


Esenţe ale meditaţiei 


Forţa omului 

Somnul de dimineaţă 

Oboseala 

Conştiinţa 

Caracterul vătămător al criticii 

Ceea ce iubeşte sufletul omenesc 

Gândirea corectă şi controlul de sine 

Iniţierea 

Comuniunea cu invizibilul 

Drumul ucenicului 

Observarea 

Transformarea energiilor 

Omul adevărat 

Cel mai bun lucrător 

Singurătatea 

Lumina binelui 

Voința divină 

Viaţa colectivă 

Sensul suferințelor 

Nu trebuie să lăsam pe mâine 

Exerciţii matinale 

Armonizarea lumii 

Cauza şi originea bolilor 
Esenţe ale meditaţiei 


Sensul vieţii 


Bogăția interioară 


Maestrul 
Cauza oboselii 
Viaţa morală, sursă a frumuseţii 
Forţa binelui 
Misiunea omului pe pământ 
Sacrificiul 
Odihna şi regăsirea rădăcinilor 
Rugăciunea şi ochii spirituali 
Templul dragostei 
Cinstea 
Puterea cuvântului 
Calea dragostei 
Obligaţia gândurilor îndreptate spre Dumnezeu 
Marele suflu al vieţii 
Boli şi remedii 

Esenţe ale meditaţiei 


Noua ştiinţă 

Viaţa şi moartea 

Metodă împotrivă deprimării 
Forţele luminii şi ale întunericului 
Trezirea ucenicului 

Omul viitorului 

Neofitul, credinciosul şi ucenicul 
Totul se află în mâinile Domnului 


Sufletele pereche 
Exemplul lui lisus 
Culoarea azurie 
Dezvoltarea spirituală 
Trăsăturile bărbatului şi ale femeii 
Copacul vieţii 
Iadul 
Maestrul lăuntric 
Câteva cauze ale indispozitiilor şi bolilor 


Esenţe ale meditaţiei 


Cele trei reguli sacre ale ucenicului 
Viaţa este una 
Stăpânirea de sine 
Metode pentru învingerea greutăților 
Protecţia divină 
Somnul 
Deşteptarea sufletului 
Cele două legi 
Lucrarea pentru Tot 
Vorbăria 
Marea lege a naturii 
Comuniunea interioară cu Domnul: rugăciunea 
Blândeţea şi umilinţa 
Piatra neşlefuită 
Conştiinţa cosmică 
Bolile: Cauze şi remedii 


Esenţe ale meditaţiei 


Fruntea şi lenea 
Magul luminii 
Plăcerea în muncă 
Puterea de a fi iubit 
Libertatea 
Muzica eterică 
Gândirea luminoasă 
Adevărata cunoaştere 
Puterea recunoştinţei şi a mulţumirii interioare 
Dragostea faţă de cineva 
Scânteia divină 
Spiritul de consolare şi omul luminos 
Rugăciunea 
Calea ucenicului 
Arta de a trăi 
Sănătate şi forţă 


Esenţe ale meditaţiei 


Şcoala vieţii 

Minciuna 

Iubirea şi încercările 
Puritatea ideală 
Bunătatea şi frăţia 
Reîncarnare şi karma 
Manifestarea iubirii şi lucrarea pentru Lot 
Taina destinului 
Vegetarianismul 

Idealul pentru un ucenic 
Drumul ucenicului 
Ochiul sufletului 
Lumina iubirii 
Idealism și materialism 
Măreţia lui Unu 
Vindecarea prin gânduri 


Frăția universală 
Aplicarea învăţăturii lui lisus 
Viziunea internă 

Sănătate şi Forţă 


Esenţe ale meditaţiei 


Stăpânirea de sine 
Bucuria inexprimabilă 
Metodă pentru ucenic 
Credinţa şi tristeţea 
Iubirea de Dumnezeu 
Noua epocă şi lumea divină 
Cultura luminii 
Puritatea 

Frumuseţea pură 
Vorba divină 

Formulă 


Recunoştinţă 
Ucenicul silitor 
Impulsul constructiv pentru viaţă 
Individul în cadrul omenirii 
Hrana 
Palpitaţiile şi astmul 
Deşteptarea sufletului 
Iubirea 
Şcoala vieţii 
Dumnezeu este Spirit 
Metode de vindecare prin intermediul naturii 


Esenţe ale meditaţiei 


Rugăciunea „Tatăl nostru” 
Iubire, înţelepciune şi adevăr 
Înfrumuseţarea 

Ziua iubirii 

Verbul Veşniciei 
Purificarea organismului 
Ucenicul şi maestrul 
Prezenţa divină 

Forţa gândului şi a sentimentelor 
Metodă de vindecare 
Raiul 

Sărăcia şi bogăţia 
lubeşte şi trăieşte! 

Studiul şi zelul ucenicului 
Rugăciunea constantă 
Iubirea de Dumnezeu 
Cele patru elemente 

lisus 

Fericiţi cei cu sufletul pur 
Formulă mantrică 

Spiritul soarelui 
Dumnezeu 

Controlul gândurilor 


Îmbogăţirea perpetuă 


Rugăciunea 
Muzica în natură 


